Is- Sakrarju tal- Ispirtu ta' Kristu Invitatorju. — Ejjew ninżgħu l- bniedem il- qadim u nilbsu l- bniedem il- ġdid u b' hekk nistgħu ngħixu l- ħajja tiegħu, u mal- appostu San Pawl ingħidu: "Ingħixu aħna, iżda mhux aħna, imma Kristu jgħix fina."

Qabel ma nibdew nagħmlu l- passi tagħna lejn dan is- Sakrarju tal- ispirtu ta' Kristu, nitfgħu ħarsa lejn l- edifiċċju tiegħu għall- għajnuna tal- intelliġenza tagħna, u dan l- edifiċċju jurina fil- qosor l- istorja ta' Ġesù Kristu.

Nattendu u nifhmu li Ġesù Kristu twieled minn omm verġni mingħajr il- konkors ta' raġel — Huwa kien ġà ġġenerat minn Alla qabel kull żmien; iżda biex isalva mit- telfien ta' dejjem il- bnedmin akkawża tad- diżubbidjenza tagħhom, ġie mibgħut minn Missieru fid- dinja, magħqud sostanzjalment man- natura umana permezz tal- persuna divina tiegħu bl- opra tal- Ispirtu Santu — Huwa għadda tfulitu u żgħożitu sakemm kellu tletin sena rtirat f' ħajja moħbija, jaħdem ma' Ġużeppi żewġ ommu ta' mastrudaxxa, u fl- età ta' tletin sena ħareġ fil- pubbliku biex itemm il- missjoni, li għaliha kien niżel mis- sema — Huwa kkonversa mal- bnedmin biex jgħarrafhom 'l Alla, u lilu nnifsu bħala Medjatur, u Salvatur, u Mgħallem wieħed tal- bnedmin — Huwa għallem li hu stess kien Alla veru, ugwali għal Alla, il- Missier tiegħu; u sabiex ħadd ma jkun jista' jiddubita fuq il- verità ta' kliemu, wera s- siġilli tad- divinità fil- mirakli u fil- profeziji — Xejn ma kien jgħallem mingħajr ma kien isaħħaħ bl- eżempju tiegħu nnifsu — Huwa għamel mirakli ta' kull xorta fuq il- baħar, fuq l- art, fuq il- mard, fuq il- mewt, fuq id- demonji; iżda fuq kollox li huwa stess irxoxta wara mewtu fit- tielet jum — B' mod speċjali huwa qiegħed b' fundament tal- Fidi Nisranija, b' motiv ta' kredibilità serju, li ma jammetti ebda ċaqliq u ebda biża' ta' ingann, ir- Riżurrezzjoni tiegħu mill- mewt — Huwa pprofetizza li Ġerusalemm u li t- Tempju ta' Ġerusalemm kellhom ikunu meqruda, li hu stess kellu jkun arrestat, imsawwat u maqtul imsallab, u li fit- tielet jum jirxoxta, u dan hu ġà vverifikat — Ħabbar li l- Knisja tiegħu tibqa' wieqfa sat- tmiem tad- dinja, u li fl- aħħar żminijiet għandu jiġi bniedem antikrist bis- setgħa li jagħmel mirakli kbar b' virtù djabolika, biex iqarraq il- bnedmin — Huwa kien veru Tawmaturgu u veru Profeta b' xhud ta' bosta nies ta' kull kundizzjoni — Billi huwa kellu jitla' s- sema wara li jkun temm il- missjoni tiegħu, għalhekk tefa' fuq l- art il- fundament tal- Knisja tiegħu, li kellha tkompli sal- aħħar tad- dinja l- istess missjoni tiegħu, billi ssalva l- erwieħ mit- telfien — Huwa għażel tnax -il appostlu u lilhom ta l- Ispirtu Santu biex bil- qawwa u bil- ħila divina jxerrdu mad- dinja kollha d- dawl tat- Tagħlim tiegħu — Huwa kkostitwixxa l- Knisja tiegħu b' forma ta' Soċjetà perfetta, b' kap wieħed, u taha s- setgħa li tagħmel liġijiet, u li taħfer, u li tikkastiga, u għanieha bid- don tal- infallibbiltà fit- tagħlim tagħha, u assiguralha li ebda forza ma tista' qatt sat- tmiem tad- dinja ċċaqlaq il- pedament tagħha, u ġġarrafha — Huwa għamel din il- Knisja, veru monument tal- miġja tiegħu fid- dinja, b' virtù kollha kemm hi divina, u fiha qiegħed l- ordni pastorali u s- sagramenti b' mezzi tal- grazzja li huwa stess għamel b' virtù divina — Quddiem kull xorta ta' impedimenti rnexxielu li jxerred mad- dinja kollha l- Fidi fih u b' mezzi li n- natura bil- forzi u bil- ħila kollha tagħha ma tista' b' ebda mod tasal fl- effett tal- fini tiegħu — Sabiex juri li mhux bniedem iżda Alla għamel il- Knisja tiegħu nqeda bi tnax -il raġel bla ħila, li ppritkaw lilu kruċifiss u tagħlim ieħor diffiċli għall- intellett u għall- prattika skont in- natura, u lil nies pagani u xejn disposti: u b' dan kollu fost tant tfixkil nies ta' kull kundizzjoni emmnu u stqarrew 'il Ġesù Kristu, Alla u Bniedem — Fl- iskola tiegħu stabbilixxa li ħadd ma jista' jigglorifika 'l Alla mingħajr il- Fidi, li għandha tkun il- kawża ta' kull opra tajba: u li mingħajr indiema ħadd ma jista' jaqla' l- maħfra ta' dnubietu: u li ħadd ma jista' jħobb 'l Alla b' qalbu kollha, mingħajr ma jiċħad lilu nnifsu — Fil- merħla tiegħu 'l ħadd ma jdaħħal mingħajr il- Fidi, mingħajr il- Magħmudija, u mingħajr il- Penitenza — Iddikjara espressament li ma jagħraf lil ħadd bi skular tiegħu, li m' għandux volontà disposta jew pronta li jitlef kollox ukoll ħajtu biex ma jidnibx gravament — Wera li b' mod ieħor ma jħobbx l- iskulari tiegħu ħlief permezz tas- sofferenzi: iħobbhom kif ħabb lilu l- Missier tiegħu, u li huma għandhom jimxu dejjem fit- triq tal- Paċenzja, jekk iridu jgawdu miegħu eternament — Irid ikun rikonoxxut fil- persuna tal- proxxmu, b' mod li jgħodd magħmul jew imċaħħad lilu nnifsu kull ġid lill- proxxmu — Meta ħareġ fil- pubbliku biex jifforma l- Knisja tiegħu sab kontradizzjoni kbira u tassew serja min- naħa tal- kbarat tal- Lhud u tas- Saċerdoti, akkawża tal- għira tagħhom lejh, xħin raw l- omnipotenza f' idejh, u semgħu l- għerf ta' kliemu, li bihom kien qiegħed jiġbed lejh bi skulari tant u tant nies: u għalhekk iddeċidew li joqtluh — Bosta mil- Lhud emmnu fih u stqarrewh il- Messija mwiegħed: iżda oħrajn kienu jfittxu mod li jeqirduh permezz tat- tribunal ċivili — Huwa kien jgħix b' abborriment għar- rikkezzi, għall- unuri, u għall- pjaċiri senswali, u temm it- tlieta u tletin sena ta' ħajtu b' mewta vergonjuża għall- għajnejn tad- dinja; iżda tassew glorjuża għall- għajnejn t' Alla, għaliex biha gglorifika 'l Alla, qered ir- renju ta' Satana, li kontra tiegħu kien ġie fid- dinja biex jikkumbatti, u sar kawża ta' saħħa għall- bnedmin kollha li laqgħuh, u li għad jemmnu fih u jobduh — Huwa kien raġel twil sabiħ b' dik is- sbuħija li tixraq 'l Alla magħmul Bniedem, għajnejh suwed, kien juża l- kostum tan- Nazzareni b' xuxtu twila u bil- leħja, u bi lbies twil u b' qorq f' saqajh — Il- pajżani tiegħu rawh iva jibki, iżda qatt ħadd ma rah jidħak — Binhar mal- folla tan- nies, li kienet tfittxu biex tisimgħu, u billejl kien jirtira fil- muntanja għall- orazzjoni — Diversi misterji fil- kors tal- ħajja tiegħu dehru fuqu taħt il- għajnejn tax- xhieda, fit- twelid tiegħu, fl- adorazzjoni tal- maġi, fil- magħmudija tiegħu, fit- trasfigurazzjoni tiegħu, fil- kruċifissjoni u fil- mewt tiegħu, fir- reżurrezzjoni u fl- axxensjoni tiegħu fis- sema, li espressament iddikjarawh veru Alla u veru bniedem — Kien tant iħobb il- proxxmu tiegħu, li għalkemm kien Alla ma kienx jistħi jsejħilhom ħutu, billi huwa kien ukoll bniedem veru — Kien għall- ewwel ġie fost il- poplu Lhudi, li għalih kien ordnat Messija minn Alla, iżda mbagħad wara li dan il- poplu ma laqgħux, qiegħed il- missjoni tiegħu għal kull min irid ifittxu: kemm Lhud kemm Ġentili jew Pagani — Wera mħabba lejn il- Lhud: għamlilhom kull xorta ta' ġid: fejjaq il- morda kollha tagħhom, ikkura d- debboli tagħhom, ippritkalhom is- saltna tas- smewwiet u ma siketx il- vizzji tagħhom sabiex huma jiddiżappruvawhom, bħala tabib li minnu kellhom ifiqu — Dan l- ingrat poplu, li dejjem irreżista għall- profeti, li kien bagħatlu Alla, irreżista wkoll għall- istess Iben t' Alla, li deher fosthom Salvatur u Mgħallem u Konsolatur — U flok ma laqgħuh, ingrati, bħala nies frenetiċi b' deni qawwi ċaħduh pubblikament quddiem Ponzju Pilatu, irrabjati kontra l- istess tabib li kien ġie biex ifejjaqhom mill- ġdiem tar- ruħ, u riduh assolutament maqtul — Kien tant raġel ġust, u għaqli, u qaddis li lanqas l- għedewwa tiegħu ma kienu qatt jistgħu jqabbdu difrejhom biex jugżawh quddiem it- tribunali: u għalhekk dawn irrikorrew għall- mezzi inġusti, u nqdew b' xhieda foloz — Billi huwa kien jaf kollox, awl il- lejl qabel ma arrestawh għall- mewt bi tradiment, ħalla bl- omnipotenza tiegħu lilu nnifsu taħt l- ispeċi tal- ħobż u tal- inbid, b' ordni espress tiegħu li dan il- misterju jitkompla sal- aħħar tad- dinja b' memorja tal- missjoni tiegħu, u speċjalment tal- passjoni u l- mewt tiegħu, minħabba s- saħħa tal- bnedmin — Il- Gvernatur Ponzju Pilatu li quddiemu ġie ppreżentat għas- sentenza ġudizzjali ra l- innoċenza tiegħu, u l- għira tal- akkużaturi tiegħu; għalhekk għamel bosta mezzi biex jilliberah, iżda mirbuħ mill- biża' u mir- rispett uman, ikkundannah għall- mewt — Meta kien fuq il- patibolu tas- salib, imdendel bl- imsiemer minn idejh u minn riġlejh, u marbut bil- ħbula, assistit minn ommu, u mill- Appostlu Ġwanni, u minn xi nisa oħra twajba, talab għall- maħfra ta' dawk li sallbuh, u miet f' baħar ta' duluri — Wara li rxoxta, kif hu stess kien qal, baqa' jittratta mal- maħbubin tiegħu għal erbgħin jum biex iżjed isaħħaħhom fil- Fidi, u mbagħad fil- preżenza tal- ħdax -il Appostlu tiegħu tela' s- sema — Alla, għall- ubbidjenza tiegħu, eżaltah fuq kull glorja, u qiegħdu fil- leminija tiegħu, fejn qiegħed għal dejjem isaltan miegħu u mal- Ispirtu Santu, u dejjem ħaj biex jidħol għalina bħala avukat tagħna, u bħala saċerdot tagħna, quddiem il- Missier — Fl- aħħar tad- dinja għandu jinżel Imħallef biex jiġġudika l- bnedmin kollha u miegħu bir- ruħ u bil- ġisem jidħlu għal dejjem isaltnu l- fidili tiegħu, u bir- ruħ u bil- ġisem jidħlu għal dejjem biex jinħarqu l- ħżiena — Lilu unur u glorja għas- sekli kollha tas- sekli.

Ammen.

Pawsa.

PASSUS I Talba.

Sinjur Alla, inti hawn u jiena fik: agħtini l- intellett biex nagħraf l- ispirtu tiegħek.

Dawl mis- Smigħ.

B' sakrarju wieħed għandu jifhem lok fejn jiġu miżmumin jew ikkonservati ħwejjeġ imqaddsa.

Bi spirtu ta' Kristu, wieħed għandu jifhem il- mod li bih għex Kristu.

Meta ngħidu spirtu ta' Kristu u qalb ta' Kristu nkunu ngħidu l- istess ħaġa, għax l- ispirtu huwa fil- qalb, u l- qalb tintgħaraf mill- operazzjonijiet tal- ispirtu li jkun fiha.

Kristu għallimna li mill- abbundanza tal- qalb jitkellem il- ħalq, jiġifieri l- operazzjonijiet kollha li joħorġu mill- qalb jixhdu fuq il- kwalità tal- istess qalb: l- intern jintgħaraf mill- estern, għaliex ħadd ma jagħmel xejn għal xejn.

Qalb ħażina tintgħaraf mill- operazzjonijiet esterni tagħha, u min josserva l- azzjonijiet ħżiena tagħha, jikkonkludi li hemm spirtu ħażin; qalb tajba tintgħaraf mill- operazzjonijiet esterni tagħha, u min josserva l- azzjonijiet tajba tagħha, jikkonkludi li hemm spirtu tajjeb.

Kollox mill- qalb.

Inti stess għandek jew ikollok tistqarr, b' xhud tal- kuxjenza tiegħek, li qalbek hija ħażina mill- ħsebijiet li inti żżomm apposta kontra l- virtù tal- kastità, jew tal- karità, jew tas- suppervja, jew tal- ġustizzja u f' kelma waħda kontra kull xorta ta' virtù, u minn kliemek u minn kull azzjoni tiegħek kontra l- onestà, kontra s- sjufija.

Issa wieħed għandu jipperswadi ruħu li l- ispirtu jew il- qalb, ma jistax jintgħaraf ħlief waqt il- prova, waqt it- tentazzjoni, waqt l- okkażjoni; u waqt il- prova joħroġ il- frott tajjeb jew ħażin tal- ispirtu, bħalma l- frott joħroġ mis- siġra fl- istaġun tiegħu; joħroġ dak mill- ħażna li jkun fil- qalb jew ta' virtù jew ta' vizzju.

Ispirazzjoni.

Ruħ nisranija, la tikkuntenta qatt in- natura tiegħek.

Pawsa.

PASSUS II Talba.

Sinjur Alla, inti hawn u jiena fik: agħtini l- ispirtu tal- Imgħallem tiegħi Kristu Ġesù.

Dawl mis- Smigħ.

Kull bniedem li jrid jgħix fil- paċi t' Alla, li jrid iservi 'l Alla, li jrid il- glorja t' Alla, ma għandux jinqeda ħlief biex fih inissel u jikkonserva l- ispirtu ta' Kristu, għax San Pawl espressament għallem li min ma għandux l- ispirtu ta' Kristu mhuwiex ta' Kristu.

U jekk wieħed ma jkunx ta' Kristu, ta' min jista' jkun?

Kristu qal li min mhux miegħu huwa kontra tiegħu, immela jkun ma' dak li hu kontra Kristu, ma' Satana l- veru waħx ta' kull Verità u ta' kull Ġustizzja.

Renju etern ta' tgawdija ma' Kristu, u renju etern ta' biki u ta' pwieni terribilissimi ma' Satana: fid- dinja ma' Kristu spirtu ta' tgħakkis, u ta' paċenzja; fid- dinja ma' Satana spirtu ta' sodisfazzjon fid- demm u fil- laħam.

Nattendu bi premura u b' diliġenza biex ikollna fina l- ispirtu ta' Kristu biex inkunu ta' Kristu.

U min ma jridx ikun ta' Kristu, ikun jaf li jkollu jaħsad f' mewtu, li tkun darba biss, dak li jkun żera' bid- dnub.

Ispirazzjoni.

Ruħ nisranija, għożż is- silenzju, iksru biss għal ħwejjeġ aħjar.

Pawsa.

PASSUS III Talba.

Sinjur Alla, inti hawn u jiena fik: itfa' fuqi r- ruġjada tal- grazzja tiegħek.

Dawl mis- Smigħ.

Kull bniedem għandu l- liġi naturali ossija l- liġi t' Alla xi jtemm, u dina l- liġi naturali tħaddan l- obbligu għat- tliet dmirijiet ta' kull bniedem, għalhekk liġi naturali u dmirijiet tal- bniedem huma l- istess ħaġa.

Hija verità li ebda bniedem ma jista' josserva l- liġi naturali ossija jtemm dmiru lejn Alla, u dmiru lejn il- proxxmu, u dmiru lejh innifsu, mingħajr il- konoxxenza tagħhom, u mingħajr ma jkollu fih l- ispirtu ta' Kristu li ma jinfiridx mill- grazzja t' Alla.

Il- liġi hija li wieħed għandu jħobb 'l Alla b' qalbu kollha, bil- ħsebijiet kollha tiegħu, u bil- forzi tiegħu, b' ħiltu kollha, u li wieħed għandu jħobb il- proxxmu tiegħu bħalu nnifsu; din il- liġi tqiegħed għal kull bniedem it- tliet dmirijiet naturali, li minnhom min ma jħarisx wieħed lanqas ma jkun iħares it- tnejn l- oħra, u li fuqhom hija bbażata għalina jew il- benedizzjoni eterna, jew is- saħta eterna mill- ġudizzju partikulari fil- pont ta' mewtna.

Ispirazzjoni.

Ruħ nisranija, żomm il- paċi fik, u tibdilha ma' ħadd u ma' xejn.

Pawsa.

PASSUS IV Talba.

Sinjur Alla, inti hawn u jiena fik: agħtini d- dawl biex ma naqax fl- inganni.

Dawl mis- Smigħ.

Il- fini tal- bniedem huwa fuq dina l- art li jagħraf 'l Alla, u li jħobbu, u li jservih, u b' hekk, u mhux b' mod ieħor, jasal għas- salvazzjoni ta' ruħu; mela l- mezzi għal dan il- fini huma obbligatorji, skont il- prinċipju li min hu obbligat għal fini, huwa wkoll obbligat għall- mezzi.

Jeħtieġ li l- bniedem ikollu min jgħallmu kif għandu jagħraf 'l Alla, kif għandu jħobb 'l Alla, u kif għandu jservi 'l Alla; ekku n- neċessità tat- tagħlim, veru għajn ta' kull ġid, u ta' dak it- tagħlim li Alla stess tana, u mhux tal- filosfi jew ta' ħilt ir- raġuni naturali.

Alla sa mill- bidu għallem u nqeda bil- profeti, imma dan l- aħħar żmien bagħtilna Mgħallem, u Mgħallem wieħed tal- bnedmin li għallimna li nagħrfu 'l Alla bid- dawl tar- raġuni u bil- fidi mit- tagħlim; għallimna li nħobbu 'l Alla, billi nservuh bit- temmija tal- volontà tiegħu waqt kull prova.

Min għandu fih l- ispirtu ta' Kristu għandu fih ħeġġa vera li jgħallem lil min ma jafx; infatti Kristu għalhekk ġie fid- dinja biex jgħallem: min għandu fih l- ispirtu ta' Kristu ma jistenniex il- bniedem injorant jersaq lejh, iżda hu stess ifittxu biex jgħallmu; infatti Kristu qal lill- Appostli tiegħu: "Morru mad- dinja kollha u għallmu 'l kulħadd."

Ispirazzjoni.

Ruħ nisranija, tinsiex id- dinjità tiegħek.

Pawsa.

PASSUS V

Talba.

Sinjur Alla, inti hawn u jiena fik: iddiriġini f' kull triq tiegħi bid- dawl tiegħek.

Dawl mis- Smigħ.

Min għandu fih l- ispirtu ta' Kristu jgħix b' xewqa ħajja li jnisslu fl- oħrajn permezz tat- tagħlim, u permezz tal- orazzjoni, u permezz tal- eżemplarità, bħal Kristu li xejn ma għallem mingħajr l- eżempju.

Hija verità li min ma għandux spirtu tajjeb għandu żgur spirtu ħażin; spirtu tajjeb jintgħaraf mid- distakk ta' qalbu minn kollox, mentri spirtu ħażin jintgħaraf mill- attakk ta' qalbu, li tidneb biex ma tinfiridx minn dak li hu għażiż għaliha.

L- ispirtu ta' Kristu, li huwa bla ebda dubju spirtu tajjeb, imexxi r- ruħ fiċ- ċaħda tal- volontà tagħha, u fiċ- ċaħda ta' kulma għandha u tippossiedi, imexxi r- ruħ dejjem fit- triq tal- paċi li toħroġ biss minn volontà tajba, imexxi r- ruħ fix- xewqa tal- ħwejjeġ tas- sema biss, imexxi r- ruħ fl- imħabba, u fl- aħħar nett imexxi r- ruħ fl- apprezzament tas- sofferenzi, li mingħajrhom ħadd ma jista' jsaltan ma' Kristu, kif jgħallem San Pawl, li min ma jbatix ma' Kristu, ma jsaltanx miegħu.

M' għandux raġun in- nisrani li jifraħ ħlief meta jara lilu nnifsu jixbah f' xi eżerċizzju spiritwali lil Kristu, li bierek 'il dawk li jibku, u l- foqra, u 'l dawk li huma inġurjati u ppersegwitati mid- dinja.

Ispirazzjoni.

Ruħ nisranija, ibża' sakemm għadek fid- dinja.

Pawsa.

PASSUS VI

Talba.

Sinjur Alla, inti hawn u jiena fik: għallimni nagħmel dejjem il- volontà tiegħek.

Dawl mis- Smigħ.

Meta nisrani, permezz tal- konoxxenza li jkun ħa minn Kristu mit- tagħlim tal- ħajja tiegħu, mill- eżempji u mill- kliem tiegħu, reġistrati fl- erba' evanġelji, ikun għaraf l- ispirtu ta' Kristu, ossija xi pprattika Kristu, x' apprezza Kristu, x' għożż Kristu, xi ddisprezza u x' seħet Kristu, allura għandu jitlob 'l Alla biex jagħtih il- kbira grazzja li jimxi wara Kristu, b' imitazzjoni perfetta ta' dan l- uniku mudell u mgħallem tal- bnedmin, li jridu jigglorifikaw 'l Alla, u li jridu jidħlu fil- ħajja eterna.

Ispirazzjoni.

Ruħ nisranija, apprezza ż- żmien, teżor prezzjuż.

Pawsa.

PASSUS VII

Talba.

Sinjur Alla, inti hawn u jiena fik: newwilli f' kull prova l- leminija tiegħek.

Dawl mis- Smigħ.

Mhux biżżejjed li wieħed jaħdem biex inissel fih dan l- ispirtu ta' Kristu, iżda jenħtieġ li jikkonservah f' qalbu bil- perseveranza sal- mewt, għax wieħed jista' jitlef ukoll dan l- ispirtu permezz tan- negliġenza, u permezz tal- amiċizzja mad- dinja, bħalma wieħed fl- istat tal- grazzja jista' jekk ma jagħmilx il- mezzi preservattivi, jaqa' fid- dnub il- mejjet u jitlifha, u jista' wkoll jitlifha b' mod li ma jkunx jista' jsibha iżjed, allurmeta jasal li jingħalaqlu n- numru tad- dnubiet, li Alla jkun iffissalu li jaħfirlu.

Ispirazzjoni.

Ruħ nisranija, aktar ma ssofri, aktar tgawdi.

Pawsa.

PASSUS VIII

Talba.

Sinjur Alla, inti hawn u jiena fik: beżżagħni bil- ħsieb tal- ġudizzji tiegħek.

Dawl mis- Smigħ.

Fost il- mezzi konservattivi għall- kultura tal- ispirtu ta' Kristu fil- bniedem, San Vinċenz di Paola jippreskrivi eżerċizzju, li min jipprattikah, ma jistax ikun li ma jżommx ruħu b' għaqda ma' Kristu, b' mod li jgħid ma' San Pawl: "Jiena ngħix, iżda mhux jiena, imma Kristu jgħix fija."

Dan l- eżerċizzju jikkonsisti f' li wieħed tul il- kors ta' ħajtu, li huwa triq li fiha kulħadd ikollu jħabbat wiċċu ma' ħwejjeġ li jintgħoġbu u ma' ħwejjeġ li ma jintgħoġbux, isaqsi lilu nnifsu f' kull prova ta' virtù, waqt kull tentazzjoni, u waqt kull okkażjoni li jiġbduh u li jistednuh għall- vizzju, isaqsi lilu nnifsu u jgħid: "Li kieku kien Kristu floki bħalissa, x' kien jaħseb?

X' kien jgħid?

X' kien jagħmel?"

U r- risposta toħroġ waħedha mill- osservanza li huwa ħa tal- ħajja, u tat- tagħlim tiegħu.

Ispirazzjoni.

Ruħ nisranija, aktar ma tinżel 'l isfel, aktar tintrefa' 'l fuq.

Pawsa.

PASSUS IX

Talba.

Sinjur Alla, inti hawn u jiena fik: la tħallini qatt nitbiegħed mill- ispirtu tiegħek, spirtu ta' mħabba.

Dawl mis- Smigħ.

F' okkażjoni ta' vanaglorja, f' okkażjoni ta' kurżità, f' okkażjoni ta' simpatija, f' okkażjoni ta' vendetta, f' okkażjoni ta' mibegħda, f' okkażjoni ta' korla, f' okkażjoni ta' tlablib, f' okkażjoni ta' xi aptit, f' okkażjoni ta' ħars, f' okkażjoni ta' xamm, f' okkażjoni ta' mess, f' okkażjoni ta' impurità, f' okkażjoni ta' mormorazzjoni, f' okkażjoni ta' xeħħa, f' okkażjoni ta' suppervja, f' okkażjoni ta' ferħ jew ta' xewqat, jew ta' għaxqiet dwar is- sentimenti tan- natura mħassra, f' okkażjoni ta' għira, f' okkażjoni ta' xi inġustizzja, min iħares lejn Kristu minnu magħruf għandu neċessarjament jaqbad u jitħaddan jew mat- tgħakkis jew mal- paċenzja jew mal- imħabba.

Ispirazzjoni.

Ruħ nisranija, ħobb u agħmel li trid.

Pawsa.

PASSUS X

Talba.

Sinjur Alla, inti hawn u jiena fik: la tabbandunanix meta tonqos fija l- ħila tiegħi.

Dawl mis- Smigħ.

L- eżempju għandu dejjem il- forza tiegħu naturali tant għall- ġid kemm għad- deni, għal min volontarjament jieqaf fuqu u jikkunsidrah.

L- iskular ta' Kristu f' dan l- eżerċizzju mill- ewwel jilmaħ il- gvern t' Alla, li jiddisponi kollox għall- volontà tiegħu nnifsu, għalhekk jirrassenja ruħu bil- paċi kollha ta' qalbu, u xħin jifhem din il- verità, iżomm fih is- silenzju tant intern kemm estern, persważ li kulma jiġri fid- dinja joħroġ mis- santwarju t' Alla, Esseri essenzjalment tajjeb, u għalhekk kull deni għandu wieħed jieħdu b' ġid, u b' ħarsa lejn l- imġiba ta' Kristu fl- istess ċirkustanza tal- ħaġa f' dak il- mument, jirrinforza qalbu għall- imitazzjoni tiegħu, bħal skular li jimxi wara mgħallmu bla biża' ta' qerq.

Ispirazzjoni.

Ruħ nisranija, twerwer u tbiegħed minn kulma jrid ibiegħdek minn Alla.

Pawsa.

PASSUS IX

Talba.

Sinjur Alla, inti hawn u jiena fik: agħmel 'il qalbi tajba bħal tiegħek, li tħenn u li taħfer dejjem iżjed u nqeda bija bħal strument f' idejk tal- ħniena tiegħek.

Dawl mis- Smigħ.

Biex wieħed jakkwista fih dak li hu spiritwali jenħtieġ li jitgħallem, u jeħtieġ li jitlob: għalhekk min tassew irid inissel fih l- ispirtu ta' Kristu jeħtieġ li jitgħallem fuq Kristu dwar il- ħajja tiegħu, dwar it- tagħlim tiegħu, u li jitlob 'l Alla li jagħtihulu, għax Kristu assigurana li Alla żgur li jagħti l- ispirtu t- tajjeb lil min jitlobhulu: "Min minnkom, jekk uliedkom jitolbukom dak li hu tajjeb u meħtieġ, jasal biex jiċħadhulhom?

Mela jekk intom għalkemm ħżiena tafu tagħtu lil uliedkom dak li huwa tajjeb, kemm iżjed il- Missier mis- sema jagħti l- ispirtu t- tajjeb lil min jitlobhulu!"

Mingħajr tagħlim u mingħajr orazzjoni r- ruħ tibqa' fil- mewt: kif jista' wieħed jimxi għall- ħajja meta ma jafx it- triq?

Kollox fejn hu jibqa' jekk Alla mis- sema ma jitfax ir- ruġjada tal- Grazzja tiegħu.

Ispirazzjoni.

Ruħ nisranija, xejn mhu serju għalik, daqskemm il- ħin tal- mewt.

Pawsa.

PASSUS XII

Talba.

Sinjur Alla, inti hawn u jiena fik: la tkeċċini qatt mis- servizz ħelu tiegħek.

Dawl mis- Smigħ.

Il- konoxxenza dwar il- ħajja ta' Kristu neħduha fuq kollox mill- evanġelju: aħna mill- evanġelju nagħrfu li Kristu għex fqir, li Kristu għex fl- umiltajiet, li Kristu għex ippersegwitat, u sofferenti.

Malli Kristu deher Alla inkarnat fid- dinja, qabad f' idejh ir- rikkezzi tagħha u l- pompi bl- unuri, u bil- glorja, u bl- istimi tad- dinja, u qabad id- delizzji u kull gost, u kull pjaċir tagħha, qabad kollox kulma tapprezza d- dinja u tefgħu taħt riġlejh u tħaddan mas- salib.

Immela hija verità għall- iskulari ta' Kristu li r- rikkezzi, il- flus, u l- ġid temporali huma tfixkil serju għal min jattakka qalbu magħhom, sabiex ikun jista' jnissel fih bil- verità l- ispirtu ta' Kristu.

Hija verità għall- iskulari ta' Kristu li l- unuri, il- ħsejjes tad- dinja, il- glorja tad- dinja u l- pompi tagħha, u l- istimi tagħha huma tfixkil serju għal min jixtieqhom, għal min ifittixhom, għal min jaħdem għalihom, u dan it- tfixkil isakkar il- qalb tal- bniedem b' mod li fiha ma jistax jidħol l- ispirtu ta' Kristu.

Ispirazzjoni.

Ruħ nisranija, wisq huma meħtieġa għalik is- sofferenzi.

Pawsa.

PASSUS XIII

Talba.

Sinjur Alla, inti hawn u jiena fik: ħassar u insa kull azzjoni ħażina li jiena għamilt lill- qalb tajba tiegħek.

Dawl mis- Smigħ.

Hija verità għall- iskulari ta' Kristu li d- delizzji tas- sensi f' kull gost u f' kull pjaċir huma tfixkil serju għal min ma jridx jitbiegħed, għal min ma jridx jitwarrab minn kull okkażjoni li toffrilu s- sodisfazzjon tal- qalb feruta bid- dnub oriġinali; u dina s- sodisfazzjon tant iddallam l- intellett u tkebbes il- qalb, li flok ma tnissel f' dan il- bniedem l- ispirtu ta' Kristu, tqum b' ċerta forza kontra tiegħu li tiddisprezzah b' kull mod.

Salamun għaref, David qaddis u Sansun qawwi, quddiem id- delizzji tas- sensi bidlu 'l Alla ta' Abraham mal- frugħa u mal- vanità.

Il- bniedem skont l- ispirtu tan- natura għandu ġibda qawwija għall- imħabba tiegħu nnifsu, u dina l- imħabba tqanqlu biex ifittex is- sodisfazzjon min- natura b' mod, li ma tridux ibati la faqar, la disprezzi, lanqas uġigħat.

Ispirazzjoni.

Ruħ nisranija, tistenniex favuri mis- sema, jekk inti ma titgħakkisx.

Pawsa.

PASSUS XIV

Talba.

Sinjur Alla, inti hawn u jiena fik: agħtini spazju għall- vera penitenza ta' dnubieti.

Dawl mis- Smigħ.

Il- bniedem il- ġdid skont l- ispirtu tiegħu jgħix iċaħħad lilu nnifsu, billi jmieri lil qalbu, billi jfittex mhux li jagħmel dak li lilu biss jogħġob, iżda wkoll dak li hu utli, dak kollu li jenħtieġ, u jqanqlu biex ma jikkuntentax in- natura feruta bid- dnub.

Min ma jifhimx x' ried jgħid Kristu, meta espressament għallem li dak li japprezzaw il- bnedmin huwa qżież quddiem Alla?

Il- bniedem il- qadim japprezza dak li l- bniedem il- ġdid li jgħix bl- ispirtu ta' Kristu, jiddisprezza u jabborri.

Il- bniedem il- qadim huwa l- frott tad- dnub oriġinali, u l- bniedem il- ġdid huwa mnissel mill- grazzja.

Min irid ibiddel il- ħajja tan- natura mal- ħajja tal- grazzja jenħtieġ li jedha bil- ħajja tal- awtur tal- grazzja Kristu Ġesù, għalhekk għandu jieqaf bil- ħsieb fuq l- azzjonijiet tiegħu, x' għamel cioè, meta kien fid- dinja.

Ispirazzjoni.

Ruħ nisranija, ibża' mill- inganni, u imxi fit- triq ta' fidi għarwiena.

Pawsa.

PASSUS XV

Talba.

Sinjur Alla, inti hawn u jiena fik: la tħallix 'l għajnejja jaraw il- vanità, biex il- qalb tiegħi ma tittebbax.

Dawl mis- Smigħ.

1.	X' għamel Kristu Ġesù?

Kristu keċċa l- profanaturi mit- tempju.

(Ġwann II, 3- 17)

Xi spirtu tilmaħ hawn?

Spirtu ta' ħeġġa lejn il- ġieħ t' Alla.

2.	X' għamel Kristu Ġesù?

Kristu ħasel riġlejn l- appostli fl- aħħar ċena.

(Ġwann XIII, 4- 12)

Xi spirtu tilmaħ hawn?

Spirtu ta' umiltà, xħin ir- re tal- glorja għamilha ta' seftur.

3.	X' għamel Kristu Ġesù?

Kristu ħaddan miegħu t- tfal żgħar u berikhom (Mark X, 13- 16)

Xi spirtu tilmaħ hawn?

Spirtu ta' mħabba lejn l- innoċenza.

4.	X' għamel Kristu Ġesù?

Kristu ta' tnax -il sena dam tlitt ijiem u tlitt iljieli qalb id- Dutturi jgħallem il- ħwejjeġ tal- Missier ċelesti tiegħu.

(Luqa II, 42- 51)

Xi spirtu tilmaħ hawn?

Spirtu ta' stima għat- tagħlim, għajn ta' kull ġid.

5.	X' għamel Kristu Ġesù?

Kristu talab il- maħfra għal dawk li sallbuh.

(Luqa XIII, 34)

Xi spirtu tilmaħ hawn?

Spirtu ta' manswetudni, ta' mħabba lejn l- għedewwa.

6.	X' għamel Kristu Ġesù?

Kristu rxoxta l- iben uniku tal- mara armla ta' Najm, xħin raha tibki.

(Luqa VII, 11- 16)

Xi spirtu tilmaħ hawn?

Spirtu ta' ħniena li jfarraġ l- imnikktin.

7. 	X' għamel Kristu Ġesù?

Kristu sam erbgħin jum u erbgħin lejl fid- deżert.

(Matt.

IV, 1- 2)

Xi spirtu tilmaħ hawn?

Spirtu ta' tgħakkis tal- gula, li hu l- bidu tal- ħajja spiritwali.

8.	X' għamel Kristu Ġesù?

Kristu mar mal- midinbin u tgħammed minn idejn il- Battista.

(Matt.

III, 13- 17)

Xi spirtu tilmaħ hawn?

Spirtu ta' abborriment lejn is- singularità.

9.	X' għamel Kristu Ġesù?

Kristu stieden lilu nnifsu li jmur fid- dar ta' Żakkew il- midneb.

(Luqa XIX, 1- 6)

Xi spirtu tilmaħ hawn?

Spirtu ta' kura u ta' ħidma għall- konverżjoni tal- midinbin.

10.	X' għamel Kristu Ġesù?

Kristu ħarab fil- muntanja waħdu, xħin intebaħ li l- Lhud riedu bilfors jagħmluh re tagħhom.

(Ġwann VI, 14- 15)

Xi spirtu tilmaħ hawn?

Spirtu ta' disprezz għall- glorja mundana.

Ispirazzjoni.

Ruħ nisranija, tiżbaljaha bl- ikrah tfittex dak li jfittxu l- bnedmin.

Pawsa.

PASSUS XVI

Talba.

Sinjur Alla, inti hawn u jiena fik: neżżagħni mill- imħabba ħażina tiegħi nnifsi, u libbisni bl- ispirtu tal- bniedem il- ġdid.

Dawl mis- Smigħ.

11.	X' għamel Kristu Ġesù?

Kristu għex sottomess lejn San Ġużepp u lejn Marija Santissma ommu.

(Luqa III, 51)

Xi spirtu tilmaħ hawn?

Spirtu ta' qima lejn is- superjuri.

12.	X' għamel Kristu Ġesù?

Kristu kien jgħaddi l- ljieli fl- orazzjoni t' Alla waħdu fil- muntanja.

(Luqa VI, 12)

Xi spirtu tilmaħ hawn?

Spirtu ta' kunfidenza lejn Alla.

13.	X' għamel Kristu Ġesù?

Kristu ċanfar 'il Ġanni u 'l Ġakbu appostli tiegħu, li riedu jaħarqu 'l dawk ta' Samarija għax ma kenux laqgħuh.

(Luqa IX, 52- 56)

Xi spirtu tilmaħ hawn?

Spirtu ta' ħniena lejn il- midinbin.

14.	X' għamel Kristu Ġesù?

Kristu faħħar l- armla li tefgħet ħabbtejn fil- kaxxa tat- tempju, il- ġid kollu li kellha.

(Luqa XXI, 2- 4)

Xi spirtu tilmaħ hawn?

Spirtu t' approvazzjoni għall- ġid.

15.	X' għamel Kristu Ġesù?

Kristu għall- kelma ta' Marija Santissma ommu, biddel l- ilma fi nbid.

(Ġwanni II, 1- 11)

Xi spirtu tilmaħ hawn?

Spirtu ta' venerazzjoni lejn Marija Santissma.

16.	X' għamel Kristu Ġesù?

Kristu ġiegħel 'il Pietru li jħallas il- ħaraġ għalihom it- tnejn.

(Matt.

XVII, 23- 26)

Xi spirtu tilmaħ hawn?

Spirtu t' ubbidjenza għas- setgħa ċivili.

17.	X' għamel Kristu Ġesù?

Kristu fetaħ għajnejn Ġuda u widdbu sabiex ma jkomplix it- tradiment miftiehem mal- għedewwa tiegħu.

(Ġwann XIII, 21- 27)

Xi spirtu tilmaħ hawn?

Spirtu ta' korrezzjoni lejn il- midinbin.

18.	X' għamel Kristu Ġesù?

Kristu pplaka t- tempesta mitlub mill- appostli, li kienu miegħu fuq id- dgħajsa.

(Luqa VIII, 23- 25)

Xi spirtu tilmaħ hawn?

Spirtu ta' konfort lejn il- beżgħanin.

19.	X' għamel Kristu Ġesù?

Kristu ħeles l- adultera minn idejn il- Fariżej, li kienu ġibuha quddiemu għas- sentenza li tkun imħaġġra skont il- liġi ta' Mosè, u kkonvertieha.

(Ġwann VIII, 3- 11)

Xi spirtu tilmaħ hawn?

Spirtu ta' konfużjoni lejn dawk li jitkażaw bil- midinbin.

20.	X' għamel Kristu Ġesù?

Kristu għażel li jkun hekk fqir li lanqas kellu fejn imidd rasu.

(Matt.

VIII, 19- 20)

Xi spirtu tilmaħ hawn?

Spirtu ta' faqar, ta' distakk mill- ħwejjeġ temporali.

Ispirazzjoni.

Ruħ nisranija, il- ħniena t' Alla mhix għalik, jekk m' għandekx il- biża' tiegħu.

Pawsa.

PASSUS XVII

Talba.

Sinjur Alla, inti hawn u jiena fik: fakkarni fit- tqanqil tal- volontà tiegħi, li inti xhud ta' kull ħsieb, ta' kull kelma u ta' kull opra tiegħi.

Dawl mis- Smigħ.

21.	X' għamel Kristu Ġesù?

Kristu ċanfar 'il Pietru li ma ridux imur għat- tbatijiet.

(Mark VIII, 31- 33)

Xi spirtu tilmaħ hawn?

Spirtu t' apprezzament lejn is- sofferenzi.

22.	X' għamel Kristu Ġesù?

Kristu għadda tletin sena f' ħajja moħbija u tliet snin għall- ħajja pubblika.

(Luqa III, 23)

Xi spirtu tilmaħ hawn?

Spirtu ta' satra u ta' ħarba mill- ħsejjes tad- dinja.

23.	X' għamel Kristu Ġesù?

Kristu faħħar il- mara Kananea, għall- fidi u għall- perseveranza tagħha fit- talb.

(Matt.

XV, 21- 28)

Xi spirtu tilmaħ hawn?

Spirtu ta' għaxqa għall- ġid spiritwali tal- oħrajn.

24.	X' għamel Kristu Ġesù?

Kristu fis- sinagoga qam bilwieqfa biex jaqra l- Iskrittura.

(Luqa IV, 16- 20)

Xi spirtu tilmaħ hawn?

Spirtu ta' venerazzjoni għall- kelma t' Alla.

25.	X' għamel Kristu Ġesù?

Kristu tgħaxxaq bil- fidi u bl- umiltà taċ- Ċenturjun, li stqarr li ma kienx denn li Kristu jidħol għandu.

(Luqa VII, 1- 9)

Xi spirtu tilmaħ hawn?

Spirtu ta' affezzjoni lejn il- ħwejjeġ spiritwali.

26.	X' għamel Kristu Ġesù?

Kristu għażel tnax -il Appostlu biex jibgħathom jgħallmu l- Evanġelju lil kulħadd.

(Luqa VI, 13)

Xi spirtu tilmaħ hawn?

Spirtu ta' propagazzjoni tad- duttrina nisranija għall- ġid tal- erwieħ.

27.	X' għamel Kristu Ġesù?

Kristu fl- ort talab b' wiċċu mal- art.

(Mark XIV, 35)

Xi spirtu tilmaħ hawn?

Spirtu ta' qima lejn l- Esseri suprem, interna u esterna.

28.	X' għamel Kristu Ġesù?

Kristu nħeba biex jeħles mill- għedewwa tiegħu li riedu jitfgħuh minn fuq il- preċipizzju.

(Luqa IV, 29- 30)

Xi spirtu tilmaħ hawn?

Spirtu ta' prudenza li jqiegħed il- mezzi għall- fini.

29.	X' għamel Kristu Ġesù?

Kristu qabel ma għamel l- ewkaristija rringrazzja' l Alla b' għajnejh lejn is- sema.

(Luqa XXII, 19)

Xi spirtu tilmaħ hawn?

Spirtu ta' rikonoxxenza lejn Alla, li minnu ġej kull ġid.

30.	X' għamel Kristu Ġesù?

Kristu laqa' 'l kull min irrikorra lejh għall- għajnuna.

(Matt.

IX, 10- 12)

Xi spirtu tilmaħ hawn?

Spirtu ta' mħabba sinċiera, u universali, u diżinteressata.

Ispirazzjoni.

Ruħ nisranija, l- inkwiet qatt ma huwa min- naħa t' Alla, li jaħseb dejjem ħsibijiet ta' paċi.

Pawsa.

PASSUS XVIII

Talba.

Sinjur Alla, inti hawn u jiena fik: ħenn u aħfer lil kull min għamilli xi deni.

Dawl mis- Smigħ.

31.	X' għamel Kristu Ġesù?

Kristu mar id- dar taċ- Ċenturjun biex ifejjaqlu s- seftur, iżda fejjaq l- iben tar- Regolu mingħajr ma niżel fid- dar tiegħu.

(Luqa VII, 1- 10; Ġwann IV, 46- 54)

Xi spirtu tilmaħ hawn?

Spirtu ta' preferenza għall- ħwejjeġ li tabborri l- kburija tad- dinja.

32.	X' għamel Kristu Ġesù?

Kristu ċanfar id- disa' mġiddma mfejqin minnu li ma rriturnawx biex jirringrazzjaw 'l Alla, bħalma għamel is- Samaritan malli ra ruħu mfejjaq mill- ġdiem.

(Luqa XVII, 15- 19)

Xi spirtu tilmaħ hawn?

Spirtu ta' ħeġġa li jisħet il- kruha tal- ingratitudni.

33.	X' għamel Kristu Ġesù?

Kristu fid- deżert tema' bi ftit ħobż u żewġ ħutiet 4,000 ruħ li kienu miegħu tlitt ijiem, għax ħenn għalihom li ma jħosshomx ħażin fit- triq.

(Mark VIII, 1- 9)

Xi spirtu tilmaħ hawn?

Spirtu ta' sorveljanza u ta' kura f' min jieħu ħsieb l- erwieħ.

34.	X' għamel Kristu Ġesù?

Kristu ċanfar il- Kap tas- Sinagoga li ma kienx irid li l- morda jfittxu l- fejqan fil- jum tas- Sibt.

(Luqa XIII, 11- 17)

Xi spirtu tilmaħ hawn?

Spirtu ta' mibegħda lejn l- għira.

35.	X' għamel Kristu Ġesù?

Kristu b' kelmtu tefa' mal- art is- suldati, li kienu ġew fl- ort biex jarrestawh.

(Ġwann XVIII, 4- 6)

Xi spirtu tilmaħ hawn?

Spirtu ta' kuraġġ quddiem l- għedewwa.

36.	X' għamel Kristu Ġesù?

Kristu laqa' lil kull min fittxu, u bil- ħniena ttratta lil kulħadd.

Xi spirtu tilmaħ hawn?

Spirtu ta' bniedem t' Alla, li jixbah tassew lil Alla, li proprjetà tiegħu hija li jħenn u li jaħfer.

37.	X' għamel Kristu Ġesù?

Kristu huwa u nieżel mill- muntanja wara t- trasfigurazzjoni kkmanda lit- tliet Appostli, li kien ħa miegħu bħala xhieda tal- missjoni divina tiegħu, li ma jgħidu xejn lil ħadd fuq dina l- viżjoni, qabel ma huwa jkun irxoxta mill- mewt.

(Matt.

VII, 1- 9)

Xi spirtu tilmaħ hawn?

Spirtu t' abborriment għall- glorja tal- bnedmin.

38.	X' għamel Kristu Ġesù?

Kristu pperswada lil xi Fariżej li l- iskulari tiegħu setgħu f' jum is- Sibt ifarrku l- isbul u jikluh, għax kienu bil- ġuħ u nqeda bl- eżempju ta' David, li kien kiel mill- ħobż tal- propożizzjoni li s- saċerdoti biss kienu jistgħu jieklu minnu.

(Luqa VI, 1- 5)

Xi spirtu tilmaħ hawn?

Spirtu ta' korrezzjoni għal kuxjenzi foloz, bi tneħħija tal- eżempju ħażin.

39.	X' għamel Kristu Ġesù?

Kristu approva bi preferenza l- għemil ta' Marija, oħt Marta, li laqgħetu fid- dar tagħhom, għax dina kienet medhija fuq l- ikel tal- ġisem, u dik f' riġlejh kienet tisma' l- kliem tiegħu.

(Luqa X, 38- 42)

Xi spirtu tilmaħ hawn?

Spirtu ta' għożża għas- smigħ tal- kelma t' Alla.

40.	X' għamel Kristu Ġesù?

Kristu ddisprezza l- parir li tawh il- Fariżej li joħroġ minn Ġerusalemm għax Erodi kien ried joqtlu, u baqa' hemm jagħmel il- ġid.

(Luqa XIII, 33)

Xi spirtu tilmaħ hawn?

Spirtu ta' qawwa meħtieġa għat- temmija tad- dmirijiet.

Ispirazzjoni.

Ruħ nisranija, m' hemmx spirtu fik, meta m' hemmx il- vera mħabba tal- qalb.

Pawsa.

PASSUS XIX

Talba.

Sinjur Alla, inti hawn u jiena fik: malli ninduna bil- ħażen tal- azzjoni, agħmel forza fuq il- volontà tiegħi, biex tkun tista' tisħet u tiddiżapprova dak li ma jogħġobx lilek.

Dawl mis- Smigħ.

41.	X' għamel Kristu Ġesù?

Kristu mistieden beda jiekol mingħajr ma ħasel idejh, għalhekk il- Fariżew li stiednu tkaża bih f' qalbu, u Kristu għallmu li mhux ta' barra, iżda ta' ġewwa fih is- sustanza.

(Luqa XI, 37- 43)

Xi spirtu tilmaħ hawn?

Spirtu t' osservanza għall- kliem t' Alla, u mhux għad- drawwiet tal- bnedmin.

42.	X' għamel Kristu Ġesù?

Kristu fejjaq il- widna ta' Malku s- seftur tal- Kap tas- Saċerdoti, li Pietru kien qatagħlu bi mħabba lejn Kristu.

(Luqa XXII, 50)

Xi spirtu tilmaħ hawn?

Spirtu ta' protezzjoni mill- kastigi tal- ġustizzja.

43.	X' għamel Kristu Ġesù?

Kristu mitlub irrifjuta li jikkuntenta l- omm ta' wlied iż- Żebedew, li ridithom wieħed fil- leminija u l- ieħor fix- xellugija tiegħu, fir- renju tiegħu (Matt.

XX, 23)

Xi spirtu tilmaħ hawn?

Spirtu li jiffavorixxi l- umiltà u mhux il- glorja tad- dinja.

44.	X' għamel Kristu Ġesù?

Kristu laqa' l- midinbin u kiel magħhom.

(Luqa XV, 2)

Xi spirtu tilmaħ hawn?

Spirtu ta' profitt f' kull okkażjoni ta' ġid spiritwali.

45.	X' għamel Kristu Ġesù?

Kristu binhar kien jgħallem fit- tempju, u billejl kien jirtira fil- muntanja msejħa taż- Żebbuġ.

(Luqa XXI, 37)

Xi spirtu tilmaħ hawn?

Spirtu ta' stima għall- impjieg taż- żmien.

46.	X' għamel Kristu Ġesù?

Kristu rrifjuta bil- gravità tiegħu li jaqdi lil dak li kien talbu biex jgħid lil ħuh għall- qsim tal- wirt.

(Luqa XII, 13)

Xi spirtu tilmaħ hawn?

Spirtu ta' korla, u ta' mibegħda lejn il- flus.

47.	X' għamel Kristu Ġesù?

Kristu wera premura, u premura kbira li jaqa' vittma tal- missjoni li tah Alla biex itemm fuq dina l- art.

(Luqa XII, 50)

Xi spirtu tilmaħ hawn?

Spirtu ta' sagrifiċċju għat- temmija tal- volontà t' Alla.

48.	X' għamel Kristu Ġesù?

Kristu istitwixxa s- Sagrament tal- Artal biex jibqa' dejjem ma' wlied il- bnedmin li jemmnu fih, u istitwih b' memorja tiegħu nnifsu.

(Luqa XXII, 19)

Xi spirtu tilmaħ hawn?

Spirtu ta' mħabba li ma jafx jinfired mill- oġġett tiegħu.

49.	X' għamel Kristu Ġesù?

Kristu fejjaq il- magħtub tal- Pixxina, li kien ilu marid 38 sena minħabba dnubietu.

(Ġwann V, 9)

Xi spirtu tilmaħ hawn?

Spirtu ta' providenza lejn il- ġid mid- deni, li jieħu okkażjoni lejn min ikun dispost.

50.	X' għamel Kristu Ġesù?

Kristu kien jipperswadi bi kliemu u bil- motivi kull kredibilità fuq il- verità u l- ġustizzja.

(Ġwann IV, 19)

Xi spirtu tilmaħ hawn?

Spirtu mħaxxen bil- għerf u bit- tagħlim tal- ħajja eterna.

Ispirazzjoni.

Ruħ nisranija, hija diġà ffissata s- siegħa tiegħek għall- ġudizzju ta' mewtek.

Pawsa.

PASSUS XX

Talba.

Sinjur Alla, inti hawn u jiena fik: kebbes il- qalb tiegħi bin- nar tal- imħabba tiegħek.

Dawl mis- Smigħ.

Biex wieħed jista' jimita persuna, jenħtieġ assolutament li jagħraf is- sentimenti tagħha, li jidhru mill- azzjonijiet tagħha u speċjalment mill- kliem tagħha, għax mill- abbundanza tal- qalb, jitkellem il- ħalq, kif ukoll tipperswadi l- istess natura bl- esperjenza tagħha xħin bis- sens komun tagħha tgħid: "Rajt bniedem għaraftu nofsu, smajtu jitkellem għaraftu kollu."

L- iskular ma jipperfezzjonax ruħu biss fuq l- eżempji tal- imgħallem tiegħu, iżda wkoll permezz tat- tagħlim relattiv għal fini stabbilit; għalhekk Kristu ma kienx kuntent li jgħallem biss bl- eżempji, iżda għallem l- iskulari tiegħu wkoll bil- kelma li tillumina l- intellett, u li tqanqal il- volontà għall- prattika tal- ħajja perfetta, ordinata għall- glorja t' Alla u għas- salvazzjoni tar- ruħ, f' kors ta' vera paċi wkoll fuq dina l- art.

Infatti huwa ddikjara li min jisma' kliemu u jħarsu jkun tassew miexi fit- triq tal- verità u tal- ġustizzja li twassal għall- ħajja eterna.

Jekk immela tassew irridu li fina nnisslu s- sentimenti ta' Kristu u nilbsu 'l Kristu, il- bniedem il- ġdid, nisimgħu l- kliem tiegħu tal- ħajja, u nqegħduh fil- qlub tagħna biex nosservawh u nipprattikawh waqt l- eżerċizzju tagħna fis- servizz t' Alla u fit- temmija ta' dmirijietna.

Ispirazzjoni.

Ruħ nisranija, min hu miexi bl- ispirtu t' Alla, li huwa mħabba, dan hu iben t' Alla.

Pawsa.

PASSUS XXI

Talba.

Sinjur Alla, inti hawn u jiena fik: agħtini biex nagħtik; mingħajrek ma nista' xejn.

Dawl mis- Smigħ.

1.	X' qal Kristu Ġesù?

Kristu qal: "Min jemmen fija, jekk ikun mejjet jgħix, u min jgħix u jemmen fija ma jmut qatt."

Ev.

Ġwann.

XI, 25- 26.

X' tirrifletti inti hawn?

Li mingħajr il- persważjoni fi Kristu, m' hemm ebda spirtu ta' ħajja.

2.	X' qal Kristu Ġesù?

Kristu qal: "Mhux min jgħid 'Sinjur, Sinjur' jidħol fis- saltna tas- smewwiet, iżda min jagħmel il- volontà tal- missier li hu fis- smewwiet."

Ev.

Matt.

VII, 21.

X' tirrifletti inti hawn?

Li mingħajr ubbidjenza għal dak li jrid Alla, ma tkunx tgħix il- ħajja ta' Kristu, u għalhekk ma jkollokx sehem miegħu fis- saltna t' Alla.

3.	X' qal Kristu Ġesù?

Kristu qal: "Ħobb is- Sinjur Alla tiegħek b' qalbek kollha, bil- ħsieb tiegħek kollu, u bil- forzi tiegħek kollha."

Ev.

Mark XII, 30.

X' tirrifletti inti hawn?

Li mhuwiex spirtu ta' Kristu li wieħed jagħmel azzjoni biex jissodisfa n- natura tiegħu, jissodisfa 'l qalbu fix- xewqat ta' dina l- ħajja.

4.	X' qal Kristu Ġesù?

Kristu qal: "Bil- paċenzja tagħkom issalvaw ruħkom."

Ev.

Luqa XXI, 19.

X' tirrifletti inti hawn?

Li hija meħtieġa l- paċenzja biex nagħmlu l- volontà t' Alla, biex ingawdu ma' Kristu wara l- mewt.

5.	X' qal Kristu Ġesù?

Kristu qal: "Il- ħwejjeġ kollha li tridu l- bnedmin jagħmlu lilkom, intom ukoll agħmlu lilhom, għax din hija l- liġi u l- profeti."

Ev.

Matt.

VII, 12.

X' tirrifletti inti hawn?

Li m' għandux volontà tajba, u perkonsegwenza lanqas spirtu ta' Kristu, min ma jirrispettax bl- opri u bil- verità 'l kull bniedem.

6.	X' qal Kristu Ġesù?

Kristu qal: "Jekk ma tagħmlux indiema lkoll xorta waħda tintilfu."

Ev.

Luqa XIII, 3.

X' tirrifletti inti hawn?

Li l- ispirtu tal- indiema huwa assolutament neċessarju għall- maħfra ta' dnubietna.

7.	X' qal Kristu Ġesù?

Kristu qal: "Itolbu sabiex ma taqgħux fit- tentazzjoni."

Ev.

Matt.

XXVI, 41.

X' tirrifletti inti hawn?

Li ma nafdawx fil- ħila tagħna waqt il- prova, iżda li nitolbu u nfittxu l- għajnuna t' Alla, li mingħajrha żgur li nidinbu.

8.	X' qal Kristu Ġesù?

Kristu qal: "Min irid jiġi warajja, jiċħad lilu nnifsu, jerfa' salibu kuljum u jimxi warajja."

Ev.

Luqa IX, 23.

X' tirrifletti inti hawn?

Li żgur li m' hemmx l- ispirtu ta' Kristu, min irid jagħmel dak li jrid jew li lilu jogħġob.

9.	X' qal Kristu Ġesù?

Kristu qal: "Dak li jgħożżu l- bnedmin dan hu qżież quddiem Alla."

Ev.

Luqa XVI, 15.

X' tirrifletti inti hawn?

Li s- sentimenti ta' Kristu huma kuntrarji għas- sentimenti tal- bniedem skont in- natura, li tapprezza l- unuri, il- flus, u l- pjaċiri, ħwejjeġ ta' qżież quddiem Alla, mentri Kristu, li f' kollox għoġob 'l Alla, apprezza d- disprezzi, il- faqar, u s- sofferenzi li jiffurmaw l- ispirtu tiegħu, kontra l- ġibdiet tan- natura.

10.	X' qal Kristu Ġesù?

Kristu qal: "Kunu lesti għax ma tafux is- siegħa, li fiha jiġi bin il- bniedem."

Ev.

Matt.

XXIV, 44.

X' tirrifletti inti hawn?

Li l- ħsieb tal- mewt iħejjina biex nilqgħu l- ispirtu ta' Kristu, u nżommu dejjem il- volontà tagħna marbuta ma' dik ta' Alla.

Ispirazzjoni.

Ruħ nisranija, kollox fejn hu jibqa' jekk mis- sema ma tinżilx ir- ruġjada tal- grazzja.

Pawsa.

PASSUS XXII

Talba.

Sinjur Alla, inti hawn jiena fik: meta ċċempilli biex inservik, tħallinix niddisprezza l- mezzi li tagħtini.

Dawl mis- Smigħ.

11.	X' qal Kristu Ġesù?

Kristu qal: "Mill- abbundanza tal- qalb jitkellem il- ħalq."

Ev.

Matt.

XII, 34.

X' tirrifletti inti hawn?

Li l- opri tal- bniedem jagħtu xhud fuq il- kwalità tal- ispirtu li hemm f' qalbu, jekk spirtu tajjeb, jew jekk spirtu ħażin.

12.	X' qal Kristu Ġesù?

Kristu qal: "Ikun il- kliem tagħkom iva, iva, le, le, għax dak li hu iżjed minn hekk huwa ġej mill- ħażen."

Ev.

Matt.

V, 37.

X' tirrifletti inti hawn?

Li min jikser is- silenzju jikser fl- istess ħin il- liġi t' Alla, jew b' mod gravi jew b' mod venjali.

13.	X' qal Kristu Ġesù?

Kristu qal: "Min ma jobgħodx 'il ħajtu ma jistax ikun skular tiegħi."

Ev.

Luqa XIV, 26.

X' tirrifletti inti hawn?

Li ma jistax isalva ruħu min m' għandux volontà pronta, disposta, imħejjija li jħalli ħajtu biex ma jidnibx gravament.

14.	X' qal Kristu Ġesù?

Kristu qal: "Min ikun eżalta ruħu jiġi umiljat, u min ikun umilja ruħu jiġi eżaltat."

Ev.

Luqa XIV, 11.

X' tirrifletti inti hawn?

Li min ifittex il- glorja tal- bnedmin ikun jikkonstrinġi 'l Alla biex jikkonfondih quddiem il- bnedmin u quddiem l- anġli tiegħu wkoll.

15.	X' qal Kristu Ġesù?

Kristu qal: "Bl- istess kejl li bih tkun kejjiltu lill- oħrajn ikun lilkom imkejjel."

Ev.

Matt.

VII, 2.

X' tirrifletti inti hawn?

Li Alla jittratta bil- ħniena 'l min iħenn, u li jfittex id- drittijiet divini tiegħu ma' min ifittex id- drittijiet tiegħu lejn il- bnedmin.

16.	X' qal Kristu Ġesù?

Kristu qal: "Fejn hemm it- teżor tiegħek, hemm ukoll hija qalbek."

Ev.

Matt.

VI, 21.

X' tirrifletti inti hawn?

Li l- ħsieb tal- bniedem jistrieħ fuq dak li jkun iħobb: min iħobb 'l Alla, ifittex f' kollox 'l Alla, u min iħobb il- kreatura jfittex lilu nnifsu fis- sodisfazzjon tan- natura.

17.	X' qal Kristu Ġesù?

Kristu qal: "Għaliex tara s- sifja f' għajn ħuk, u ma tarax it- travu li hemm f' għajnejk?"

Ev.

Matt VII, 3.

X' tirrifletti inti hawn?

Li għandna nfittxu l- qdusija tagħna nfusna, biex inkunu nistgħu wkoll inqaddsu lill- oħrajn.

18.	X' qal Kristu Ġesù?

Kristu qal: "Jekk intom li intom ħżiena tafu tagħtu lil uliedkom ħwejjeġ tajba: kemm iżjed il- Missier tagħkom li huwa fis- smewwiet jagħti ħwejjeġ tajba lil dawk li jitolbuhomlu?"

Ev.

Matt.

VII, 11.

X' tirrifletti inti hawn?

Li billi aħna maħluqin għax- xbieha t' Alla, għandna nagħrfu 'l Alla permezz tagħna nfusna, u li dak li hu tajjeb u perfett fil- kreatura wisq iżjed tajjeb u perfett fil- Kreatur.

19.	X' qal Kristu Ġesù?

Kristu qal: "Itolbu u taqilgħu; fittxu u ssibu, ħabbtu u lilkom ikun miftuħ; għax min jitlob jaqla' min ifittex isib, u lil min iħabbat, ikun lilu miftuħ."

Ev.

Matt.

VII, 7- 8.

X' tirrifletti inti hawn?

Li ħadd ma jasal għall- fini tiegħu mingħajr ma jagħmel il- mezzi għalih, u li għandu jagħmilhom bil- perseveranza.

20.	X' qal Kristu Ġesù?

Kristu qal: "Oh! kemm huwa dejjaq il- bieb, u marsusa t- triq li tieħu għall- ħajja: u ftit huma li jsibuha."

Ev.

Matt.

VII, 14.

X' tirrifletti inti hawn?

Li mhuwiex miexi lejn il- Ġenna min jagħmel biex jissodisfa lilu nnifsu, min jagħmel biss dak li lilu biss ikun jogħġob, min jikkuntenta n- natura tiegħu.

Ispirazzjoni.

Ruħ nisranija, la toqgħodx titgħaxxaq bil- ġid li tagħmel.

Pawsa.

PASSUS XXIII

Talba.

Sinjur Alla, inti hawn u jiena fik: agħtini l- ispirtu tar- rikonoxxenza lejk, biex dejjem u kullimkien b' qalb safja nirringrazzja t- tjubija tiegħek.

Dawl mis- Smigħ.

21.	X' qal Kristu Ġesù?

Kristu qal: "Li siġra mill- frottijiet tagħha tintgħaraf jekk hix tajba jew ħażina: hekk ukoll jitgħarfu l- bnedmin mill- frottijiet tagħhom."

Ev.

Matt.

VII, 20.

X' tirrifletti inti hawn?

Li min hu tajjeb jagħmel opri tajba, u li min hu ħażin jagħmel opri ħżiena.

L- estern jikxef il- kwalità ta' ruħ il- bniedem.

22.	X' qal Kristu Ġesù?

Kristu qal: "Kunu ta' qalb ħanina bħalma huwa l- missier tagħkom ukoll ta' qalb ħanina."

Ev.

Luqa VI, 36.

X' tirrifletti inti hawn?

Li żgur m' għandux fih l- ispirtu ta' Alla, min ma jħennx għall- proxxmu tiegħu fil- bżonn tal- għajnuna.

23.	X' qal Kristu Ġesù?

Kristu qal: "Imberkin intom meta l- bnedmin jobogħdukom, u jiskartawkom, u jċanfrukom, u jisħtu isimkom bħala deni minħabba Bin il- bniedem: ifirħu f' dak il- jum għax kbir huwa l- ħlas tagħkom fis- sema."

Ev.

Luqa VI, 22- 23.

X' tirrifletti inti hawn?

Li kull bniedem għandu bilfors jieħu sentenza ħażina jew fit- tribunal tad- dinja, jew fit- tribunal t' Alla.

24.	X' qal Kristu Ġesù?

Kristu qal: "Jaħasra għalikom nies għonja, għax intom għandkom il- faraġ tagħkom; jaħasra għalikom li intom imxebbgħin, għax intom għad ikollkom il- ġuħ, jaħasra għalikom li tidħku issa, għax intom għad tibku u tolfqu."

Ev.

Luqa VI, 24- 25.

X' tirrifletti inti hawn?

Li wara l- mewt isaltan ma' Kristu min fid- dinja jkun għex bl- ispirtu ta' Kristu; li mal- mewt jieħu deni min ikun ħa l- ġid ta' dina l- art, u gawda mad- dinja u għex skont is- sentimenti tagħha.

25.	X' qal Kristu Ġesù?

Kristu qal: "Bierku 'l dawk li jisħtukom; u itolbu għal min jigdeb fuqkom."

Ev.

Luqa VI, 28.

X' tirrifletti inti hawn?

Li m' għandux l- ispirtu ta' Kristu fih, min ipatti deni b' deni.

L- ispirtu ta' Kristu jpatti d- deni bil- ġid.

26.	X' qal Kristu Ġesù?

Kristu qal: "Bosta għad jgħiduli f' dak il- jum: 'Sinjur, Sinjur, ma għamilniex aħna profeziji fl- isem tiegħek, u keċċejna xjaten fl- isem tiegħek, u għamilna bosta mirakli fl- isem tiegħek; u jiena għad ingħidilhom, jiena qatt ma għaraftkom: Tbiegħdu minni intom li tagħmlu l- ħażen."

Ev.

Matt.

VII, 22- 23.

X' tirrifletti inti hawn?

Li mhux sinjal li wieħed ikun fl- istat tal- grazzja t' Alla, meta jagħmel mirakli.

27.	X' qal Kristu Ġesù?

Kristu qal: "Dawk li huma b' saħħithom m' għandhomx bżonn ta' tabib, iżda dawk li huma morda."

Ev.

Matt.

IX, 12.

X' tirrifletti inti hawn?

Li min tassew huwa marid fir- ruħ u jrid ifiq, jiġifieri minn vizzjuż isir virtuż, jeħtieġ li jfittex bniedem kapaċi li jidderiġih.

28.	X' qal Kristu Ġesù?

Kristu qal: "Il- ħsad tassew huwa kbir, iżda l- ħaddiema huma ftit.

Itolbu intom immela 'l sid tal- ħsad li jibgħat il- ħaddiema fil- ħsad tiegħu."

Ev.

Matt.

V, 37- 38.

X' tirrifletti inti hawn?

Li l- vokazzjoni biex wieħed jgħallem 'l oħrajn hija biss ħaġa t' Alla.

29.	X' qal Kristu Ġesù?

Kristu qal: "Hekk hu li jiena nibgħatkom bħal nagħaġ fost il- lpup.

Kunu intom immela għaqlin bħas- sriep u safjin bħall- ħamiem."

Ev.

Matt.

X, 16.

X' tirrifletti inti hawn?

Li wieħed għandu jsib ruħu mibrum fl- inganni jekk ma jkollux tagħlim.

30.	X' qal Kristu Ġesù?

Kristu qal: "Indukraw ruħkom mill- bnedmin."

Ev.

Matt.

X, 17.

X' tirrifletti inti hawn?

Li billi ħadd ma jista' jagħraf il- ħażen tan- natura, għax kull bniedem huwa profondità ta' malizzja, għalhekk jeħtieġ li niflu tajjeb 'il dawk li jagħmlu kuntatt magħna.

Ispirazzjoni.

Ruħ nisranija, m' hemmx inganni għal min jitlob.

Pawsa.

PASSUS XXIV

Talba.

Sinjur Alla, inti hawn u jiena fik: f' kull stat li fih inkun, fakkarni li inti int li qed tiddisponi biex inserraħ qalbi fik.

Dawl mis- Smigħ.

31.	X' qal Kristu Ġesù?

Kristu qal: "Min ikun ippersevera sal- aħħar dan għad ikun salv."

Ev.

Matt.

X, 22.

X' tirrifletti inti hawn?

Li sakemm il- bniedem għadu ħaj, huwa dejjem fil- periklu li jitlef il- grazzja santifikanti.

32.	X' qal Kristu Ġesù?

Kristu qal: "Meta jippersegwitawkom f' dina l- belt aħarbu f' belt oħra."

Ev.

Matt.

X, 23.

X' tirrifletti inti hawn?

Li hija prudenza li wieħed jinqeda b' mezzi leċiti biex fejn jista' u kif jista' jaħrab l- impedimenti tal- ġid u l- piż tas- salib.

33.	X' qal Kristu Ġesù?

Kristu qal: "Ma jinbigħux sold, żewġ għasafar tal- bejt?

U wieħed minnhom ma jaqax fl- art mingħajr il- missier tagħkom."

Ev.

Matt.

X, 29.

X' tirrifletti inti hawn?

Li xejn ma jiġri fid- dinja addoċċ iżda kollox jimxi taħt il- gvern t' Alla, li jiddisponi kollox għall- Volontà tiegħu.

34.	X' qal Kristu Ġesù?

Kristu qal: "Min għandu widnejn biex jisma' jisma' Ev.

Matt.

XI, 15.

X' tirrifletti inti hawn?

Li l- ikbar trux min ma jridx jisma' u li fejn m' hemmx smigħ, m' hemmx għalfejn titfa' kliem, għax il- grazzja tidħol fejn hemm it- tħejjija.

35.	X' qal Kristu Ġesù?

Kristu qal: "Itgħallmu minni, għax jien għandi qalbi mansweta u umli, u intom issibu l- mistrieħ għall- erwieħ tagħkom."

Ev.

Matt.

XI, 29.

X' tirrifletti inti hawn?

Li m' hemmx spirtu ta' Kristu f' dak il- bniedem li jivvendika ruħu fil- korla, u li ma jobdix fi ħwejjeġ gravi.

36.	X' qal Kristu Ġesù?

Kristu qal: "Ejjew għandi intom ilkoll li intom imtaqqlin u mħabbtin u jiena nserraħkom."

Ev.

Matt.

XI, 28.

X' tirrifletti inti hawn?

Li Alla tant irid jagħtina li huwa stess jistedinna biex nirrikorru lejh għall- għajnuna u għall- faraġ ta' qalbna.

37.	X' qal Kristu Ġesù?

Kristu qal: "Li min mhux miegħi huwa kontra tiegħi."

Ev.

Matt.

XII, 30.

X' tirrifletti inti hawn?

Li min m' għandux l- ispirtu ta' Kristu mhuwiex ta' Kristu, iżda għadu ta' Kristu.

38.	X' qal Kristu Ġesù?

Kristu qal: "Min ma jiġborx miegħi jxerred."

Ev.

Matt.

XII, 30.

X' tirrifletti inti hawn?

Li jitlef il- mertu tal- opri tajba, min jagħmilhom fl- istat tad- dnub il- mejjet, li dejjem jifred ir- ruħ minn Alla.

39.	X' qal Kristu Ġesù?

Kristu qal: "Mingħajri ma tistgħu tagħmlu xejn."

Ev.

Ġwann XV, 5.

X' tirrifletti inti hawn?

Li mingħajr il- grazzja t' Alla, ħadd ma jista' jagħmel la ħwejjeġ kbar u lanqas ħwejjeġ żgħar.

40.	X' qal Kristu Ġesù?

Kristu qal: "Kif il- fergħa ma tistax iġġib frott minn rajha jekk ma tkunx baqgħet fid- dielja, hekk anqas intom ma tistgħu ġġibu frott jekk ma tkunux bqajtu fija."

Ev.

Ġwann XV, 4.

X' tirrifletti inti hawn?

Li min hu ta' Kristu għandu neċessarjament jgħix magħqud fl- ispirtu ma' Kristu, u għalhekk jgħix l- istess ħajja ta' Kristu, f' għemil u opri tajba.

Ispirazzjoni.

Ruħ nisranija, ilmaħ fil- ġrajja l- volontà t' Alla, li biss id- dnub ma jridx, u mhux dak li joħroġ minnu.

Pawsa.

PASSUS XXV

Talba.

Sinjur Alla, inti hawn u jiena fik: agħtini l- virtù li niskot, li naħdem u li nsofri għall- ġieħ tiegħek u għall- ġid tiegħi.

Dawl mis- Smigħ.

41.	X' qal Kristu Ġesù?

Kristu qal: "Il- paċi jiena nħalli magħkom, il- paċi tiegħi jiena nagħtikom: U nagħtihielkom mhux kif tagħtiha d- dinja."

Ev.

Ġwann XIV, 27.

X' tirrifletti inti hawn?

Li fejn hemm l- ispirtu t' Alla hemm dejjem il- kwiet, il- kalma u l- paċi, li ma tistax tiġi fil- qalb ħlief bit- tgħakkis u l- paċenzja, kontra s- sentimenti tad- dinja, flus, għana, unuri u delizzji tas- sensi.

42.	X' qal Kristu Ġesù?

Kristu qal: "Dan hu l- kmandament tiegħi: li intom tħobbu wieħed lill- ieħor, kif jiena ħabbejt lilkom."

Ev.

Ġwann XV, 12.

X' tirrifletti inti hawn?

Li żgur m' għandux fih l- ispirtu ta' Kristu, min jiċħad għajnuna lill- proxxmu fil- bżonn meta jista' jagħtihielu.

43.	X' qal Kristu Ġesù?

Kristu qal: "Li x- xitan kien qattiel sa mill- bidu u li ma baqax fil- verità, għax il- verità mhix fih, u meta jigdeb ikun qiegħed jagħti minn ħwejġu, għax hu giddieb u l- missier tal- gidba."

Ev.

Ġwann VIII, 44.

X' tirrifletti inti hawn?

Li għandu wisq raġun li jibża' dwar l- ispirtu tiegħu, min jgħallem il- falz, min jigdeb, u min b' xi mod iqarraq bil- proxxmu tiegħu.

44.	X' qal Kristu Ġesù?

Kristu qal: "Il- ħwejjeġ li huma impossibbli għall- bnedmin huma possibbli għal Alla."

Ev.

Luqa XVIII, 27.

X' tirrifletti inti hawn?

Li wieħed għandu jirrikorri lejn Alla, meta jara li mhux kapaċi jissaporti deni, u meta jara li mhux kapaċi jasal fejn irid bil- ħila naturali tiegħu.

45.	X' qal Kristu Ġesù?

Kristu qal: "Jaħasra għad- dinja akkawża tal- iskandli; għax jenħtieġ li jiġu l- iskandli, imma jaħasra għal dak il- bniedem li bih jiġi l- iskandlu."

Ev.

Matt.

XVIII, 7.

X' tirrifletti inti hawn?

Li min kien kawża ta' dnub mejjet għandu raġun jitbeżża' wisq għall- jum tal- ġudizzju partikulari tiegħu, xħin l- Imħallef innifsu xerred demmu biex isalva l- erwieħ, u l- ħati għamel biex ir- ruħ tintilef bl- iskandlu, għalkemm m' hemmx dnub li l- Knisja ma tistax taħfer.

46.	X' qal Kristu Ġesù?

Kristu qal: "Fejn hemm tnejn jew tlieta miġburin fl- isem tiegħi, hemm jiena jien f' nofshom."

Ev.

Matt.

XVIII, 20.

X' tirrifletti inti hawn?

Li huwa aħjar li wieħed jitlob ma' ħaddieħor inkella li jitlob waħdu, għall- assistenza mill- preżenza spiritwali ta' Kristu li jisħet kull dnub u li jbierek kull ġid.

47.	X' qal Kristu Ġesù?

Kristu qal: "Iftħu għajnejkom li ma tmaqdru l- ebda wieħed minn dawn iż- żgħar; għax ingħidilkom li l- anġli tagħhom fis- sema jaraw dejjem il- wiċċ tal- Missier tiegħi li hu fis- Sema."

Ev.

Matt.

XVIII, 10.

X' tirrifletti inti hawn?

Li Alla jkun dejjem lest biex jiddefendi ż- żgħar, ossija lil dawk li m' għandhomx il- ħila naturali, imqanqal mill- orazzjoni tal- anġli kustodji tagħhom għad- defensjoni.

48.	X' qal Kristu Ġesù?

Kristu qal: "Id- dawl ta' ġismek hija għajnek: jekk għajnek tkun safja ġismek kollu jkun jiddi: iżda jekk tkun ħażina, ġismek ukoll ikun mudlam: oqgħod immela attent li d- dawl li huwa fik ma jkunx dlamijiet."

Ev.

Luqa XI, 34- 35.

X' tirrifletti inti hawn?

Li għandna neżaminaw bl- attenzjoni l- intenzjoni tal- opri u tal- azzjonijiet kollha tagħna, li ma ningannawx ruħna għax naħsbu li għandna intenzjoni retta, meta tkun naturali, imqanqla mhux mill- fidi, iżda minn temperament tan- natura, għax fini ħażin jagħmel ħażina kull opra tajba.

49.	X' qal Kristu Ġesù?

Kristu qal: "Imberkin dawk li jisimgħu l- kelma t' Alla, u li jħarsuha."

Ev.

Luqa XI, 28.

X' tirrifletti inti hawn?

Li l- ġid mhux għal min jaf jagħmlu, iżda għal min tassew jagħmlu.

50.	X' qal Kristu Ġesù?

Kristu qal: "Is- saltna t' Alla ma tiġix bl- osservazzjoni."

Ev.

Luqa XVII, 20.

X' tirrifletti inti hawn?

Li min hu mmexxi mill- ispirtu t' Alla, ma jagħmilx ħsejjes fl- opri tajba tiegħu, iżda jimxi dejjem fis- satra u fl- umiltà, bla ma jagħti kura għall- għajnejn tal- bnedmin.

Ispirazzjoni.

Ruħ nisranija, u la 'l Alla, u lanqas il- ħwejjeġ tiegħu ħadd ma jista' jifhem.

Pawsa.

PASSUS XXVI

Talba.

Sinjur Alla, inti hawn u jiena fik: itfi fija l- ispirtu tal- vanaglorja, għall- glorja tiegħek u għall- ġid tiegħi.

Dawl mis- Smigħ.

Huwa wisq ingannat min jaħseb li l- ispirtu ta' Kristu jinfired mis- sagrifiċċju u mis- sofferenzi.

In- nisrani jibda l- ħajja fil- kors tal- ispirtu ta' Kristu, meta jibda jsofri ħaġa għal Kristu, li bierek biss lil min hu fqir, lil min jibki, lil min hu maħqur; u tħassar l- għonja, lil dawk li jidħku, lil dawk li jissodisfaw il- gosti tas- sensi, lil dawk li huma stmati fid- dinja.

L- anima ossija l- ħajja fl- ispirtu ta' Kristu hija t- tbatija.

Kristu qallek: "Erfa' salibek u imxi warajja."

San Pietru jurina wara xiex inkunu miexja, meta aħna mexjin wara Kristu: "Kristu bata għalina u ħallielkom l- eżempju li timxu warajh."

Tiżbalja bl- ikrah, jgħid il- Kempis, li tfittex mistrieħ u tgawdija fuq l- art, meta l- ħajja ta' Kristu hija martirju wieħed, kors ta' sofferenzi tant morali kemm fiżiċi.

Ispirazzjoni.

Ruħ nisranija, kemm hija biċċa serja li wieħed imut darba biss.

Pawsa.

PASSUS XXVII

Talba.

Sinjur Alla, inti hawn u jiena fik: fakkarni li kull bniedem huwa xbieha tiegħek biex ma nonqosx mill- ħniena lejh fil- bżonn tal- għajnuna.

Dawl mis- Smigħ.

Min għad isaltan ma' Kristu wara l- mewt ħlief min miegħu fid- dinja jkun sofra?

Isofri ma' Kristu min imgħaqqad fil- grazzja santifikanti miegħu, bil- paċenzja jissottometti ruħu għall- volonta t' Alla f' kull dispożizzjoni penuża u doloruża.

L- ispirtu ta' Kristu li huwa fil- bniedem iġagħlu bħal Kristu jgħid waqt is- sofferenzi: "Il- kalċi li tani l- Missier ma nixorbux jiena?"

"Missier, mhux li rrid jiena, imma jkun dak li inti trid."

La taħsibx li m' hemmx spirtu ta' Kristu f' min iqiegħed mezzi leċti biex jeħles il- piż tas- salib, u li huwa mħejji li jirrassenja dejjem ruħu jekk ma jirnexxilux.

In- natura titwaħħax quddiem is- sofferenzi, u l- grazzja quddiemhom tilmaħ it- teżori tas- sema, il- ġid t' Alla.

Ispirazzjoni.

Ruħ nisranija, tiżbalja bl- ikrah tfittex hawn il- mistrieħ u l- kumdità, xħin Kristu ħaddan is- salib.

Pawsa.

PASSUS XXVIII

Talba.

Sinjur Alla, inti hawn u jiena fik: f' kull siegħa ħażina ddawwarx għajnejk minni u eħlisni bil- potenza tiegħek.

Dawl mis- Smigħ.

Min jgħix bl- ispirtu ta' Kristu bla ebda dubju li huwa ħaġa waħda ma' Kristu, skular u Mgħallem f' għaqda waħda; issa l- Imgħallem qal espressament, li ma jafx iħobb l- iskulari tiegħu ħlief kif ħabbu l- istess Missier tiegħu: "Kif il- Missier tiegħi ħabb lili hekk jiena ħabbejtkom."

Il- Missier ta kalċi lil Kristu biex jixorbu u mbagħad inkurunah glorjuż wara l- mewt; immela ma jkunx iħobbna Kristu jekk ma jittrattaniex b' dan il- mod: mela aħna ma nitgħaddux fin- numru tal- veri skulari tiegħu, jekk ma jkollniex xi nbatu għalih.

Kristu sofra, u x' sofra?

Mill- evanġelju nagħrfu x' sofra Kristu, u bil- għajnuna tiegħu u bl- eżempju tiegħu nitqawwew fl- ispirtu tiegħu tas- sofferenzi.

Ispirazzjoni.

Ruħ nisranija, Ġesù jħobb kif kien huwa stess maħbub mill- Missier tiegħu divin.

Pawsa.

PASSUS XXIX

Talba.

Sinjur Alla, inti hawn u jiena fik: la tħallinix nimxi bl- ispirtu tan- natura tiegħi, iżda bl- ispirtu tiegħek.

Dawl mis- Smigħ.

1.	X' sofra Kristu Ġesù?

Kristu sofra l- għammad m' għajnejh.

Ev.

Mark XIV, 65.

X' tara inti hawn?

Espjazzjoni għad- dnubiet tal- ħars ħażin.

2.	X' sofra Kristu Ġesù?

Kristu sofra d- daqqiet bil- qasba fuq rasu inkurunata bix- xewk.

Ev.

Matt.

XXVII, 30.

X' tara inti hawn?

Espjazzjoni għall- ħsibijiet dwar l- għaxqa ta' ħwejjeġ impuri.

3.	X' sofra Kristu Ġesù?

Kristu sofra f' qalbu l- ingratitudni tal- poplu Lhudi, xħin semgħu jgħajjat f' kor wieħed quddiem Pilatu: "Sallbu, sallbu."

Ev.

Matt.

XXVII, 23.

X' tara inti hawn?

Espjazzjoni tat- tpattija tal- ġid bid- deni.

4.	X' sofra Kristu Ġesù?

Kristu fl- ispirtu tiegħu sofra l- ipokrisija tal- bewsa ta' Ġuda traditur.

Ev.

Matt.

XXVI, 49.

X' tara inti hawn?

Espjazzjoni għall- inganni tal- ħżiena għad- deni tal- innoċenti.

5.	X' sofra Kristu Ġesù?

Kristu sofra fl- ispirtu tiegħu akkawża tal- ħeġġa tiegħu lejn it- tempju t' Alla, xħin rah ipprofanat.

Ev.

Ġwann II, 15.

X' tara inti hawn?

Espjazzjoni għall- profanazzjonijiet tal- Knejjes bl- imġiba ħażina, u ta' kull lok sagru.

6.	X' sofra Kristu Ġesù?

Kristu sofra l- kefrija tal- ħalliel il- ħażin lejh, imsallab miegħu, li rah sofferenti u intant aggravalu bil- kliem ħażin u bil- ħalf il- pwieni tiegħu.

Ev.

Luqa XXIII, 39.

X' tara inti hawn?

Espjazzjoni għall- qlub ħżiena tal- bnedmin li flok għajnuna taw u jagħtu deni lill- imnikktin.

7.	X' sofra Kristu Ġesù?

Kristu sofra fuq is- salib iż- żuffjett tal- kapijiet tas- saċerdoti u tal- kittieba bil- mirakli li hu għamel.

Ev.

Matt.

XXVII, 42.

X' tara inti hawn?

Espjazzjoni għad- disprezzi dwar id- doni t' Alla.

8.	X' sofra Kristu Ġesù?

Kristu sofra fl- ispirtu tiegħu akkawża tar- rovina li ra mdendla fuq Ġerusalemm li ma riditx tilqgħu, u beka.

Ev.

Luqa XIX, 41.

X' tara inti hawn?

Espjazzjoni għall- ostinazzjonijiet tal- ħżiena li jirreġettaw il- grazzja.

9.	X' sofra Kristu Ġesù?

Kristu sofra l- uġigħat tal- imsiemer f' idejh għall- kruċifissjoni.

Ev.

Ġwann XX, 25.

X' tara inti hawn?

Espjazzjoni għad- dnubiet tal- mess ħażin bl- idejn dwar l- impurità, u dwar is- serq u l- qtil.

10.	X' sofra Kristu Ġesù?

Kristu sofra fuq il- wiċċ venerabbli tiegħu daqqa ta' ħarta minn wieħed mill- ministri quddiem Anna.

Ev.

Ġwann XVIII, 22.

X' tara inti hawn?

Espjazzjoni għal- lifronti inġusti tal- bnedmin.

Ispirazzjoni.

Ruħ nisranija, xejn ma jiswa li tkun taf il- kliem tal- ħajja, iżda li tipprattikah; dan jiswa.

Pawsa.

PASSUS XXX

Talba.

Sinjur Alla, inti hawn jiena fik: dawwar il- għajnejn tiegħi biex ma jarawx il- frugħa tad- dinja.

Dawl mis- Smigħ.

11.	X' sofra Kristu Ġesù?

Kristu sofra fuq il- kastissimu ġisem tiegħu d- daqqiet tal- flaġelli.

Ev.

Ġwann XIX, 1.

X' tara inti hawn?

Espjazzjoni għas- sodisfazzjonijiet fil- pjaċiri ħżiena tas- sensi.

12.	X' sofra Kristu Ġesù?

Kristu sofra l- għatx fuq is- salib.

Ev.

Ġwann XIX, 28.

X' tara inti hawn?

Espjazzjoni għad- dnubiet bix- xorb iżżejjed.

13.	X' sofra Kristu Ġesù?

Kristu mis- salib ra 'l ommu maġenbu wieqfa f' baħar ta' duluri, u għalhekk sofra wisq fil- qalb tiegħu ta' iben.

Ev.

Ġwann XIX, 26.

X' tara inti hawn?

Espjazzjoni għad- dnubiet kontra r- rispett lejn il- ġenituri.

14.	X' sofra Kristu Ġesù?

Kristu sofra l- uġigħat tal- imsiemer f' riġlejh għall- kruċifissjoni.

Ev.

Luqa XXIII, 33.

X' tara inti hawn?

Espjazzjoni għad- dnubiet tal- okkażjoni prossima fit- tfittxija tagħhom.

15.	X' sofra Kristu Ġesù?

Kristu sofra l- biża' fl- ort tal- Ġetsemani.

Ev.

Mark XIV, 33.

X' tara inti hawn?

Espjazzjoni għan- nuqqas tal- biża' t' Alla bid- dnub.

16.	X' sofra Kristu Ġesù?

Kristu, għal iżjed minn tliet sigħat imdendel fuq is- salib, sofra l- pożizzjoni tormentuża marbut bil- ħbula u msammar bla ma kien jista' jitħarrek kemm kemm.

Ev.

Mark XV, 25.

X' tara inti hawn?

Espjazzjoni għal- libertà ħażina tal- bnedmin.

17.	X' sofra Kristu Ġesù?

Kristu sofra fl- ispirtu tiegħu l- ħruxija fil- ħsieb tal- qilla tal- ġustizzja t' Alla, li xaqq għalih għaraq tad- demm bi kwantità li ġera mal- art.

Ev.

Luqa XXII, 44.

X' tara inti hawn?

Espjazzjoni għan- nuqqas ta' fidi fil- ġudizzju partikulari.

18.	X' sofra Kristu Ġesù?

Kristu sofra fuq is- salib l- abbandun tal- Missier tiegħu b' deżolazzjoni tremenda tal- ispirtu tiegħu.

Ev.

Mark XV, 34.

X' tara inti hawn?

Espjazzjoni għall- kruha tad- dnubiet kollha, li Kristu ħa fuqu nnifsu u sar vittma tagħhom.

19.	X' sofra Kristu Ġesù?

Kristu sofra l- ġuħ fid- deżert.

Ev.

Matt.

IV, 2.

X' tara inti hawn?

Espjazzjoni għall- ikel żejjed, għad- dnubiet tal- gula.

20.	X' sofra Kristu Ġesù?

Kristu sofra s- swied ta' qalb bil- bxara tal- mewt tal- Battista, maqtul minn Erodi.

Ev.

Matt.

XIV, 13.

X' tara inti hawn?

Espjazzjoni għall- kefrija tal- qlub ħżiena.

Ispirazzjoni.

Ruħ nisranija, l- għajnejn li jitgħakksu jaraw biss il- ġmiel tal- ġenna.

Pawsa.

PASSUS XXXI

Talba.

Sinjur Alla, inti hawn u jiena fik: f' kull nuqqas tiegħi, agħtini l- ispirtu biex nikkoreġi lili nnifsi u nsir perfett fl- għajnejn tiegħek.

Dawl mis- Smigħ.

21.	X' sofra Kristu Ġesù?

Kristu sofra jistenna ż- żmien tal- passjoni u tal- mewt tiegħu, għall- glorja t' Alla u għall- fidwa tal- bnedmin.

Ev.

Luqa XII, 50.

X' tara inti hawn?

Espjazzjoni għall- bruda tal- bnedmin fit- temmija tal- volontà t' Alla.

22.	X' sofra Kristu Ġesù?

Kristu sofra l- irbit bil- ħbula tal- ġisem tiegħu.

Ev.

Ġwann XVIII, 12.

X' tara inti hawn?

Espjazzjoni għas- saħħa tal- qlub tal- bnedmin mal- imħabba tagħhom infushom, mal- kreaturi.

23.	X' sofra Kristu Ġesù?

Kristu sofra l- gravissimu insult bil- bżieq, li fuq wiċċu beżqu l- Lhud u s- suldati ta' Pilatu.

Ev.

Matt.

XXVI, 67.

Mark XV, 19.

X' tara inti hawn?

Espjazzjoni għan- nuqqas ta' rispett lejn ix- xbieha t' Alla, lejn il- proxxmu.

24.	X' sofra Kristu Ġesù?

Kristu sofra fit- twelid tiegħu l- bard u l- kesħa.

Ev.

Luqa II, 7.

X' tara inti hawn?

Espjazzjoni għas- sħanat tal- passjonijiet tal- konkupixxenza, u tal- irraxxibbli fil- bnedmin.

25.	X' sofra Kristu Ġesù?

Kristu sofra għafsa ta' qalb xħin ra tibki l- armla ta' Najm, miexja wara l- uniku iben tagħha mejjet, fit- trasport għad- difna tiegħu.

Ev.

Luqa VII, 13.

X' tara inti hawn?

Espjazzjoni għan- nuqqas tal- imħabba tal- bnedmin wieħed għall- ieħor, li ma jibkux ma' min hu mbikki, u li ma jifirħux ma' min hu ferhan.

26.	X' sofra Kristu Ġesù?

Kristu sofra dwejjaq kbar wisq fl- ort tal- Ġetsemani.

Ev.

Mark XIV, 33.

X' tara inti hawn?

Espjazzjoni għall- ferħ ta' qlub il- bnedmin quddiem l- oġġett tax- xewqat ħżiena tagħhom.

27.	X' sofra Kristu Ġesù?

Kristu tarbija ta' tmint ijiem sofra l- uġigħ bil- qtugħ tas- sikkina fit- tall ta' ġismu waqt iċ- ċerimonja taċ- ċirkonċiżjoni.

Ev.

Luqa II, 21.

X' tara inti hawn?

Espjazzjoni għall- kawża li għaliha bosta trabi jmutu mingħajr il- magħmudija.

28.	X' sofra Kristu Ġesù?

Kristu sofra l- abbandun tal- maħbubin appostli tiegħu, xħin rawh arrestat fl- ort tal- Ġetsemani ħarbu minnu.

Ev.

Matt.

XXVI, 56.

X' tara inti hawn?

Espjazzjoni għan- nuqqas ta' fedeltà waqt il- provi.

29.	X' sofra Kristu Ġesù?

Kristu sofra quddiem Pilatu l- akkuża pubblika ta' malfattur mill- poplu Lhudi.

Ev.

Ġwann XVIII, 30.

X' tara inti hawn?

Espjazzjoni għas- suppervja tal- bnedmin, li jagħmlu biex jidhru ġusti u virtużi bl- opri tajba tagħhom quddiem id- dinja.

30.	X' sofra Kristu Ġesù?

Kristu sofra l- inkomodi tal- faqar tiegħu, li lanqas ma kellu fejn imidd rasu.

Ev.

Luqa IX, 58.

X' tara inti hawn?

Espjazzjoni għad- dnubiet li joħorġu mir- rikkezzi u mill- kumditajiet tad- dinja.

Ispirazzjoni.

Ruħ nisranija, sentenza ħażina hemm dejjem għalik, jew hawn fid- dinja, jew fil- pont ta' mewtek.

Pawsa.

PASSUS XXXII

Talba.

Sinjur Alla, inti hawn jiena fik: ħenn u ħenn, u ħenn għalija għax waħdi ma nista' xejn.

Dawl mis- Smigħ.

31.	X' sofra Kristu Ġesù?

Kristu sofra l- aggravament tal- persuna ta' Ġuda preżenti għall- mejda miegħu fl- aħħar ċena.

Ev.

Luqa XXII, 21.

X' tara inti hawn?

Espjazzjoni għan- nuqqas ta' sabar lejn min idejjaq il- qlub.

32.	X' sofra Kristu Ġesù?

Kristu sofra għafsa ta' qalb, u beka, xħin ra tibki Marija Madalena għall- mewt ta' ħuha Lazzru.

Ev.

Ġwann XI, 35.

X' tara inti hawn?

Espjazzjoni għan- nuqqas ta' karità fil- bnedmin li ma jfarrġux lill- imnikktin.

33.	X' sofra Kristu Ġesù?

Kristu sofra dispjaċir, xħin ra u sema' l- Lhud idejqu l- qalb ta' Marija Madalena, għax dilkitlu b' ingwent prezzjuż ir- riġlejn tiegħu.

Ev.

Ġwann XII, 7.

Matt.

XXVI, 10.

X' tara inti hawn?

Espjazzjoni għall- kawżi ta' tfixkil quddiem min irid jagħmel il- ġid għall- glorja t' Alla.

34.	X' sofra Kristu Ġesù?

Kristu sofra tenerezza f' qalbu lejn il- poplu li għal tlitt ijiem kien miegħu fid- deżert bla ikel.

Ev.

Mark VIII, 2.

X' tara inti hawn?

Espjazzjoni għan- negliġenzi ta' dawk li ma jagħmlux il- mezzi għas- salvazzjoni ta' ruħhom.

35.	X' sofra Kristu Ġesù?

Kristu sofra dispjaċir, u bil- ħarsa tiegħu huwa wrieh lil San Pietru li kien għadu kemm ċaħdu tliet darbiet.

Ev.

Luqa XXII, 61.

X' tara inti hawn?

Espjazzjoni għad- disprezz tal- orazzjoni waqt il- prova.

36.	X' sofra Kristu Ġesù?

Kristu sofra l- mibegħda tal- Lhud kontra tiegħu mingħajr kawża, sofra xħin ra l- ispirtu ħażin tagħhom.

Ev.

Ġwann XV, 25.

X' tara inti hawn?

Espjazzjoni għall- ksur tal- kmandament tiegħu, tal- karità wieħed lejn l- ieħor.

37.	X' sofra Kristu Ġesù?

Kristu sofra l- persekuzzjoni li ġie mkeċċi mill- belt mil- Lhud li lilhom kien ċanfar għall- ġid tagħhom, u li għamlu iżda ma rnexxilhomx li jitfgħuh mill- muntanja għal isfel.

Ev.

Luqa IV, 29.

X' tara inti hawn?

Espjazzjoni għan- nuqqasijiet ta' dawk li jfittxu li jogħġbu lill- bnedmin.

38.	X' sofra Kristu Ġesù?

Kristu sofra f' qalbu t- toqol tal- ingann fit- tifħir ta' dawk li għamlulu l- Lhud biex jiddisponuh li jiffavorixxi lilhom u jeħodha kontra Ċesare, bil- fini li jkun arrestat u ġġudikat.

Ev.

Luqa XX, 21.

X' tara inti hawn?

Espjazzjoni għall- maneġġi ħżiena kontra s- servi t' Alla.

39.X' sofra Kristu Ġesù?

Kristu sofra l- avviliment tan- nies li rawh għaddej mit- triqat ta' Ġerusalemm arrestat imlibbes bl- abjad, bħala miġnun mis- sultan Erodi.

Ev.

Luqa XXIII, 11.

X' tara inti hawn?

Espjazzjoni għall- pompi fiergħa tal- glorja mundana, li tant ifittxu l- bnedmin.

40.	X' sofra Kristu Ġesù?

Kristu sofra wġigħ kbir wisq f' rasu, meta minnha neħħewlu l- kuruna tax- xewk li kienu qegħdulu.

Ev.

Ġwann XIX, 2.

X' tara inti hawn?

Espjazzjoni għall- ġudizzji malizzjużi tal- bnedmin.

Ispirazzjoni.

Ruħ nisranija, ħelwa hija l- liġi t' Alla, u hija waħedha tfarraġ il- qalb bil- vera paċi.

Pawsa.

PASSUS XXXIII

Talba.

Sinjur Alla, inti hawn jiena fik: agħtini l- grazzja li nservik b' qalb safja u sinċiera.

Dawl mis- Smigħ.

41.	X' sofra Kristu Ġesù?

Kristu sofra f' qalbu t- tkasbir tal- ġenuflessjonijiet li għamlulu s- suldati ta' Pilatu, biex jirridikulawh b' re tal- Lhud.

Ev.

Matt.

XXVII, 29.

X' tara inti hawn?

Espjazzjoni għall- istimi li jfittxu fid- dinja l- bnedmin.

42.	X' sofra Kristu Ġesù?

Kristu sofra fil- missjoni tiegħu l- għeja f' ġismu, b' mod li qagħad bilqiegħda fuq il- bir ta' Ġakobb.

Ev.

Ġwann IV, 6.

X' tara inti hawn?

Espjazzjoni għat- tħabrik żejjed fit- temporal.

43.	X' sofra Kristu Ġesù?

Kristu sofra l- burdell li għamlu bih is- suldati ta' Pilatu, xħin libbsuh ta' re bil- porpra fuq spalltu u bil- qasba f' idu l- leminija.

Ev.

Matt.

XXVII, 27- 31.

X' tara inti hawn?

Espjazzjoni għas- suppervja tal- bnedmin li jfittxu l- aqwa lokijiet.

44.	X' sofra Kristu Ġesù?

Kristu sofra d- daqqiet ta' ponn fuq wiċċu, li tawh fil- proċess tiegħu.

Ev.

Mark XIV, 65.

X' tara inti hawn?

Espjazzjoni għad- delikatezzi lejn il- ġisem ta' dawk li ma jridux jgħakksuh.

45.	X' sofra Kristu Ġesù?

Kristu sofra dispjaċir bl- imġiba tad- dixxipli tiegħu, li m' emmnuhx, meta wiegħed li kellu jħalli ġismu u demmu, b' ikel u b' xorb.

Ev.

Ġwann VI, 62.

X' tara inti hawn?

Espjazzjoni għan- nuqqas tal- fidi u speċjalment f' dan il- misterju tal- fidi, fl- Ewkaristija.

46.	X' sofra Kristu Ġesù?

Kristu sofra għafsa ta' qalb xħin ra l- appostli jbiegħdu minnu t- tfal iż- żgħar, u ċanfarhom.

Ev.

Mark X,14.

X' tara inti hawn?

Espjazzjoni għas- sentimenti tad- dinja li tmaqdar iż- żgħar u l- innoċenti.

47.	X' sofra Kristu Ġesù?

Kristu sofra aggravament għall- preżenza ta' Erodi li kellu jieqaf quddiemu mibgħut minn Pilatu, iva għall- preżenza ta' Erodi li kien diżonest u li kien qatel il- maħbub prekursur tiegħu.

Ev.

Luqa XXIII, 9.

X' tara inti hawn?

Espjazzjoni għall- abbużi tas- setgħajiet.

48.	X' sofra Kristu Ġesù?

Kristu sofra l- insulti tas- suldati ta' Erodi, li bdew imaqdruh b' simpatija lejn Erodi, li żamm ruħu avvilit bis- skiet profond ta' Kristu, għal tant mistoqsijiet li għamillu.

Ev.

Luqa XXIII, 11.

X' tara inti hawn?

Espjazzjoni għas- sagrileġġi.

49.	X' sofra Kristu Ġesù?

Kristu sofra t- toqol tal- piż tas- salib fuq spalltu tiela' lejn il- Kalvarju.

Ev.

Ġwann XIX, 17.

X' tara inti hawn?

Espjazzjoni għar- rifjut tas- sagrifiċċju fis- servizz t' Alla.

50.	X' sofra Kristu Ġesù?

Kristu sofra għafsa ta' qalb għad- duluri li kellhom iġarrbu Ġużeppi u Marija bl- assenza moħbija tiegħu għal tlitt ijiem u għal tlitt iljieli, biex itemm il- volontà tal- missier tiegħu ċelesti, biex jgħożż il- ħwejjeġ tiegħu divini bit- tagħlim: sofra li ta dispjaċir lilhom biex ma jagħtix diżgust lill- Missier tiegħu tas- sema.

Ev.

Luqa II, 49.

X' tara inti hawn?

Espjazzjoni għal kull xorta ta' rispett uman.

Ispirazzjoni.

Ruħ nisranija, la tibdel ma' xejn il- paċi tal- qalb.

Pawsa.

PASSUS XXXIV

Talba.

Sinjur Alla, inti hawn u jiena fik: neħħili minn qalbi kull affett li ma jogħġobx lilek.

Dawl mis- Smigħ.

Kull bniedem li jiġi fid- dinja jsib il- piż fuq spalltu indispensabbli tad- dmirijiet li joħorġu mill- istess fini li għalih Alla ħalqu: dmirijiet ta' tant serjetà li min ma jtemmhomx kollha jkollu jsostni l- ħruq fin- nar għal dejjem, u li min itemmhom kollha jkollu jgawdi hena fis- sema għal dejjem.

Dawn id- dmirijiet jinfetħu fi tliet obbligazzjonijiet: dmir lejn Alla, dmir lejn il- proxxmu, u dmir lejna nfusna; u huma hekk marbutin bejniethom, li min ma jħarisx wieħed lanqas ma jista' jħares it- tnejn l- oħra.

Dawn id- dmirijiet jintrabtu mal- liġi naturali b' mod li jkun jiddisprezza l- liġi naturali, min ma josservahomx, u biex tosserva dawn id- dmirijiet jenħtieġ li wieħed ikollu tagħrif tal- ispirtu ta' Kristu, li ġie fid- dinja biex jgħallimna l- mod kif nosservawhom: għallimhomlna bil- kelma u bl- eżempju.

Kristu stess bħala bniedem kien ukoll bħal kull bniedem ieħor suġġett li josserva u li jtemm dawn id- dmirijiet, għax kien bħala bniedem, maħluq kreatura t' Alla: għex fid- dinja, u osserva d- dmirijiet tiegħu, bi spirtu ta' vittma lejn Alla, u bi spirtu ta' karità lejn il- proxxmu, u bi spirtu t' umiljazzjoni lejh innifsu, u mbagħad ġie inkurunat bi glorja eterna mill- Missier tiegħu li eżaltah u qiegħdu fil- leminija tiegħu, bi premju ta' dina l- osservanza tiegħu ta' dawn it- tliet dmirijiet.

Ispirazzjoni.

Ruħ nisranija, kollox hu għal mument, u kollox jgħaddi f' għamża ta' għajn; iva, kollox.

Pawsa.

PASSUS XXXV

Talba.

Sinjur Alla, inti hawn u jiena fik: la tħallix li jiena nissodisfa lili nnifsi f' xejn, f' ebda aptit naturali.

Dawl mis- Smigħ.

Min immela huwa miexi wara Kristu, bħal Kristu jtemm id- dmir tiegħu lejn Alla bi spirtu ta' vittma: infatti Kristu biex jobdi l- Missier tiegħu ħalla ħajtu fuq is- salib, u waqa' vittma b' sagrifiċċju divin, vittma tal- volontà t' Alla.

M' għandux immela fih l- ispirtu ta' Kristu, min hu mħejji, dispost, pront fil- volontà tiegħu li jidneb gravament biex ma jitlefx ħajtu, jew ġieħu, jew xi ġid ieħor temporali: b' hekk m' għandux spirtu ta' vittma lejn Alla.

Kristu espressament qal, li ma jistax ikun skular tiegħu min ma jobgħodx 'il ġidu u 'l ħajtu wkoll, u li min iħobb 'il ħajtu jitlifha, u min jobgħod 'il ħajtu f' dina d- dinja jħarisha fil- ħajja eterna.

Ispirazzjoni.

Ruħ nisranija, kull ħelu jitbiddel f' morr, u kull morr jitbiddel f' ħelu.

Pawsa.

PASSUS XXXVI

Talba.

Sinjur Alla, inti hawn u jiena fik: għarraf lilek innifsek lil kull bniedem li ma jfittixx lilek.

Dawl mis- Smigħ.

Min hu miexi wara Kristu, bħal Kristu jtemm id- dmir tiegħu lejn il- proxxmu bi spirtu ta' karità: infatti Kristu ħabb 'il kulħadd mhux bil- kliem, iżda bl- opri, u bil- verità, għamel ġid spiritwali u temporali minn kull fejn għadda, u għamel bosta sagrifiċċji għas- salvazzjoni tal- bnedmin, imwaqqgħin fid- diżgrazzja t' Alla, ħafer l- għedewwa tiegħu, u talab għalihom, u wera bl- opra li ma setax iħobb il- proxxmu aktar milli ħabbu, għax qiegħed il- prezzjuża ħajja tiegħu fidwa għalihom.

M' għandux immela fih l- ispirtu ta' Kristu min ma jħobbx il- proxxmu tiegħu bla ebda eċċezzjoni ta' ħadd, ħbieb, għedewwa, għorrief, injoranti, għonja, foqra, sbieħ, koroh, tajbin, ħżiena: kull bniedem huwa xbieha t' Alla, u min ma jħobbx ix- xbieha, u r- ritratt, lanqas ma jkun iħobb ir- realtà, il- verità.

Min jgħix bl- ispirtu ta' Kristu jħobb lil kulħadd u bi mħabba sinċiera, mhux bil- kliem, iżda bl- opri tal- ħniena li jmissu l- ġisem, u li jmissu r- ruħ, ta' kull ġid li jagħmel xejn ma jistenna lanqas l- inqas rikonoxxenza u l- inqas ringrazzjament, la tifħir, la stimi, la qligħ, l- ebda sodisfazzjon ieħor temporali: jistenna biss b' tama soda u żgura l- benedizzjoni tal- ħanin Alla f' mewtu.

Ispirazzjoni.

Ruħ nisranija, wara l- umiljazzjoni timxi dejjem il- glorja.

Pawsa.

PASSUS XXXVII

Talba.

Sinjur Alla, inti hawn u jiena fik: nissel fija mibegħda għal kull vizzju li huwa l- veru deni tagħna bnedmin.

Dawl mis- Smigħ.

L- imħabba hija ħaġa tal- qalb: mela huwa faċċol, min juri esternament imħabba, u minn qalbu la jħobb u lanqas jaħfer.

In- natura tħobb, imma l- imħabba tagħha m' għandhiex x' taqsam mal- imħabba tal- grazzja, li biha ħabb Kristu.

In- natura tħobb, u tħobb biss lil min iħobbha, u fejn jaqblilha, u tfittex lilha nnifisha biss b' mod li wieħed ma jkunx iħobb ħlief lilu nnifsu.

Kristu espressament qal, li huwa biex isejjaħ għar- renju tal- glorja biss lil dawk li jħobbu bl- opri 'l kull min ikun fil- bżonn tal- għajnuna, u qal li huwa kmandament tiegħu li aħna nħobbu wieħed lill- ieħor bħalma huwa ħabb lilna.

Ispirazzjoni.

Ruħ nisranija, kull qalb trid oħra: ħadd ma ħabbek bħalma ħabbek Alla.

Pawsa.

PASSUS XXXVIII

Talba.

Sinjur Alla, inti hawn u jiena fik: agħtini dejjem id- dawl biex naħseb x' jiġi wara.

Dawl mis- Smigħ.

Min huwa miexi wara Kristu, bħal Kristu jtemm id- dmir tiegħu lejh innifsu bi spirtu t' umiljazzjoni: infatti Kristu tefa' taħt saqajh kulma tapprezza d- dinja, flus, unuri, delizzji tas- sensi, u tħaddan mal- umiljazzjoni tas- salib.

San Pawl jikteb li Kristu umilja lilu nnifsu, ħa forma ta' seftur, u wassal ruħu fix- xejn.

Dan l- Imgħallem divin tagħna bnedmin għallimna li niċħdu lilna nfusna, li ngħożżu s- satra, li mmorru nfittxu l- inqas lok, u għallimna li huwa qżież quddiem Alla, kulma japprezzaw il- bnedmin.

M' għandux immela fih l- ispirtu ta' Kristu, min jgħix attakkat mal- flus, mal- pjaċiri, mal- unuri, medhi biex jissodisfa lilu nnifsu fis- sentimenti tal- kburija tad- dinja, fl- għożża tal- ħsejjes u tal- applawsi, fid- delizzji, fil- kumditajiet, u fil- għana.

Kristu għallimna kif għandna ntemmu t- tliet dmirijiet tagħna ossija kif nosservaw il- liġi tal- ħajja eterna: immela ħadd, mingħajr l- ispirtu ta' Kristu, ma jista' josserva dina l- liġi tal- Altissmu.

Ispirazzjoni.

Ruħ nisranija, hemm rimedju iżda mhux għal kollox.

Pawsa.

PASSUS XXXIX

Talba.

Sinjur Alla, inti hawn u jiena fik: kun inti għalija mexxej u salvatur.

Dawl mis- Smigħ.

Sabiex wieħed inissel fih l- ispirtu ta' Kristu jenħtieġ assolutament li jagħraf 'il Kristu, f' dak li għamel u f' dak li qal u f' dak li sofra Kristu stess, għax mingħajr dina l- konoxxenza ta' Kristu ħadd ma jista' jimita 'l Kristu.

Barra minn dan għandu wkoll jitlob 'l Alla l- imbierek biex inissel fih dana l- ispirtu ta' Kristu, li mingħajr ebda dubju Alla jieħu gost li jagħti dana l- Ispirtu ta' Kristu lil min jitlobhulu, kif qal Kristu stess, "Jekk intom ħżiena tafu tagħtu lil uliedkom dak li hu tajjeb, kemm iżjed il- Missier mis- sema jagħti l- ispirtu t- tajjeb lil min jitlobhulu!"

Mela biex innisslu fina l- ispirtu ta' Kristu jenħtieġ li nagħrfu 'l Kristu, u nimitawh u li nitolbu li Alla jagħtina dana l- ispirtu ta' Kristu.

Issa meta wieħed ikun nissel fih dan l- Ispirtu ta' Kristu, x' għandu wieħed jagħmel biex jikkonservah fil- qalb tiegħu, ladarba nistgħu nitilfuh sakemm għandna ħajjin?

Fost il- mezzi kollha li huma wisq addattati sabiex wieħed jikkonserva fih dan l- ispirtu ta' Kristu, il- majjistri kollha tal- ispirtu antiki u moderni jassenjaw l- eżerċizzju Memorjali.

Dan l- eżerċizzju Memorjali jikkonsisti f' li wieħed taħt it- tagħrif li jkollu fuq Kristu Ġesù jattendi biex jagħraf fiex ikun jixbah lil Ġesù fl- istat li jkun fih jew dak li jkun qed jagħmel.

Ispirazzjoni.

Ruħ nisranija, imbierek il- bniedem li jikkonfida f' Alla.

Pawsa.

PASSUS XL

Talba.

Sinjur Alla, inti hawn u jiena fik: jiena ħaj u qed nistenna l- mewt, li tikkonfondini minn dak li jiena qed nistenna minnek.

Dawl mis- Smigħ.

1.	Meta jwaħħlu fik mingħajr ħtija u inti ġġarrab xi konsegwenza dannuża, fiex tiftakar?

Niftakar fi Kristu Ġesù kkundannat għall- mewt bla ħtija minn Ponzju Pilatu.

2.	Meta jkollok uġigħ f' ġismek, fiex tiftakar?

Fi Kristu fflaġellat.

3.	Meta jkollok l- għatx, fiex tiftakar?

Fi Kristu fuq is- salib li jgħid li għandu l- għatx.

4.	Int u dieħel il- Knisja, fiex tiftakar?

Fi Kristu li jkeċċi l- profanaturi mit- tempju.

5.	Meta tkun qiegħed tinża' biex tbiddel jew biex tinħasel, fiex tiftakar?

Fi Kristu li neżżgħuh biex isallbuh.

6.	Meta tqum min- ngħas fil- għodu, fiex tiftakar?

Fi Kristu li fit- tielet jum irxoxta.

7.	Meta xi ħadd irid iwaqqgħek għaċ- ċajt jew għaż- żuffjett, fiex tiftakar?

Fi Kristu irridikolat ta' Re bil- porpra fuq spalltu, u bil- qasba f' idejh u msellem bħala Re tal- Lhud.

8.	Meta xi ħadd jillifruntak, fiex tiftakar?

Fi Kristu llifruntat b' dik id- daqqa ta' ħarta li qala' quddiem is- Sommu Saċerdot Anna.

9.	Meta xi ħbieb jabbandunawk, fiex tiftakar?

Meta Kristu arrestat fl- ort tal- Ġetsemani, l- Appostli telquh u abbandunawh.

10.	Meta tkun tgħodd il- flus, fiex tiftakar?

Fi Kristu ttradut minn Ġuda għal tletin biċċa tal- fidda.

Ispirazzjoni.

Ruħ nisranija, l- għira kienet li daħħlet il- mewt fid- dinja, u l- għira kienet li tat il- mewt lil Kristu.

Pawsa.

PASSUS XLI

Talba.

Sinjur Alla, inti hawn u jiena fik, agħtini l- grazzja li nħallas perfettament hawn fid- dinja d- dejn kollu li għandi mal- ġustizzja tiegħek.

Dawl mis- Smigħ.

11.	Meta tkun imdejjaq fiex tiftakar?

Fi Kristu fl- ort tal- Ġetsemani mdejjaq tant li ried miegħu l- Appostli.

12.	Meta tirċievi azzjoni ħażina, fiex tiftakar?

Fi Kristu li fuq is- Salib talab għal min sallbu.

13.	Meta jfaħħruk, fiex tiftakar?

Fi Kristu li ħarab meta l- Lhud riedu jagħmluh Re tagħhom.

14.	Meta tisma' l- għajjat, fiex tiftakar?

Fi Kristu li għalih il- Lhud kienu jgħajtu quddiem Pilatu: Sallbu, sallbu.

15.	Meta tkun għarqan, fiex tiftakar?

Fi Kristu fl- ort tal- Ġetsemani għaraq id- demm.

16.	Meta tkun qiegħed titlob, fiex tiftakar?

Fi Kristu jitlob b' wiċċu mal- art fl- ort tal- Ġetsemani.

17.	Meta tara xi ħadd imnikket, fiex tiftakar?

Fi Kristu li farraġ l- armla ta' Najm li rxuxtalha 'l binha.

18.	Meta xi ħadd imaqdrek, fiex tiftakar?

Fi Kristu li beżqu fuq wiċċu.

19.	Meta tkun tgħallem, fiex tiftakar?

Fi Kristu ta' tnax -il sena fost id- dutturi jgħallimhom u jistaqsihom.

20.	Meta timtedd biex torqod, fiex tiftakar?

Fi Kristu mqiegħed mejjet fil- qabar.

Ispirazzjoni.

Ruħ nisranija, Oh! x' reqqa hemm fil- ġudizzju partikulari; Oh! xi ħruxija fil- kastigi.

Pawsa.

PASSUS XLII

Talba.

Sinjur Alla, inti hawn jiena fik: indukrali x- xufftejn tiegħi biex ma noħroġx mill- ħajja perfetta.

Dawl mis- Smigħ.

21.	Meta xi ħadd jittradik, fiex tiftakar?

Fi Kristu mibjugħ minn Ġuda bi tradiment.

22.	Meta tarahom sejrin b' xi mejjet, fiex tiftakar?

Fi Kristu li rxoxta lill- iben uniku tal- armla ta' Najm.

23.	Meta xi ħadd jigdeb fuqek, fiex tiftakar?

Fi Kristu akkużat b' xhieda foloz.

24.	Meta tkun ittentat, fiex tiftakar?

Fi Kristu li jkeċċi 'l Satana li ttentah biex jadurah.

25.	Meta tkun bil- ġuħ, fiex tiftakar?

Fi Kristu li ħass il- ġuħ wara sawma ta' erbgħin jum u erbgħin lejl.

26.	Meta tara l- baħar qawwi, fiex tiftakar?

Fi Kristu li kkmanda u sikket it- tempesta.

27.	Meta taqa' dalma, fiex tiftakar?

Fi Kristu meta għammdulu għajnejh.

28.	Meta jkun il- bard, fiex tiftakar?

Fi Kristu li twieled għall- beraħ fix- xitwa.

29.	Meta tkun imgħobbi b' xi piż, fiex tiftakar?

Fi Kristu tiela' l- Kalvarju mgħobbi bis- salib.

30.	Meta tkun marid, fiex tiftakar?

Fi Kristu rxoxta 'l Lazzru.

Ispirazzjoni.

Ruħ nisranija, Alla jitkellem mar- ruħ fis- solitudni.

Pawsa.

PASSUS XLIII

Talba.

Sinjur Alla, inti hawn u jiena fik: kabbar fija l- fidi fik, u fi Kristu Ġesù.

Dawl mis- Smigħ.

31.	Meta jagħtuk xi promozzjoni fiex tiftakar?

Fi Kristu meta ħarab għax il- Lhud riedu jagħmluh re tagħhom.

32.	Meta tkun mistieden għal xi pranzu, fiex tiftakar?

Fi Kristu meta kien mistieden għand Mattew il- pubblikan.

33.	Meta tkun tixrob l- inbid, fiex tiftakar?

Fi Kristu meta biddel l- ilma fi nbid.

34.	Meta xi ħadd jieħu mingħand it- tabib il- bxara tal- mewt, fiex tiftakar?

Fi Kristu li rċieva s- sentenza tal- mewt mingħand Pilatu.

35.	Meta xi ħadd jikkoreġik, fiex tiftakar?

Fi Kristu meta kkoreġa b' ħarsa lil San Pietru.

36.	Meta xi ħadd jiċħadlek xi karità, fiex tiftakar?

Fi Kristu li s- Samaritana ċaħditlu li tagħtih jixrob.

37.	Meta xi ħadd isaqsi għalik, fiex tiftakar?

Fi Kristu ġie mistoqsi minn Kajfa jekk kienx l- iben t' Alla.

38.	Meta tara t- tfal iż- żgħar, fiex tiftakar?

Fi Kristu li kien iħaddanhom u jberikhom.

39.	Meta tara lil xi ħadd jikteb, fiex tiftakar?

Fi Kristu nklinat jikteb b' subgħajh fl- art.

40.	Meta tkorri jew joħroġlok id- demm, fiex tiftakar?

Fi Kristu msammar mas- salib.

Ispirazzjoni.

Ruħ nisranija, mingħajr fidi impossibbli li wieħed jogħġob 'l Alla.

Pawsa.

PASSUS XLIV

Talba.

Sinjur Alla, inti hawn u jiena fik: agħtini dina l- kbira grazzja li jiena niċħad lili nnifsi bil- verità.

Dawl mis- Smigħ.

41.	Meta tkun isservi 'l xi ħadd, fiex tiftakar?

Fi Kristu meta ħasel riġlejn l- appostli.

42.	Meta tkun għajjien, fiex tiftakar?

Fi Kristu għajjien mit- triq, qagħad bilqiegħda fuq il- bir ta' Ġakobb.

43.	Meta tkun tibża' fiex tiftakar?

Fi Kristu li beża' fl- ort tal- Ġetsemani.

44.	Meta jagħtuk il- ġenb, fiex tiftakar?

Fi Kristu mwarrab u Barabba ppreferit.

45.	Meta xi ħadd jingannak, fiex tiftakar?

Fi Kristu li Ġuda biesu fl- ort b' ingann.

46.	Meta taqa' f' xi dnub, fiex tiftakar?

Fi Kristu li xerred demmu minħabba d- dnub.

47.	Meta xi ħadd jgħajrek, fiex tiftakar?

Fi Kristu msallab maż- żewġ ħallelin.

48.	Meta ma tistax tiċċaqlaq, fiex tiftakar?

Fi Kristu mwaħħal mas- salib.

49.	Meta d- dnubiet ibeżżgħuk, fiex tiftakar?

Fi Kristu li assigura l- ġenna lill- ħalliel it- tajjeb għax kien talbu li jiftakar fih.

50.	Meta tara lil xi ħadd jibki, fiex tiftakar?

Fi Kristu li beka meta ra lil Marija Madalena tibki.

Ispirazzjoni.

Ruħ nisranija, x' inhu li inti għandek li ma rċevejtux b' xejn?

Pawsa.

PASSUS XLV

Talba.

Sinjur Alla, inti hawn u jiena fik: laqqagħni dejjem ma' nies li jibżgħu minnek, u li jirrispettawk bl- ispirtu u bil- verità.

Dawl mis- Smigħ.

L- aqwa splendur li l- iktar jiddi fit- taħriġ tal- Ispirtu ta' Kristu hija l- Ħniena.

Permezz tal- ispirtu ta' Kristu l- bniedem jagħti glorja vera 'l Alla, u jaħdem is- salvazzjoni eterna tiegħu nnifsu, u b' mod speċjali fit- taħriġ tal- opri tal- ħniena, tant li jmissu r- ruħ kemm li jmissu l- ġisem.

M' hemmx dubju li hemm fil- bniedem l- ispirtu ta' Kristu meta hemm l- eżerċizzju ta' vera ħniena lejn il- proxxmu: infatti Kristu mhux eżortana imma kkmandana li nkunu ta' qalb ħanina bħalma huwa l- Missier tagħna li huwa fis- smewwiet; għalhekk huwa ingannat dak il- bniedem li jagħmel ħniena ma' min irid hu u ma' min lilu jogħġob, għaliex dina hija ħniena tal- ispirtu tan- natura.

Min jagħmel ħniena taħt it- tmexxija tal- grazzja ossija mqanqal mill- ispirtu ta' Kristu li huwa fih, jagħmel bħal Alla li jtella' x- xemx tiegħu fuq it- tajbin u fuq il- ħżiena, u li jitfa' x- xita fuq dawk li huma fidili lejh u fuq dawk li mhumiex fidili lejh.

Il- ħniena tal- grazzja ma fihiex partikularità iżda titħarreġ fuq kull bniedem, ikun min ikun, mingħajr ebda speranza ta' ħlas fuq dina l- art, u jekk ma tistax tqiegħed l- opra għall- għajnuna fil- bżonn tal- proxxmu, tixtieq minn qalb sinċiera li tagħtih dak li jinħtieġlu.

Ispirazzjoni.

Ruħ nisranija, min isib ħabib tajjeb, isib teżor.

Pawsa.

PASSUS XLVI

Talba.

Sinjur Alla, inti hawn u jiena fik: illuminani biex nagħraf l- inganni tal- għedewwa ta' ruħi u ta' ġismi.

Dawl mis- Smigħ.

M' hemmx dubju li l- ispirtu ta' Kristu ma jinsabx f' dik il- qalb li ma tagħmilx ħniena, għaliex il- ħniena hija s- sinjal li jixhed li fil- qalb hemm l- ispirtu t' Alla, li proprjetà tiegħu hi li jħenn u li jaħfer.

Kristu espressament iddikjara li minn hawn jintgħarfu l- iskulari tiegħu mill- opri tal- ħniena, u li fil- jum tal- ġudizzju universali sejjer ikun biex isejjaħ għar- renju etern, lil dawk li jkunu ħadmu l- opri tal- ħniena.

Il- ħniena tagħmel il- bniedem jixbah 'l Alla; il- ħniena tippreserva l- bniedem minn kull waqgħa fid- dnub il- mejjet; il- ħniena teħles lill- bniedem mill- qilla tal- ġustizzja t' Alla, għaliex kif qal Kristu, bl- istess kejl li bih inkunu kejjilna lill- proxxmu jkun lilna mkejjel: ħniena bi ħniena u ġustizzja b' ġustizzja.

Jitqarraq wisq il- bniedem li jifhem li jsalva r- ruħ tiegħu mingħajr ma jaħdem dina s- salvazzjoni ta' ruħu, mingħajr il- vera ħniena lejn il- proxxmu.

Ispirazzjoni.

Ruħ nisranija, il- qalb tal- bniedem hija profondità ta' malizzja.

Pawsa.

PASSUS XLVII

Talba.

Sinjur Alla, inti hawn u jiena fik: tneħħix minn qalbi l- ispirtu tal- biża' tiegħek, biex noqgħod dejjem attent għal- liġi tiegħek.

Dawl mis- Smigħ.

Kellu raġun immela l- majjistru tal- ispirtu jikkonkludi li l- ispirtu ta' Kristu u qalb ħanina huma ħaġa waħda.

Għaliex il- ħniena hija omm li twelled kull virtù u speċjalment il- paċenzja, it- tgħakkis u l- manswetudni u l- umiltà li huma l- frott li ma jistax joħroġ ħlief mill- ispirtu ta' Kristu.

Qatt ma deher bniedem fid- dinja mibgħut għan- nom t' Alla, li m' għallimx il- ħniena u ħeġġeġ għall- eżerċizzju tal- opri tagħha lil kull midneb: fost dawn il- kbar personaġġi bnedmin t' Alla hemm Danjeli, hemm Iżaija, hemm il- kbir prekursur ta' Kristu, Ġovanni l- Battista, u fuqhom kollha l- Imgħallem wieħed tal- bnedmin Kristu Ġesù.

Il- ħniena hija l- proprjetà t' Alla, u ta' kull iben tiegħu predestinat li jgħix il- ħajja eterna miegħu wara l- mewt.

Ispirazzjoni.

Ruħ nisranija, m' hemmx ħajja ħlief fil- liġi t' Alla.

Pawsa.

PASSUS XLVIII

Talba.

Sinjur Alla, inti hawn u jiena fik: waqt il- prova fir- rispett uman, la tħallinix nibdlek ma' ħadd.

Dawl mis- Smigħ.

L- ispirtu fil- bniedem jintgħaraf biss waqt il- prova, waqt it- tentazzjoni, u mill- operazzjonijiet jintgħaraf xi spirtu jkun, jekk hux tax- xitan, jew jekk ikunx tan- natura, jew jekk ikunx ta' Kristu Ġesù.

Meta wieħed jaf tajjeb il- ħajja ta' Kristu u t- tagħlim ta' Kristu, faċilment jagħraf jekk hemmx fih, iva jew le, l- ispirtu tal- Imgħallem tiegħu Kristu Ġesù, b' mod li jkollu jistqarr jew li huwa veru skular tiegħu jew li mhuwiex skular tiegħu.

Huwa biżżejjed għall- iskular li jkun bħall- imgħallem tiegħu jenħtieġ li jimitah f' kollox u mhux fejn irid hu u fejn lilu jogħġob, billi mill- istess bokka, b' xhud ta' San Ġakbu ma jistax joħroġ ilma ħelu u ilma morr.

Ispirazzjoni.

Ruħ nisranija, ara ma' min tagħmilha.

Pawsa.

PASSUS XLIX

Talba.

Sinjur Alla, inti hawn u jiena fik: agħtini li ngawdi s- saħħa tal- menti u tal- ġisem tiegħi.

Dawl mis- Smigħ.

1.	Mela mhuwiex spirtu ta' Kristu li wieħed ipatti deni b' deni.

2.	Mhuwiex spirtu ta' Kristu li wieħed iqarraq bil- proxxmu.

3.	Mhuwiex spirtu ta' Kristu li wieħed ma jħobbx l- għadu tiegħu.

4.	Mhuwiex spirtu ta' Kristu li wieħed iħobb il- flus.

5.	Mhuwiex spirtu ta' Kristu li wieħed inassas.

6.	Mhuwiex spirtu ta' Kristu li wieħed isewwed qalbu għall- ġid li jagħmel ħaddieħor.

7.	Mhuwiex spirtu ta' Kristu li wieħed ma jħobbx.

8.	Mhuwiex spirtu ta' Kristu li wieħed ma jagħdirx.

9.	Mhuwiex spirtu ta' Kristu li wieħed jgħix mingħajr tbatijiet.

10.	Mhuwiex spirtu ta' Kristu li wieħed ma jiċħadx lilu nnifsu.

Ispirazzjoni.

Ruħ nisranija, mhux li tagħmel, iżda qis kif tagħmel.

Pawsa.

PASSUS L

Talba.

Sinjur Alla, inti hawn u jiena fik: agħtini d- dawl biex ma nfittixx dak li huwa 'l fuq mill- ħila tiegħi.

Dawl mis- Smigħ.

11.	Mhuwiex spirtu ta' Kristu li wieħed jigdeb.

12.	Mhuwiex spirtu ta' Kristu li wieħed ma jgħakkisx il- gula.

13.	Mhuwiex spirtu ta' Kristu li wieħed jiġġudika l- proxxmu.

14.	Mhuwiex spirtu ta' Kristu li wieħed ma jitlobx.

15.	Mhuwiex spirtu ta' Kristu li wieħed hu lablabi.

16.	Mhuwiex spirtu ta' Kristu li wieħed jitlob kastigi għall- ħżiena.

17.	Mhuwiex spirtu ta' Kristu li wieħed ma jaħrabx l- okkażjoni tad- dnub.

18.	Mhuwiex spirtu ta' Kristu li wieħed jirreżisti għas- setgħajiet.

19.	Mhuwiex spirtu ta' Kristu li wieħed ifittex il- bnedmin b' xhieda tal- għemil tajjeb tiegħu.

20.	Mhuwiex spirtu ta' Kristu li wieħed jippretendi tpattija għall- ġid li għamel.

Ispirazzjoni.

Ruħ nisranija, skiet u mhux raġunar, żomm dwar il- ġudizzji t' Alla.

Pawsa.

PASSUS LI

Talba.

Sinjur Alla, inti hawn u jiena fik: agħtini l- ispirtu tal- prudenza, biex ma jkollix għalbiex nindem.

Dawl mis- Smigħ.

21.	Mhuwiex spirtu ta' Kristu li wieħed jieħu għalih innifsu għal xi azzjoni ħażina.

22.	Mhuwiex spirtu ta' Kristu li wieħed jistħi jservi lil min hu baxx.

23.	Mhuwiex spirtu ta' Kristu li wieħed ma jirrassenjax ruħu f' kull deni.

24.	Mhuwiex spirtu ta' Kristu li wieħed ma jipprattikax is- silenzju.

25.	Mhuwiex spirtu ta' Kristu li wieħed jibża' mill- bnedmin u le minn Alla.

26.	Mhuwiex spirtu ta' Kristu li wieħed jikkuntenta 'l għajnejh.

27.	Mhuwiex spirtu ta' Kristu li wieħed iħobb jilbes sabiħ.

28.	Mhuwiex spirtu ta' Kristu li wieħed jopra mingħajr utilità.

29.	Mhuwiex spirtu ta' Kristu li wieħed irid ħaġa u jridha bilfors.

30.	Mhuwiex spirtu ta' Kristu li wieħed ifittex l- aqwa lok.

Ispirazzjoni.

Ruħ nisranija, żomm l- ordni, u l- ordni żżomm lilek.

Pawsa.

PASSUS LII

Talba.

Sinjur Alla, inti hawn jiena fik: jiena għandi bżonnok, u bla ebda ħila: għalhekk ikkonservani dejjem bil- potenza tiegħek.

Dawl mis- Smigħ.

31.	Mhuwiex spirtu ta' Kristu li wieħed hu kurjuż.

32.	Mhuwiex spirtu ta' Kristu li wieħed jitkellem b' tifħir fuqu nnifsu.

33.	Mhuwiex spirtu ta' Kristu li wieħed jagħmel biss dak li jkun jogħġbu.

34.	Mhuwiex spirtu ta' Kristu li wieħed jagħmel ħsejjes fl- opri tajba tiegħu.

35.	Mhuwiex spirtu ta' Kristu li wieħed jifraħ bid- deni.

36.	Mhuwiex spirtu ta' Kristu li wieħed iħobb biss lil min iħobbu.

37.	Mhuwiex spirtu ta' Kristu li wieħed jieħu paċenzja biss b' min irid u kemm lilu jogħġob.

38.	Mhuwiex spirtu ta' Kristu li wieħed isewwed qalb il- proxxmu.

39.	Mhuwiex spirtu ta' Kristu li wieħed jiddisprezza l- proxxmu.

40.	Mhuwiex spirtu ta' Kristu li wieħed iqiegħed il- fiduċja tiegħu fil- bniedem.

Ispirazzjoni.

Ruħ nisranija, kollox minn Alla, kollox permezz t' Alla, kollox għal Alla.

Pawsa.

PASSUS LIII

Talba.

Sinjur Alla, inti hawn u jiena fik: għallimni t- tjubija u d- dixxiplina, u x- xjenza, biex ħadd u xejn ma ijassarni.

Dawl mis- Smigħ.

41.	Mhuwiex spirtu ta' Kristu li wieħed jiddisprezza d- dnubiet venjali.

42.	Mhuwiex spirtu ta' Kristu li wieħed ifittex lilu nnifsu fl- opri tiegħu.

43.	Mhuwiex spirtu ta' Kristu li wieħed jagħmel biex ikun irrispettat u stmat.

44.	Mhuwiex spirtu ta' Kristu li wieħed jimxi mal- proxxmu biss bis- simpatija.

45.	Mhuwiex spirtu ta' Kristu li wieħed jopra bil- partikularità.

46.	Mhuwiex spirtu ta' Kristu li wieħed jiċħad għajnuna lill- proxxmu fil- bżonn.

47.	Mhuwiex spirtu ta' Kristu li wieħed waqt il- prova jissodisfa 'l qalbu.

48.	Mhuwiex spirtu ta' Kristu li wieħed ma jissaportix id- difetti ta' xi wħud.

49.	Mhuwiex spirtu ta' Kristu li wieħed jieħu sehem fin- nuqqas tal- proxxmu.

50.	Mhuwiex spirtu ta' Kristu li wieħed jagħmel lil ħaddieħor dak li ma jridx magħmul lilu.

Ispirazzjoni.

Ruħ nisranija, la ddardarx l- għajn li tixrob minnha.

Pawsa.

PASSUS LIV

Talba.

Sinjur Alla, inti hawn u jiena fik: la tippermettix li jiena ndawwar wiċċi mill- proxxmu tiegħi fil- bżonn, biex inti ma ddawwarx wiċċek minni.

Dawl mis- Smigħ.

L- ispirtu ta' Kristu huwa sustanza mgħaqqda b' kull virtù b' mod tali, li tinqered jekk xi virtù minnha tonqos.

L- ispirtu ta' Kristu huwa ordinat għall- glorja t' Alla u biex il- bnedmin jiksbu l- kuruna tal- ġustizzja.

Aħna nagħtu glorja 'l Alla fit- taħriġ ta' kull virtù waqt il- prova li s- Sapjenza Divina tiddisponi fuqna u b' hekk nimmeritaw il- kuruna tal- ġustizzja.

Il- Fidi: min hu li jista' jogħġob 'l Alla mingħajr il- fidi?

Min hu li jista' jopra b' intenzjoni retta, jew jitlob, jew jindem mingħajr il- fidi?

It- Tama: min hu li jista' jaħdem is- saħħa eterna tiegħu jekk ma jittamax fil- għajnuna t' Alla li ma jiċħadha qatt lil min jitlobhielu bl- ispirtu u bil- verità…?

L- imħabba lejn Alla: mingħajrha min hu li jista' jħares u jindokra l- kmandamenti tiegħu u jtemm perfettament ir- rieda tiegħu?

Kristu qal: "Min għandu l- kmandamenti tiegħi u jħarishom, dan hu li jħobbni…"

L- imħabba lejn il- Proxxmu: mingħajrha min jista' jħobb 'l Alla li ma jarax, meta ma jħobbx il- proxxmu li jara u li lilu għandu jħobb bħalma jħobb lilu stess…?

Il- Ġustizzja: min hu dak li jista' jagħti 'l Alla dak li hu t' Alla, u lil għajru dak li hu t' għajru mingħajr din il- virtù li fil- ksur tagħha titlob assolutament riparazzjoni…?

Il- Qawwa: min hu li jista' jirreżisti għall- ħila tal- għedewwa spiritwali mingħajr il- kuraġġ fis- servizz t' Alla…?

It- Temperanza: min jista' jgħakkes il- forza tad- demm u l- laħam mingħajr is- sobrjetà, mingħajr it- tgħakkis tal- gula, mingħajr is- sawm…?

Ispirazzjoni.

Ruħ nisranija, il- ġid jew id- deni jdur dejjem fuq ir- ras ta' min jagħmlu.

Pawsa.

PASSUS LV

Talba.

Sinjur Alla, inti hawn u jiena fik: jiena tiegħek għalhekk salvani f' kull periklu tar- ruħ u f' kull periklu tal- ġisem.

Dawl mis- Smigħ.

Il- Prudenza: liema virtù ma ssirx vizzju jekk ma tkunx iggvernata minn din ir- reġina li tassenja l- mezzi għall- fini…?

L- Umiltà: min jista' jigglorifika 'l Alla mingħajr iċ- ċaħda tiegħu nnifsu b' mod li jikkonsidra lilu nnifsu bħala xejn…?

Min jaħseb li hu xi ħaġa, jikteb San Pawl, meta mhu xejn, dan iqarraq lilu nnifsu.

Il- Manswetudni: mingħajrha min hu li jista' jgħix fi stat normali mingħajr aġitazzjoni interna?

Din hija l- virtù li tagħmilna nixbhu 'l Alla li jtella' x- xemx u li jibgħat ix- xita fuq it- tajbin u fuq il- ħżiena; u għalhekk Kristu kkmandana nitgħallmu minnu l- ispirtu tal- manswetudni u tal- umiltà, li jġibu magħhom kull ġid spiritwali u temporali.

Il- Paċenzja: min hu li jista' jissejjaħ għaref u jtemm ir- rieda t' Alla mingħajr din il- virtù?

Għalhekk Kristu qalilna li bil- paċenzja tagħna naslu biex insalvaw ruħna…

It- Tgħakkis: mingħajr it- tgħakkis ħadd ma jista' jimxi fit- triq tal- qdusija li titlob assolutament it- tmerija tal- qalb tagħna, li fin- natura tagħha tfittex dejjem lilha nnifisha f' kollox mingħajr ma jimpurtaha la minn Alla u lanqas mill- ħwejjeġ tiegħu…

Is- Silenzju: min hu li jista' jgħix ħajja perfetta mingħajr is- silenzju, meta f' kull sodisfazzjon, tant intern u kemm estern, jidħol dejjem id- dnub?

Għalhekk Kristu qalilna: "Ikun kliemkom iva, iva; le, le; għax dak li hu iktar minn hekk huwa ġej mill- ħażen.

Il- Kastità: min hu li jiżra' fil- laħam u jista' jaħsad il- ħajja, li tiġi biss mill- ispirtu, li hu kontra l- laħam?

Ispirazzjoni.

Ruħ nisranija, għalxejn tindokra, jekk ma jindukrakx Alla.

Pawsa.

PASSUS LVI

Talba.

Sinjur Alla, inti hawn u jiena fik: ħares lejja u ħenn għalija, għaliex jiena lilek irrid u lilek nixtieq.

Dawl mis- Smigħ.

Il- Penitenza: min hu li jista' jsaffi ruħu mill- ħtijiet ħlief min jiddiżapprova l- ħażen, li huwa waħdu kontra Alla?

L- Ubbidjenza: min hu li jista' jogħġob 'l Alla jew li jagħmel ir- rieda t' Alla, min irid jagħmel biss dak li lilu jogħġob…?

Ir- Rassenjazzjoni: min hu li jista' jgħix magħqud m' Alla meta ma jridx kull dispożizzjoni t' Alla, tant fil- prosperità, kemm fl- avversità…?

L- Orazzjoni: min hu li jista' jaħseb li m' għandux bżonn tal- għajnuna t' Alla, fl- eżerċizzju tal- ħajja spiritwali u temporali wkoll…?

Mingħajr l- orazzjoni l- bniedem la jista' jaqla' dak li jrid u lanqas jeħles mill- waqgħat…!

Is- Sempliċità: mingħajrha ħadd ma jista' jfittex 'l Alla; ħadd ma jista' jintrefa' f' Alla; ħadd ma jista' jgħix mingħajr rimorsi tal- kuxjenza.

Għalhekk Kristu jrid li nkunu bħat- tfal żgħar.

Il- Faqar: mingħajr id- distakk tal- qalb tagħna mill- ġid temporali ma nistgħux inħobbu 'l Alla bil- ħsieb kollu tagħna u lanqas inservuh biex intemmu l- fini tagħna.

Infatti Kristu qal: "Ħadd ma jista' jaqdi 'l Alla u l- ġid ta' dina l- art."

Il- Ħeġġa: min jista' jissaħħan jew isaħħan mingħajr in- nar tal- imħabba li jkun hemm fil- qalb?

Forsi mhux mill- abbundanza tal- qalb jitkellem il- ħalq?

Ebda opra mhija ħajja jekk ma toħroġx mill- forn tal- imħabba; din hija proprjetà tal- ispirtu, kif qal Kristu: "L- ispirtu hu li jgħajjex."

Ispirazzjoni.

Ruħ nisranija, m' hemmx għerf, lanqas prudenza, fejn m' hemmx paċenzja.

Pawsa.

PASSUS LVII

Talba.

Sinjur Alla, inti hawn u jiena fik: jiena ibnek agħmilni ħanin bħalek, missier ċelesti tiegħi.

Dawl mis- Smigħ.

In- natura tal- bniedem, bħala bniedem għandha l- virtujiet naturali tagħha li ma jistgħux ikunu ordinati ħlief għas- sodisfazzjon tad- demm u tal- laħam; għax in- natura tfittex lilha nnifisha f' kollox, basta tikkuntenta t- tliet ġibdiet ħżiena tagħha għall- flus, għall- istimi u għall- glorja tad- dinja, u għad- delizzji tas- sensi.

Mela l- virtù naturali ma tistax titħarreġ ħlief bil- partikularità, ħlief biss fejn lilha jogħġob.

In- natura tal- ispirtu tal- grazzja tfittex f' kollox 'l Alla l- Imbierek, u ma żżomm ebda rispett għas- sodisfazzjon tal- ħajja naturali.

Kull virtù li hija tipprattika hija dejjem ordinata għall- glorja t' Alla u għall- utilità, bla ebda partikularità.

Min jgħix b' dan l- ispirtu, issibu fi stat ta' indifferenza għas- suċċess ta' kull ġid li jagħmel u rrassenjat għal kulma jiġri fuqu tant ta' ħwejjeġ prosperi, kemm ukoll ta' ħwejjeġ avversi; u dejjem qalbu fil- paċi għar- rieda tajba tiegħu li tistma l- ubbidjenza iktar prezzjuża minn kwalunkwe ġid ieħor; bħalma għamel Kristu li sar ubbidjent u ubbidjent sal- mewt.

Kellu raġun San Pawl jgħallem li min m' għandux l- ispirtu ta' Kristu, mhuwiex ta' Kristu; għax mingħajr dan l- ispirtu ħadd ma jista' jħares u jtemm il- liġi t' Alla, li biss tagħti l- ħajja eterna: "Agħmel dan u tgħix."

U l- liġi t' Alla x' inhi ħlief l- għaqda tal- virtujiet kollha u s- saħta ta' kull vizzju?

Ispirazzjoni.

Ruħ nisranija, intant wieħed jiċħad ħniena, għax ma jkunx denn li jagħmilha.

Pawsa.

PASSUS LVIII

Talba.

Sinjur Alla, inti hawn u jiena fik: indukrani mill- ispirtu tal- vanaglorja, agħtini l- forza biex ma nieqaf qatt fuqha.

Dawl mis- Smigħ.

Min hu li jiftaħ quddiem għajnejh il- Ktieb il- Kbir, ossija 'l Kristu Ġesù kurċifiss, u ma jardax minnu l- ispirtu tiegħu?

Kristu kurċifiss, huwa għajn li minnha joħroġ l- ispirtu tal- ħajja eterna, għal dawk li tassew iħarsu lejh, li jħarsu lejn l- awtur tal- fidi, u lejn il- konsumatur Kristu Ġesù, li warrab kulma tapprezza d- dinja, tħaddan mas- salib u fuqu miet vittma għall- ubbidjenza tal- missier tiegħu, u għas- saħħa tal- bnedmin, u b' hekk huwa ġie merfugħ minn tant umiljazzjonijiet għall- eżaltazzjoni fil- glorja tal- leminija t' Alla l- Missier.

Hemm miktub: "Ħares lejn l- eżemplari, u agħmel bħalma tara fuqu."

Ir- ruħ tan- nisrani li temmen li Kristu huwa Alla u bniedem, ma tistax ma tiqafx bil- ħsieb fuq l- eżempji tiegħu, li għandhom jimpressjonaw lil kull min jikkunsidrahom dwar il- ġid li fihom.

Jekk inti tħares lejn il- ħames pjagi tiegħu, ħames għejun li minnhom ħarġet is- saħħa tad- dinja, inti tifhem il- kruha tad- dnub, li biex jitneħħa u jitħassar, kien jeħtieġ li jixxerred dan id- demm divin, u inti tnissel fik spirtu ta' mibegħda lejn id- dnub u spirtu ta' mħabba lejn Alla, li permezz tal- mewt ta' ibnu, ħasel ir- ruħ tagħna fid- demm divin tiegħu, u għamilna minn ulied il- korla, ulied tal- grazzja.

Ispirazzjoni.

Ruħ nisranija, qatt la tgħid fuqek la ġid u lanqas deni.

Pawsa.

PASSUS LIX

Talba.

Sinjur Alla, inti hawn u jiena fik: la tkeċċinix mill- wiċċ tiegħek.

Dawl mis- Smigħ.

Kristu kurċifiss inissel f' min jikkunsidrah bil- verità, spirtu ta' umiltà, xħin wieħed jagħraf li r- re tal- glorja tbaxxa f' tant disprezzi biex jifdi u jsalva s- seftur.

Kristu kurċifiss inissel spirtu ta' manswetudni, xħin wieħed jisimgħu jitlob mis- salib, għal dawk li sallbuh.

Kristu kurċifiss inissel spirtu ta' paċenzja xħin wieħed jarah f' baħar ta' uġigħat, u ta' niket, u ta' deżolazzjoni.

Kristu kurċifiss inissel spirtu ta' mħabba lejn il- proxxmu xħin jagħraf li minħabba fina bnedmin u minħabba s- saħħa tagħna xerred demmu fuq is- salib.

Kristu kurċifiss inissel spirtu ta' faqar, xħin wieħed jarah imneżża' minn kollox, imdendel mas- salib bl- imsiemer f' idejh u f' saqajh.

Kristu kurċifiss inissel spirtu ta' kuraġġ fis- servizz t' Alla, xħin wieħed jagħraf li m' għamilx ħajtu iktar prezzjuża mit- temmija tal- volontà t' Alla.

Kristu kurċifiss inissel spirtu ta' biża' fuq il- ġustizzja t' Alla, li jikkastiga l- ħżiena, xħin wieħed jifhem li Alla lanqas ma ħafirha 'l ibnu, iżda qiegħdu vittma għas- sodisfazzjon infinita tagħha, biex aħna nkunu meħlusin mill- fjammi eterni.

Kristu kurċifiss inissel spirtu ta' kunfidenza lejn il- ħniena t' Alla, xħin wieħed jisma' għax wiegħed mis- salib is- saltna tal- ġenna lill- ħalliel miegħu msallab, li rrikorra lejh.

Kristu kurċifiss inissel spirtu ta' silenzju, xħin wieħed josservah sieket għal tant insulti, għal tant azzjonijiet ħżiena li kien qed jirċievi.

Kristu kurċifiss inissel spirtu ta' penitenza, xħin wieħed jifhem li d- dnub kien il- kawża tal- kurċifissjoni u tal- mewt tiegħu.

Ispirazzjoni.

Ruħ nisranija, xejn ma jiġri mingħajr kawża.

Pawsa.

PASSUS LX

Talba.

Sinjur Alla, inti hawn u jiena fik: la tneħħix minni l- Ispirtu Santu tiegħek.

Dawl mis- Smigħ.

Kristu kurċifiss inissel spirtu ta' ubbidjenza u ta' rassenjazzjoni perfetta mal- volontà t' Alla, xħin wieħed jarah jixrob fuq is- salib il- kalċi li tah jixrob il- Missier, kalċi ta' sofferenzi interni u esterni.

Kristu kurċifiss inissel spirtu ta' qima lejn is- superjuri, xħin wieħed jisimgħu jirrikkmanda lill- appostlu tiegħu Ġwanni l- omm deżolata tiegħu.

Kristu kurċifiss inissel spirtu t' abborriment lejn il- glorja tad- dinja, xħin wieħed jikkonsidra li dan ir- re tal- glorja wassal lilu nnifsu fix- xejn.

Kristu kurċifiss inissel spirtu ta' ġustizzja, xħin wieħed jikkonsidra li miet biex jagħti lil Alla dak li huwa t' Alla, u jsir kawża ta' salvazzjoni għal dawk li jobduh.

Kristu kurċifiss inissel spirtu ta' verità, xħin wieħed jifhem li bil- mewt tiegħu sostna kulma huwa għallem bla ebda speranzi minn dina d- dinja.

Kristu kurċifiss inissel spirtu ta' sagrifiċċju, xħin wieħed jisimgħu jgħid lill- Missier tiegħu li jirrikkmanda f' idejh l- ispirtu tiegħu.

Kristu kurċifiss inissel fih spirtu t' abborriment lejn il- kumditajiet tad- dinja, xħin wieħed jarah priv saħansitra minn tazza ilma — "Għandi l- għatx."

Kristu kurċifiss inissel spirtu ta' konfort, xħin wieħed jifhem li b' dawk it- tbatijiet kollha, Alla l- Missier ma kienx qiegħed ħlief iħobbu — "kif ħabbni Missieri, hekk ukoll ħabbejt jiena lilkom;" hekk qal lill- iskulari tiegħu Kristu Ġesù.

Kristu kurċifiss inissel spirtu ta' diżapprovazzjoni dwar is- sentimenti tad- dinja, xħin tarah ippersegwitat bla kawża, u tħallas b' deni minn dawk li lilhom għamel tant ġid.

Kristu kurċifiss inissel spirtu ta' paċi, xħin wieħed jagħraf li Alla ddispona fuqu kulma kellu jgħaddi, mingħajr ma huwa għamel ebda reżistenza għall- volontà divina — "Mhux li rrid jiena, iżda li trid int, ikun magħmul."

Ispirazzjoni.

Ruħ nisranija, kull dnub jimxi wara min jagħmlu.

Pawsa.

PASSUS LXI

Talba.

Sinjur Alla, inti hawn u jiena fik: agħmel li jiena ngħix il- ħajja interjuri b' abborriment ta' dina d- dinja ħażina.

Dawl mis- Smigħ.

San Pawl jgħallem: Jesus Christus heri et hodie, ipse et in saecula.

Ġesù Kristu lbieraħ, u llum, u hu l- istess ukoll għal dejjem.

Kristu lbieraħ, jiġifieri, meta kien jikkonversa veru Alla u veru bniedem ma' missirijietna hawn fid- dinja.

Kristu llum, jiġifieri, issa li qiegħed isaltan fil- leminija tal- Missier tiegħu.

Kristu huwa stess ukoll għal dejjem, jiġifieri, sat- tmiem tas- sekli, u hekk jibqa' għal dejjem ta' dejjem, l- istess bħalma kien ilbieraħ, u bħalma huwa llum.

Dan il- kliem tal- appostlu San Pawl jindika u jfisser, li Ġesù Kristu huwa dejjem fl- istess sfera tiegħu bla ebda assoġġettament ta' bdil, dwar il- għaqda tan- natura divina tiegħu man- natura umana tiegħu f' persuna waħda divina, dwar id- duttrina tiegħu, dwar is- sentimenti tiegħu, dwar l- ispirtu u dwar il- qalb tiegħu.

Ispirazzjoni.

Ruħ nisranija, kollox jitbiddel, imma Alla huwa dejjem l- istess.

Pawsa.

PASSUS LXII

Talba.

Sinjur Alla, inti hawn u jiena fik: tiegħek hija s- saħħa, agħtini s- saħħa fir- ruħ u fil- ġisem tiegħi.

Dawl mis- Smigħ.

Meta immela naqraw fl- evanġelju li fid- dinja huwa qatt ma keċċa l- ebda midneb li rrikorra lejh, lanqas issa mhu sejjer ikeċċi l- ebda midneb li tassew ifittxu, għax il- qalb li hu kellu f' sidru, meta kien hawn jittratta ma' missirijietna fid- dinja hija dina stess li huwa għandu issa li qiegħed fl- eżaltazzjoni glorjuża tiegħu.

Fost il- midinbin kollha li rrikorrew lejh għall- maħfra huma speċjali Marija Madalena, San Pietru l- appostlu, il- ħalliel imsallab, Żakkew u s- Samaritana.

Tiddubita inti li Kristu mhuwiex biex jilqa' lilek ukoll, jekk inti beżgħani fuq il- ġudizzju u fuq il- fjammi ta' dejjem tirrikorri inti wkoll bil- verità, u titolbu maħfra, meta huwa għadu dak stess li kien hawn fid- dinja?

U meta naqraw fl- evanġelju li huwa qatt ma ċaħad opra ta' ħniena, tant dwar ir- ruħ, kemm ukoll dwar il- ġisem, anzi hu stess minn rajh, kien imidd idejh għat- taħriġ tal- ħniena ta' qalbu, u ġieli bosta drabi ħarreġ l- omnipotenza tiegħu biex ifarraġ 'il min kien fil- bżonn tal- għajnuna tiegħu: sejjer issa jiċħad l- għajnuna tiegħu lil dawk li jfittxuha minnu?

Qalbu għadha dik l- istess li minnha ħarġet il- kbira stedina għal dawk li huma ttribulati u fil- bżonn: "Ejjew għandi intom ilkoll li intom imgħobbijin u mtaqqlin, u jiena nserraħkom."

Forsi issa mhuwiex sejjer iserraħ lil kull imnikket, lil kull oppress, li lejh jirrikorri bil- fiduċja?

Il- qalb ta' Ġesù ġiet iffurmata f' sidru biex tikkonsla l- bnedmin, biex tagħmel il- ġid lill- bnedmin fir- ruħ tagħhom u fil- ġisem tagħhom.

Infatti dina hija verità dommatika li minħabba fina bnedmin, minħabba s- saħħa tagħna, niżel mis- sema u sar bniedem, u għex, u miet u rxoxta.

Forsi issa m' għadux kapaċi Ġesù Kristu, is- Salvatur tagħna, biex ikeċċi d- dlam mill- moħħ tagħna, biex ikeċċi d- demonji, biex jikkalma t- tempesti u biex isalva dak li kien intilef?

Ispirazzjoni.

Ruħ nisranija, kieku Alla ma jridx jagħtina ma kienx jgħidilna biex nitolbuh.

Pawsa.

PASSUS LXIII

Talba.

Sinjur Alla, inti hawn u jiena fik: agħtini l- grazzja li nirripara kif nista' kull ħażen tiegħi.

Dawl mis- Smigħ.

Lanqas ma jistgħu fih jitbiddlu s- sentimenti tiegħu: għalhekk għadu jiddiżapprova dak kollu li meta kien fid- dinja tafa' taħt riġlejh, u ddisprezza; u għadu japprova dak kollu li huwa għamel u għallem.

Forsi m' għadux ħabib kbir tat- tfal żgħar, u ta' min huwa bħalhom?

Forsi m' għadux jiddiżapprova l- faċċoli, u 'l dawk li jħobbu l- flus, u lil dawk li jfittxu t- tifħir tagħhom infushom u l- glorja ta' dina d- dinja, u lil dawk li jikkuntentaw ix- xewqat tal- ġisem?

Kull bniedem huwa miżerja, u miżerja jibqa' sakemm ma jkunx għażel 'il Ġesù b' Imgħallem tiegħu, b' Sinjur tiegħu, b' tabib tiegħu, u b' ragħaj tiegħu; u jekk xi ħadd jara lilu nnifsu inkapaċi li jimxi wara Ġesu, għandu jkun jaf li dak li huwa impossibbli għall- bniedem huwa possibbli għal Alla, li żgur ma jiċħadx l- ispirtu t- tajjeb lil min jitlobhulu bil- verità, allurmeta naraw li missier ta' dina l- art ma jiċħadx l- għajnuna meħtieġa lil uliedu li jitolbuhielu.

Il- qaddisin huma bnedmin bħalna u huma saru qaddisin għax talbu, u għax għażlu 'l Ġesù b' oġġett wieħed tal- imħabba ta' qalbhom.

Ammen.

Ispirazzjoni.

Ruħ nisranija, ħadd ma jifhem kemm hu ħafif Alla biex jaħfer 'il min jitolbu bil- verità.

Pawsa.

PASSUS LXIV

Talba.

Sinjur Alla, inti hawn u jiena fik: ħassar kull ħażen tiegħi, għax jiena niedem li għamiltlek azzjonijiet ħżiena.

Dawl mis- Smigħ.

L- ispirtu ta' Kristu bla ebda dubju huwa spirtu tajjeb, għax Kristu mexa dejjem bl- ispirtu t' Alla.

San Pawl jikteb, li dawn huma biss ulied Alla, dawn li huma mmexxijin bl- ispirtu t' Alla, li hu spirtu ta' mħabba, spirtu ta' kwiet u ta' paċi.

Fi Kristu kien jgħammar korporalment l- ispirtu t' Alla, li b' ebda mod ma jista' jinfired minnu; Kristu bħala Alla huwa l- veru iben naturali t' Alla l- Missier, u bħala bniedem huwa wkoll iben t' Alla, għax dejjem kien immexxi bl- ispirtu t' Alla.

Issa jekk aħna bnedmin m' għandniex fina dan l- ispirtu t- tajjeb li hu l- veru spirtu t' Alla, għax ħadd ma huwa tajjeb ħlief Alla waħdu, aħna assigurati minn Kristu li Alla mhuwiex sejjer jiċħad dan l- ispirtu lil min jitlobhulu, u biex jipperswadina dan, l- Imgħallem divin tagħna nqeda bil- kors tan- natura, inqeda bix- xbieha t' Alla biex jipperswadina fuq ir- realtà.

Ispirazzjoni.

Ruħ nisranija, il- vittorja hija għal min jobdi.

Pawsa.

PASSUS LXV

Talba.

Sinjur Alla, inti hawn u jiena fik: la tippermettix li jiena nagħti pass ta' suppervja, żommni dejjem fl- ispirtu tal- umiltà u tal- indiema.

Dawl mis- Smigħ.

Kristu fl- evanġelju qalilna: "Min minnkom bniedem, li jekk ibnu jitolbu ħobża lil missieru forsi dan jagħtih ġebla?

Jew jekk jitolbu ħuta, jewwilla dan jagħtih serp?

Jew jekk jitolbu bajda, jewwilla dan jagħtih skorpjun?"

Jekk immela intom, għalkemm ħżiena, tafu tagħtu lil uliedkom dak li huwa tajjeb, kemm iżjed il- missier mis- sema jagħti l- ispirtu t- tajjeb lil min jitlobhulu!

Ħadd ma jista' jiddubita li kulma huwa tajjeb u perfett fil- kreatura, huwa infinitament tajjeb u perfett fil- Kreatur.

Immela min tassew irid fih l- ispirtu t- tajjeb jirrikorri lejn Alla, u jitlobhulu bil- verità, u Alla jagħtihulu bħalma missier ta' dina l- art jagħti lil ibnu dak li huwa neċessarju.

Forsi qalb Alla hija inqas nobbli minn qalb ta' missier ta' dina l- art?

Jeħtieġ assolutament li jkun fina dan l- ispirtu t- tajjeb, għax mingħajru la nistgħu ntemmu d- dmirijiet tagħna, lanqas naslu għall- finijiet tagħna; la nistgħu nservu 'l Alla, lanqas insalvaw ruħna mit- telfien ta' dejjem.

Ispirazzjoni.

Ruħ nisranija, il- biża' jġib l- attenzjoni, u l- attenzjoni r- rettitudni.

Pawsa.

PASSUS LXVI

Talba.

Sinjur Alla, inti hawn u jiena fik: agħtini l- qawwa tiegħek biex nagħtik is- sagrifiċċju ta' qalbi.

Dawl mis- Smigħ.

Kull ħaġa tajba u kull ħaġa ħażina dejjem toħroġ mill- kwalità tal- ispirtu li jkun iddepożitat fil- qalb, jew mill- infużjoni tal- ħanin Alla, jew mill- influwenza tal- ispirtu djaboliku, jew mill- affett naturali tal- imħabba proprja, li ma tistax tkun tajba, billi dejjem tfittex f' kollox lilha nnifisha anke b' disprezz tal- Kreatur.

Alla waħdu hu biss tajjeb, mela l- ispirtu t' Alla biss jipproduċi ħwejjeġ tajba, u l- ispirtu djaboliku u l- ispirtu tan- natura umana huma spirti ħżiena, u huma biss jipproduċu ħwejjeġ ħżiena, skont il- prinċipju li kulħadd jagħti milli għandu.

Alla jagħti l- paċi, għax huwa Alla tal- paċi, u kull spirtu ħażin jagħti dejjem l- inkwiet, għax huwa kontra l- volontà divina, kif hemm fl- evanġelju: "U paċi fl- art lill- bnedmin ta' volontà tajba."

Ispirazzjoni.

Ruħ nisranija, dejqa u dejqa wisq hija t- triq li tieħu għall- ħajja.

Pawsa.

PASSUS LXVII

Talba.

Sinjur Alla, inti hawn u jiena fik: dawwal il- moħħ tiegħi biex nagħraf il- veru ġid u l- veru deni.

Dawl mis- Smigħ.

Ir- ruħ tal- bniedem, immexxija bl- ispirtu t' Alla, li f' kollox ifittex lilu nnifsu bħala Kreatur ta' kollox, u li l- unur tiegħu ma jċedih lil ħadd, tħaddan kulma huwa veru, kulma huwa ġust, kulma huwa kast, kulma huwa rett u onest, u tiddiżapprova kulma Alla jistma qżież, kulma Alla jobgħod u jabborri; tħobb kulma jħobb Alla, u tisħet kulma jisħet Alla, għax huwa wieħed l- ispirtu t' Alla u huwa dejjem l- istess mingħajr konsiderazzjoni ta' żminijiet, ta' kundizzjonijiet, ta' ċirkustanzi.

Ispirazzjoni.

Ruħ nisranija, id- dnub huwa veru deni f' libsa sabiħa ta' veru ġid.

Pawsa.

PASSUS LXVIII

Talba.

Sinjur Alla, inti hawn u jiena fik: urini l- ġmiel tal- liġi tiegħek biex iktar nitħaddan magħha.

Dawl mis- Smigħ.

Ir- ruħ tal- bniedem, immexxija bl- ispirtu djaboliku, li huwa għadu tal- fidi, ta' kull ordni morali, tħaddan biss il- persważjoni mis- sensi, u mir- raġuni mdallma, jiġifieri li tiddiżapprova kulma hija ma tridx tifhem, jew ma tistax tifhem, bħalma huma l- misterji.

L- ispirtu djaboliku jmexxi fit- triqat tas- suppervja, tal- għira, tal- mibegħda, taż- żina, tal- korla ħażina, tax- xeħħa, tal- għażż: u dwar il- qerq u l- gidba Kristu qal: li Satana huwa giddieb u missier il- gidba, u li meta jigdeb jitkellem ħwejjeġ mill- proprjetajiet tiegħu.

Ispirazzjoni.

Ruħ nisranija, mill- qalb joħroġ kollox.

Pawsa.

PASSUS LXIX

Talba.

Sinjur Alla, inti hawn u jiena fik: indukrani minn dawk li jżebilħu l- liġi tiegħek.

Dawl mis- Smigħ.

Ir- ruħ tal- bniedem immexxija mill- ispirtu naturali, kollu kemm hu affett u mħabba naturali, tħaddan bil- gost kulma lilha jogħġob skont is- sensi esterni u skont is- sensi interni, u tieqaf fuqhom jew bil- ferħ, jew bil- għaxqa, jew bix- xewqat, u tinkorla bil- vendetta u tmieri kulma lilha ma jogħġobx skont is- sensi.

Topra biss fejn lilha jogħġob, fejn lilha biss ikun jaqbel.

Tfittex il- mistrieħ fil- kreaturi, tissodisfa lilha nnifisha, tgħożż kulma jgħożżu l- bnedmin fil- ġibdiet naturali, għall- flus, għall- unuri, u għall- pjaċiri, mentri ruħ immexxija mill- ispirtu ta' Kristu tgħożż kulma l- bnedmin jiddisprezzaw, faqar, tbatijiet u disprezzi jew umiljazzjonijiet.

L- ispirtu t' Alla jqiegħed ir- ruħ fl- indifferenza tal- istat, fl- indifferenza għas- suċċess tal- opri tajba, u jqiegħed fit- tron tal- vera paċi l- qalb.

L- ispirtu djaboliku jqiegħed ir- ruħ fis- suppervja, fit- tron tiegħu tad- diżubbidjenza, u tal- inkwiet.

L- ispirtu uman iqiegħed lilu nnifsu fuq is- sodda tas- sodisfazzjon tad- demm u tal- laħam, u fuq it- tron tal- ostinazzjoni, u tal- inkwiet, u tal- indiema, għax ikollu dejjem jara ikrah dak li jkun ra sabiħ qabel.

Ispirazzjoni.

Ruħ nisranija, hemm hija l- paċi, fejn hemm volontà tajba.

Pawsa.

PASSUS LXX

Talba.

Sinjur Alla, inti hawn u jiena fik: ikkonsolani bil- ħniena tiegħek.

Dawl mis- Smigħ.

Biex wieħed ikun jista' jidħol fis- Sakrarju tal- ispirtu ta' Kristu, jeħtieġ li jissupera kull impediment li jbiegħed mill- bieb tiegħu: u l- impedimenti huma bosta.

Impedimenti min- naħa tan- natura, impedimenti min- naħa tal- bnedmin, u impedimenti min- naħa ta' Satana u tal- anġli ħżiena, li sa mill- bidu għamlu konġura kontra s- salvazzjoni tal- bniedem.

M' għandux wieħed jaqta' jiesu, xħin jara d- diffikultà tal- vittorja, għax dak li huwa impossibbli għall- bniedem, huwa possibbli għal Alla, kif jixhdulna ħutna l- qaddisin, li daħlu fis- Sakrarju tal- ispirtu ta' Kristu, u għexu fih sal- aħħar, u issa qegħdin isaltnu ma' Kristu għal dejjem.

"Jekk huma, għaliex aħna mhux ukoll?"

Kollox jiena nista' qal San Pawl, f' dak li jikkonfortani, jiġifieri hija biżżejjed għalina l- grazzja t' Alla, li ma tonqos qatt għal min jagħmel dak li jista' b' ħiltu u li tassew irid.

Ispirazzjoni.

Ruħ nisranija, iż- żmien mhuwiex f' idejn il- bniedem.

Pawsa.

PASSUS LXXI

Talba.

Sinjur Alla, inti hawn u jiena fik: ħenn għall- imnikktin kollha, u farrġilhom il- qalb tagħhom.

Dawl mis- Smigħ.

Impedimenti min- natura li dejjem trid tikkuntenta l- qalb tagħha f' kull sodisfazzjon tal- ġibdiet tagħha, gosti u pjaċiri tas- sensi, stimi, unuri, u glorja, flus, possessjonijiet u kumditajiet.

Jaħbat wieħed jassalta biex jidħol, iżda l- attakk ma' kreatura simpatika jreġġgħu lura.

Jaħbat wieħed jassalta biex jidħol, iżda l- attakk ma' dik l- ostentazzjoni ta' tifħir fix- xhieda tal- bnedmin, ireġġgħu lura.

Jaħbat wieħed jassalta biex jidħol, iżda l- attakk ma' dak li huwa tiegħu ma jħallihx inaqqas minnu, anzi jagħmlu ħabrieki biex ikattru, u għalhekk ireġġgħu lura.

In- natura titkexkex għas- smigħ ta' ħwejjeġ li għandha orrur lejhom; faqar, disprezzi u tbatija; għalhekk taħrabhom b' kull mezz leċtu jew mhux leċtu.

Ispirazzjoni.

Ruħ nisranija, imberkin dawk li jibku.

Pawsa.

PASSUS LXXII

Talba.

Sinjur Alla, inti hawn u jiena fik: ippersevera fil- grazzja santifikanti l- ġusti kollha tiegħek.

Dawl mis- Smigħ.

Impedimenti min- naħa tal- bnedmin, li jafu wisq tajjeb jixtru l- qlub tal- aħwa tagħhom bit- tifħir, bir- rigali, u bl- okkażjonijiet tad- dnub; anki l- ġenituri stess ifixklu 'l uliedhom, li jkunu jixtiequ jarawhom jgħumu qalb il- flus, qalb l- unuri, tad- dinja, u f' baħar ta' delizzji; għalhekk Kristu qal: "li l- għedewwa tal- bniedem, niesu."

Jaħbat wieħed jassalta biex jidħol fis- Sakrarju tal- ispirtu ta' Kristu, iżda l- biża' tal- persekuzzjonijiet u l- biża' tar- rispett uman ireġġgħuh lura, u jġagħluh jaddatta ruħu mad- dinja.

Ispirazzjoni.

Ruħ nisranija, min hu wieqaf, jindokra li ma jaqax.

Pawsa.

PASSUS LXXIII

Talba.

Sinjur Alla, inti hawn u jiena fik: ħenn għall- kbira miżerja tal- midinbin, u kkonvertihom lejk għall- glorja tiegħek.

Dawl mis- Smigħ.

Impedimenti min- naħa ta' Satana bl- ispirazzjonijiet djaboliċi tiegħu dwar il- fidi, u dwar il- grazzja.

Dwar il- fidi, jipprova li jagħmilha dubjuża; u għalhekk jgħid lir- ruħ biex iżżomm il- parti żgura, u ma titlifx il- hena ta' dina l- ħajja wkoll.

Dwar il- grazzja, jgħid lir- ruħ li ma hijiex żgura li tippersevera sal- aħħar; għalhekk mhux ta' min jitlef il- hena ta' hawn u ta' hemm.

Dwar il- ġudizzji t' Alla, Satana malizzjuż inebbaħ il- bniedem fuq il- predestinazzjoni u jħawdu fl- injoranza tal- misterji, biex iwasslu li jaqta' qalbu mill- ġid etern, għax kollox fuq l- inċertezzi.

Jassalta wieħed biex jidħol fis- Sakrarju, iżda s- sefsif ta' Satana kontra l- Fidi, mhux biss iberridlu qalbu biex ma jfittixx il- grazzja, anzi jeżortah biex jiddisprezzaha bħala ħaġa inċerta, mentri s- sentimenti tad- dinja huma żguri f' idejh.

Satana jistudja kif iqarraq, u l- iktar waqt id- dispożizzjonijiet t' Alla dwar il- provi ta' dina l- ħajja, għax jaf tajjeb x' inhu li jgħożż il- bniedem u fuq kollox 'il ħajtu.

Ispirazzjoni.

Ruħ nisranija, imberkin dawk li jħennu, għax huma jsibu l- ħniena.

Pawsa.

PASSUS LXXIV

Talba.

Sinjur Alla, inti hawn u jiena fik: agħtini, nitolbok, li ma nitħawwad qatt, billi tfakkarni li Satana u l- bnedmin ħżiena jħawdu, u li inti bit- taħwid tagħhom tesegwixxi l- ġudizzji tas- Sapjenza tiegħek.

Dawl mis- Smigħ.

Quddiem dawn l- impedimenti kollha, il- bniedem joħroġ rebbieħ, meta jemmen tassew li Kristu rxoxta, għax bir- reżurrezzjoni tiegħu Kristu saħħaħ il- verità tal- kliem tiegħu, u speċjalment li hu veru Alla u veru bniedem li għad jiġġudika 'l kull bniedem.

Ħadd ma jikkonverti qabel ma tkun fih il- persważjoni.

Ispirazzjoni.

Ruħ nisranija, assigurazzjoni tal- Ispirtu Santu li ma jagħmilx dnub, min jiftakar fin- novissmi tiegħu.

Pawsa.

PASSUS LXXV

Talba.

Sinjur Alla, inti hawn u jiena fik: mexxini dejjem bl- Ispirtu Santu tiegħek f' kull triq tiegħi, biex ma noħroġx mill- verità u mill- ġustizzja.

Dawl mis- Smigħ.

1.	Mingħajr konoxxenza ta' Kristu ħadd ma jista' jgħix bħalma għex hu, għax ma jkunx jista' jimitah, u mingħajr orazzjoni ħadd ma jista' jnissel fih innifsu l- ispirtu t- tajjeb, li Alla żgur li jagħtih lil min jitlobhulu.

2.	San Pawl jikteb li min m' għandux l- ispirtu ta' Kristu mhuwiex ta' Kristu; dan l- ispirtu huwa assolutament neċessarju biex wieħed bih josserva l- liġi t' Alla, u jidħol fil- ħajja eterna.

3.	Min għandu fih l- ispirtu ta' Kristu jintgħaraf mill- frottijiet tal- qdusija, mit- tgħakkis u mill- paċenzja, waqt kull prova, waqt kull tentazzjoni, kif jidher mill- ħajja tal- qaddisin, li kellhom dan l- ispirtu.

4.	San Pawl jikteb li dawna huma wlied Alla, dawn li huma mmexxijin mill- ispirtu t' Alla, u l- ispirtu t' Alla huwa mħabba li kollox issofri, kollox tissaporti, u li tobgħod kull ħażen.

Ispirazzjoni.

Ruħ nisranija, keċċi malajr kull ħsieb li jinkwetak, għax dan ma jkunx minn Alla.

Pawsa.

PASSUS LXXVI

Talba.

Sinjur Alla, inti hawn u jiena fik: agħtini li jiena nitgħaxxaq bil- maestà tiegħek.

Dawl mis- Smigħ.

5.	L- ispirtu t' Alla u l- ispirtu ta' Kristu huma spirtu wieħed, u għalhekk wieħed ma jistax jgħix mingħajr l- ispirtu ta' Kristu, jekk ma jkollux ukoll fih l- ispirtu t' Alla; għax ma jinfirdux minn xulxin.

6.	Min għandu fih l- ispirtu ta' Kristu, jista' sakemm hu għadu fid- dinja, jitilfu; għalhekk biex jippersevera fih għandu jagħmel mezzi konservattivi, li fosthom l- aqwa huwa l- eżerċizzju memorjali li kontinwament iġagħlek tħares lejn il- mudell divin Kristu Ġesù, u l- eżerċizzju ta' San Vinċenz di Paola: "Kieku Kristu kien minfloki, x' kien jaħseb, jew x' kien jgħid, jew x' jagħmel?"

7.	Żgur li wieħed m' għandux fih l- ispirtu ta' Kristu, meta ma jħennx għal kull min ikun fil- bżonn tal- għajnuna, u meta ma jaħfirx l- għadu tiegħu.

8.	M' hemmx virtù vera, li ma tingħaqadx mal- ispirtu ta' Kristu, li wieħed għandu fih, u vera virtù tingħaqad mal- virtujiet l- oħra b' mod, li fejn tonqos virtù, magħha jonqsu l- virtujiet l- oħra kollha, għax il- kawża ta' vera virtù hija waħda.

Ispirazzjoni.

Ruħ nisranija, hemm huwa d- dnub, fejn m' hemmx orazzjoni.

Pawsa.

PASSUS LXXVII

Talba.

Sinjur Alla, inti hawn u jiena fik: f' kull aptit tan- natura tiegħi fakkarni li kollox mumentanju, u frugħa tal- frugħat.

Dawl mis- Smigħ.

9.	Huwa impossibbli li min għandu fih l- ispirtu ta' Kristu jgħix għalih innifsu; għax l- ispirtu ta' Kristu jorbot il- qalb m' Alla bi spirtu ta' vittma, u jorbotha mal- proxxmu bi spirtu ta' mħabba lejn kulħadd, u jorbotha bi spirtu t' umiljazzjoni lejha nnifisha.

10.	Ir- ruħ tal- bniedem immexxija bl- ispirtu t' Alla topra ħwejjeġ li jogħġbu lil Alla, u speċjalment opri ta' mħabba, opri ta' ħniena u atti ta' rassenjazzjoni.

Ir- ruħ tal- bniedem immexxija mill- ispirtu uman, topra ħwejjeġ li jkunu jogħġbu lilha nnifisha, tfittex dejjem li tissodisfa u tikkuntenta x- xewqat tad- demm u tal- laħam.

Ir- ruħ tal- bniedem immexxija mill- ispirtu djaboliku topra qerq u inganni, għax Satana huwa giddieb u missier il- gidba, tabborri l- fidi, u kulma huwa ordinat għall- ġid spiritwali; l- ispirtu tax- xitan iqanqal għall- għira, għaż- żina, għall- ġlied u għall- mibegħda; kulħadd jagħti milli għandu, kull siġra tagħti mill- frott tagħha.

Ispirazzjoni.

Ruħ nisranija, il- kelma "dejjem" u l- kelma "qatt"! hija affari tassew serja.

Pawsa.

PASSUS LXXVIII

Talba.

Sinjur Alla, inti hawn u jiena fik: lilek insejjaħ, għax m' hemmx għajnuna ħlief mill- ħniena tiegħek.

Dawl mis- Smigħ.

11.	Bosta impedimenti jreġġgħu lura 'l bosta nies li jkunu jifhmu li jidħlu fis- Sakrarju tal- ispirtu ta' Kristu, u bosta nies tassew, għax Kristu qal "li ftit huma li jgħaddu mit- triq id- dejqa li tieħu għall- ħajja": il- kollezzjoni tal- impedimenti tingħaqad mis- sentimenti tan- natura, mis- sentimenti tal- bnedmin, u mill- ispirazzjonijiet djaboliċi.

In- natura tibża' mill- mard, u mill- mewt, u mit- tgħakkis, u mid- disprezzi, u mill- faqar; il- bnedmin iħajru bl- iskandli tagħhom, bl- okkażjonijiet prossimi; u Satana bin- nasba kontra l- fidi, u bil- persekuzzjonijiet, u bil- biża' tal- futur: kollox ordinat biex ireġġa' lura l- passi lejn is- Sakrarju.

12.	It- tabelli mal- ħitan tas- Sakrarju tal- ispirtu ta' Kristu, huma skolpiti b' mod li ma jistgħux jitħassru u b' ittri kbar u ċari, għax Kristu lbieraħ, u llum, u hu l- istess għal dejjem ta' dejjem.

Dawn huma: Iċħad lilek innifsek — Iċħad kulma għandek — Obgħod lil ħajtek — Ħobb l- għedewwa — Silenzju — Orazzjoni — Tgħanniq mat- tbatija — Indifferenza tal- istat — Sagrifiċċju — Indifferenza għas- suċċess ta' kull opra tajba — Qalb tan- nar lejn Alla — Qalb tal- laħam lejn il- proxxmu — Qalb tal- bronż lejn il- bniedem innifsu — tlitt iqlub f' qalb waħda.

13.	Mhux biżżejjed li wieħed jaqra u jifhem it- tabelli tas- Sakrarju tal- ispirtu ta' Kristu, iżda jeħtieġ li jipprattikahom fil- ħin u fil- waqt, qabel ma wieħed jieqaf fit- tribunal ta' Kristu, li jżomm miegħu għal dejjem dawk li huma tiegħu; għax min għandu l- ispirtu ta' Kristu, dan hu ta' Kristu, u mhumiex ta' Kristu dawk li m' għandhomx l- ispirtu ta' Kristu.

Ispirazzjoni.

Ruħ nisranija, ħaġa waħda biss hija neċessarja.

Pawsa.

PASSUS LXXIX

Talba.

Sinjur Alla, inti hawn u jiena fik: nissel fija abborriment għas- sentimenti ta' dina d- dinja mqiegħda kollox fuq il- ħażen.

Dawl mis- Smigħ.

14.	Ulied il- bniedem, li jgħixu bl- ispirtu ta' Kristu, għandhom dejjem il- volontà tagħhom disposta, imħejjija, u pronta li jagħtu waqt kull tentazzjoni, waqt kull prova, waqt kull okkażjoni, preferenza għall- volontà t' Alla anke bis- sagrifiċċju ta' ħajjithom, jitolbu dejjem l- għajnuna tal- grazzja t' Alla.

15.	Min sama' fuq l- ispirtu ta' Kristu, li permezz tiegħu biss jista' wieħed jidħol fil- ħajja eterna, u li mingħajru jintilef għal dejjem, jagħti passi u b' ħiltu kollha jnissel fih dan l- ispirtu u skont dan l- ispirtu jimxi dejjem bil- perseveranza, malli jipperswadi ruħu fuq il- glorja eterna u fuq il- fjammi ta' dejjem; iżda fejn ikun jibqa' anzi jmur għall- agħar jekk fih m' hemmx dina l- persważjoni.

Ma' xiex jibdel il- bniedem il- ħajja tiegħu?

Ma' xejn; jiddisprezzaha biss biex ma jitlefx premju hekk kbir, u biex ma jgħammarx għal dejjem ma' fjammi eterni.

Ispirazzjoni.

Ruħ nisranija, mingħajr il- mezzi addattati ħadd ma jasal għall- fini ffissat.

Pawsa.

PASSUS LXXX

Talba.

Sinjur Alla, inti hawn u jiena fik; dawwal il- moħħ tiegħi biex nifhem li fid- dinja għandi nsofri.

Dawl mis- Smigħ.

L- ispirtu ta' Kristu mhuwiex f' kull nisrani fidil xorta waħda: f' xi wħud jinsab fl- inqas grad: f' xi oħrajn fi grad superjuri: u f' xi oħrajn fi grad perfettissmu.

L- ispirtu ta' Kristu fl- inqas grad huwa assolutament meħtieġ biex wieħed isalva ruħu, u mingħajru l- bniedem jintilef bla ebda dubju, għar- raġuni li l- volontà tiegħu hija mħejjija li tagħmel dnub mejjet, jekk tkun fl- okkażjoni li titlef ħajjitha, jew xi ġid ieħor temporali.

Iva Kristu espressament qal li ma jistax ikun skular tiegħu min ma jobgħodx iva 'l ħajtu wkoll.

Dawn l- insara għandhom iva l- ispirtu ta' Kristu, għax tassew ma jridux id- dnub il- mejjet: iżda huma fil- periklu li bil- faċiltà kollha jagħmluh waqt il- prova, waqt it- tentazzjoni, waqt l- okkażjoni, għax Kristu qal li min mhuwiex fidil fil- ftit, lanqas mhu fidil fil- wisq.

Minn hawn toħroġ il- verità li m' għandux fih l- ispirtu ta' Kristu, min għal xi raġuni, jew għal xi kawża jkun irid id- dnub il- mejjet, għaliex Kristu qal li min mhuwiex miegħu huwa kontra tiegħu, u xejn ma jifridna minn Kristu ħlief id- dnub il- mejjet, jifridna minnu u jgħaqqadna mal- għadu tiegħu: għalhekk San Pawl jikteb, li min m' għandux l- ispirtu ta' Kristu, dan mhuwiex ta' Kristu, u jekk mhuwiex ta' Kristu huwa ta' padrun ieħor avversarju ta' Kristu.

Ispirazzjoni.

Ruħ nisranija, min ma jridx isofri ma jridx igawdi.

Pawsa.

PASSUS LXXXI

Talba.

Sinjur Alla, inti hawn u jiena fik: tħallinix nara deni ħlief id- dnub li hu l- uniku deni.

Dawl mis- Smigħ.

L- ispirtu ta' Kristu fi grad superjuri huwa f' dawk l- insara fidili li għandhom il- volontà tagħhom soda li għal ebda raġuni, għal ebda kawża ma tapprova, ma tammetti, ma tħaddan id- dnub il- mejjet, avolja fl- okkażjoni li jitilfu ħajjithom, u kull ġid ieħor: iżda għandhom il- volontà tagħhom imħejjija u pronta li ma jagħmlux la d- dnub il- mejjet u lanqas il- venjal, avolja jafu li jitilfu ħajjithom jew xi ġid ieħor temporali.

Immela huma fi grad superjuri tal- ispirtu ta' Kristu, dawk l- insara kollha li huma disposti, imħejjija, u pronti li jħallu ħajjithom, u kull ġid ieħor, mhux biss biex ma jagħmlux id- dnub il- mejjet, iżda lanqas id- dnub il- venjal: u għalhekk huma fid- dispożizzjoni li jipperseveraw b' ċerta ċertezza morali fl- istat tal- grazzja, billi jwarrbu minnhom il- periklu tad- dnub il- mejjet, kif jgħid Kristu, li min hu fidil fil- ftit huwa fidil ukoll fil- wisq.

Ispirazzjoni.

Ruħ nisranija, mhux dnub għal min jintebaħ bil- ħażen u ma jridux.

Pawsa.

PASSUS LXXXII

Talba.

Sinjur Alla, inti hawn u jiena fik: aħfirli kull dnub li huwa moħbi għall- menti tiegħi, u kull dnub li ħaddieħor għamel akkawża tiegħi.

Dawl mis- Smigħ.

L- ispirtu ta' Kristu fi grad perfettissmu jinsab f' dawk l- insara fidili, li mhux biss huma disposti, imħejjija u pronti li jħallu ħajjithom u kull ġid ieħor temporali biex ma jikkonsentux għad- dnub il- mejjet, u lanqas għad- dnub il- venjal: iżda li fil- kors tal- ħajja spiritwali tagħhom jagħżlu dak kollu li għażel Kristu fil- kors tal- ħajja tiegħu: għalhekk pereżempju: billi Kristu għażel il- faqar huma jagħżlu l- faqar, għalkemm anġlu mis- sema jassigurahom li jekk iservu 'l Alla qalb l- għana, jagħtuh l- istess glorja, u għalihom jiġbru l- istess mertu, bħallikieku jkunu jservuh fil- faqar.

Ordinarjament dawna l- fidili għall- eżerċizzju tal- ubbidjenza jqiegħdu l- volontà tagħhom taħt il- volontà ta' Mexxej spiritwali, dejjem pronti biex jobdu f' kull ħaġa li ma fiha ebda dnub, u li tkun raġonevoli.

Iva, is- sikkina li żvinat 'il Kristu fuq is- salib kienet l- ubbidjenza, kif jgħallem San Pawl: "Kristu sar ubbidjent sal- mewt, u sal- mewt tas- salib."

Santa Katerina ta' Siena kienet qalet lil Kristu: "Kif nagħżel jiena l- kuruna tal- ward, xħin inti għażilt il- kuruna tax- xewk!"

U fil- viżjoni daħħlet b' idejha f' rasha l- kuruna tax- xewk li kellu f' idu l- leminija, u rrifjutat il- kuruna tal- ward li kellu f' idu x- xellugija.

Ispirazzjoni.

Ruħ nisranija, ħadd ma jista' jaħseb li huwa safi quddiem Alla.

Pawsa.

PASSUS LXXXIII

Talba.

Sinjur Alla, inti hawn u jiena fik: ferraħli qalbi bil- barka tiegħek, kollha paċi.

Dawl mis- Smigħ.

Min jagħmel il- mezzi biex jgħix il- ħajja ta' Kristu, għandu b' xi mod jara wkoll fuqu s- sinjali, li Alla ordinarjament jagħti lill- erwieħ kollha fidili li huwa jkun iħobb bi mħabba tal- grazzja: Alla jħobb lil min iħobbu fil- kors tal- grazzja, u jħobb 'il kulħadd bi mħabba naturali fil- kors tan- natura.

Fil- ħajja tal- beata Ġovanna Battista Varani, naqraw li Kristu taha dina l- lezzjoni, fost il- lezzjonijiet l- oħra li kien taha.

Huwa qalilha: Kull ruħ, li jiena nħobb nippreservaha mill- waqgħa fid- dnub il- mejjet waqt il- prova, u nqegħidha fl- okkażjoni li tagħmel il- ġid, u nagħmel li hija ssofri.

Issa m' hemmx dubju li Kristu jħobb 'il dawk kollha li għandhom l- ispirtu tiegħu: immela inti min int, m' għandekx raġun li titfarraġ xħin waqt tentazzjoni int toħroġ rebbieħ: ma taqax b' xhud tal- kuxjenza tiegħek?

Dan hu sinjal li Kristu huwa miegħek, għax hu qal: "Mingħajri ma tistgħu tagħmlu xejn."

M' għandekx inti raġun li tithenna, xħin inti sibt ruħek fl- okkażjoni li titħarreġ f' xi opra tal- ħniena lejn bniedem fil- bżonn tal- għajnuna tiegħek, u inti ma rruftajthiex?

Dan hu sinjal li Kristu ried jinqeda bik għax kull ġid jagħmlu Alla, u jinqeda bl- istrumenti li huma kasti u ndaf.

M' għandekx inti raġun li tifraħ, xħin inti waqt is- sofferenzi li jiġuk tintrabat mal- volontà t' Alla, li jrieġi kollox għall- volontà tiegħu?

Dan hu sinjal li Kristu qiegħed iħobbok bħalma ħabb lilu l- missier ċelesti tiegħu.

Ispirazzjoni.

Ruħ nisranija, l- uniku teżor tal- bniedem hija l- paċi.

Pawsa.

PASSUS LXXXIV

Talba.

Sinjur Alla, inti hawn u jiena fik: iddisponi l- ġranet tiegħi u l- għemil tiegħi fil- paċi tiegħek.

Dawl mis- Smigħ.

L- ispirtu ta' Kristu fin- nisrani fidil jista' dejjem jikber iżjed: min hu qaddis jitqaddes iżjed, jista' jonqos, u jista' jintilef skont in- nuqqas tal- viġilanza u tal- kura spiritwali: għalhekk il- majjistri kollha tal- ispirtu jgħallmu li tieqaf huwa l- istess li tmur lura fil- kors tal- ħajja tal- grazzja.

Ħadd ma jsir ħażin f' daqqa: mela min ma jindukrax ruħu minn nuqqasijiet venjali jkun qiegħed jibda jħott l- edifiċċju tal- qdusija fir- ruħ tiegħu, skont it- tagħlim tal- Ispirtu Santu, li min jiddisprezza ħwejjeġ żgħar, bil- ftit il- ftit jaqa' fi ħwejjeġ kbar.

Ta' min immela jindokra ruħu dwar l- azzjonijiet ozjużi jiġifieri ordinati mingħajr fini suffiċjenti, bla ebda utilità tar- ruħ jew tal- ġisem, bħalma huma ħars volontarju, xamm volontarju, mess volontarju, togħma volontarja mingħajr ebda kawża ġusta: u wkoll bħalma huwa t- tiżjin fieragħ fl- ilbies, fil- persuna dwar il- maxta sabiħa, u dwar id- deheb u l- fidda, u wkoll bħalma huma l- ħbiberiji ma' nies simpatiċi u vanitużi u l- kurżitajiet.

Kull azzjoni volontarja qatt mhija mingħajr fini, għax ħadd ma jagħmel xejn għal xejn: kull aġent jaġixxi minħabba l- fini: immela jekk l- oġġett ikun indifferenti bħalma huwa li tħares, li tuża s- sensi, li tiżżejjen, li titkellem, dan ma jibqax iżjed indifferenti fil- bniedem iżda jieħu l- moralità tiegħu mill- fini li jkun jew tajjeb jew ħażin, u qatt m' inti mingħajr ħtija gravi jew venjali skont l- oġġett u ċ- ċirkustanzi tiegħu, kull darba li inti tordna azzjoni biex tissodisfa l- aptiti jew ix- xewqat tiegħek skont id- demm u l- laħam.

Ispirazzjoni.

Ruħ nisranija, l- umli biss junura 'l Alla.

Pawsa.

PASSUS LXXXV

Talba.

Sinjur Alla, inti hawn u jiena fik: agħtini l- forza tiegħek biex ma nkunx kurjuż lanqas lablabi.

Dawl mis- Smigħ.

Int min int, jekk qiegħed tikkultiva fik l- ispirtu ta' Kristu oqgħod viġilanti kontinwament għasses fuqek innifsek, u la tbexxaqx kemm kemm il- menti tiegħek għal dak li joffendi l- ispirtu; ilqa' mill- ewwel u la ċċedix għal ebda bidu ta' deni.

L- istorja tixhed li bosta nies bdew il- ħajja spiritwali, il- ħajja tal- grazzja, u saru ħżiena, inkitbu minn ħbieb t' Alla għedewwa tiegħu, għaliex għamluha ma' nies ħżiena, ittraskuraw l- orazzjoni, telqu l- meditazzjoni tan- novissmi, ma ħarbux l- okkażjoni prossima tad- dnub, iddisprezzaw dnubiet venjali, ma kkultivawx is- silenzju, f' kelma waħda ddejqu jgħaddu mit- triq id- dejqa li tieħu għall- ħajja u bdew jirfsu t- triq il- wiesgħa, li tant togħġob lill- bnedmin u taw preferenza li jibqgħu jgħaddu minnha, li tieħu għat- telfien.

Min għandu fih l- ispirtu ta' Kristu, dan hu permezz tal- grazzja t' Alla; iżda, kif jgħallem id- duttur tal- Knisja Santu Wistin, min ħalqek mingħajrek, ma jsalvakx mingħajrek, u jekk wieħed ma jagħmilx il- mezzi meħtieġa għall- fini, ma jasalx għas- salvazzjoni; u jekk ma jmurx il- Ġenna, imur l- Infern.

Is- Sinjur tal- parabbola ta ħames talenti lil wieħed, tnejn lill- ieħor, u wieħed lill- ieħor, biex jinnegozjawhom sakemm ikun ġie lura mis- safar: ippremja lil min ħaddimhom, u kkastiga 'l min ma tax kont.

Ispirazzjoni.

Ruħ nisranija, x' jaf min ma ġarrabx?

Pawsa.

PASSUS LXXXVI

Talba.

Sinjur Alla, inti hawn u jiena fik: begħidni dejjem mill- kumpanija tas- suppervi li lilhom biss inti tirreżisti.

Dawl mis- Smigħ.

Il- bniedem t' Alla u ta' Ġesù Kristu jsib l- għors tiegħu fl- ewkaristija, u jitgħaxxaq miġbur quddiemha, persważ li hemm verament, u realment, u sustanzjalment l- istess Kristu, li huwa fil- glorja tal- Missier tiegħu, iva, jitgħaxxaq, u miegħu jitkellem, u lilu jimmedita u speċjalment meta kien għadu fid- dinja sakemm miet, u rxoxta, u tela' fis- sema.

Oh! x' rikreazzjoni tassew utli, tassew pjaċevoli, u ħelwa kien isib Patri Franku quddiem Ġesù sagramentat!

Kien joqgħod jieħu gost ifakkru x' għadda fuqu, meta kien għadu hawn fid- dinja u x' għamel, u x' sofra, u x' qal, u kien jieqaf bil- ħsieb fuq kull pont ħafif, ħafif.

Kien ifakkru, mhux għax Kristu ma jafx kollox l- imgħoddi, u l- preżent, u l- futur, imma biex jimxi b' turija tagħna bnedmin skont in- natura umana, kif aħna nużaw nittrattaw bejnietna.

Kristu wkoll espressament uriena li huwa jrid li aħna niftakru x' għamel għalina.

Ekku mudell ta' dan l- eżerċizzju li kien jagħmel Patri Franku Karmelitan tassew devot ta' Ġesù Sagramentat u tal- Verġni mbierka Marija Santissma.

Eżerċizzju mqassam f' diversi ħoloq tal- katina mit- twelid sal- axxensjoni ta' Kristu.

1.	Sinjur Ġesù, tiftakar, meta ġew il- maġi mill- orjent biex jadurawk, u offrewlek deheb, inċens u morr?

Inti allura kellek xi sentejn.

Matt.

II, 11.

Jiena nitgħaqqad mal- ispirtu tagħhom kull darba li nadurak fis- Santissimu sagrament tal- artal: nadurak Alla veru, minn Alla veru, u bniedem veru minn bniedem veru.

2.	Sinjur Ġesù, tiftakar meta inti widdibt 'il Ġuda u ftaħtlu għajnejh biex ma jtemmx id- delitt li kien ftiehem li jagħmel?

Matt.

XXVI, 24.

Oh!

Kemm tassew inti trid li ħadd ma jintilef!

3.	Sinjur Ġesù, tiftakar meta inti keċċejt il- profanaturi mit- tempju, u b' liema ħeġġa?

Ġwann II, 15.

Oh!

Kemm tassew hija denja ta' qima d- dar tal- orazzjoni.

4.	Sinjur Ġesù, tiftakar meta fis- sinagoga inti qomt bilwieqfa taqra l- Iskrittura, u qrajt il- versetti li kienu jmissu lilek personalment?

Luqa IV, 16.

Oh!

Kemm tassew għandha tkun irrispettata l- kelma t' Alla, sija miktuba sija le!

5.	Sinjur Ġesù, tiftakar meta inti miexi fit- triq waqaft u sejjaħt għal warajk 'il Mattew, li qam u mexa miegħek?

Matt.

IX, 9.

Oh!

Kemm tassew feliċi min jobdi għall- vuċi tiegħek!

Ispirazzjoni.

Ruħ nisranija, xorti ħażina minn ħbieb ħżiena.

Pawsa.

PASSUS LXXXVII

Talba.

Sinjur Alla, inti hawn u jiena fik: iġġustifika l- moribondi qabel ma r- ruħ tagħhom tinfired mill- ġisem.

Dawl mis- Smigħ.

6.	Sinjur Ġesù, tiftakar meta niżżilt mis- siġra 'l Żakkew, stedint lilek innifsek li tmur id- dar tiegħu?

Luqa XIX, 5.

Oh!

Kemm malajr tidħol fil- qlub li jfittxuk li jixtiquk!

7.	Sinjur Ġesù, tiftakar meta fejjaqt l- għaxar imġiddma, u approvajt l- imġiba tas- samaritan li rringrazzjak, u ddiżapprovajt dik tad- disgħa l- oħra li ma rringrazzjawkx?

Luqa XVII, 15.

Oh!

Kemm tassew għandek raġun tippretendi li kull bniedem jirringrazzjak!

8.	Sinjur Ġesù, tiftakar meta nkurunawk bix- xewk?

Żgur li ma setax ma jkunx kbir l- uġigħ tiegħek, u kbir wisq.

Mark XV, 17.

Oh!

Kemm inħosshom denji ta' ċanfir 'il dawk l- insara li jżejnu x- xuxa tagħhom!

9.	Sinjur Ġesù, tiftakar meta inti smajt li keċċew 'il barra mis- sinagoga l- imwieled agħma akkawża tiegħek, u inti allura għarraft lilek innifsek lilu b' mod li niżel wiċċu mal- art u adurak?

Ġwann IX, 35.

Oh!

Kemm hija glorja kbira għal min isofri xi ħaġa minħabba fik!

10.	Sinjur Ġesù, tiftakar meta qlajt daqqa ta' ħarta inġustament quddiem Anna minn wieħed mill- ministri?

Ġwann XVIII, 22.

Oh!

Kemm tassew jixbah lilek min isofri moħqrija minħabba l- ġustizzja.

11.	Sinjur Ġesù, tiftakar meta smajt is- sentenza ta' Pilatu, li kkundannak għall- mewt bla ħtija?

Matt.

XXVII, 26.

Oh!

Kemm tassew ta' min jippreferixxi sentenza ħażina fit- tribunal tad- dinja, li allura jkollu jistenna sentenza tajba fit- tribunal tiegħek!

12.	Sinjur Ġesù, tiftakar meta inti fuq is- salib smajt il- ħalliel iċanfar 'il sieħbu li kien qiegħed bi kliemu jaggravalek iżjed il- qalb tiegħek?

Luqa XXIII, 40.

Oh!

Kemm tassew nobbli l- qalb li tħenn!

U veru li ssib il- ħniena.

13.	Sinjur Ġesù, tiftakar meta taħt għajnejk Kajfas is- sommu saċerdot ċarrat fuqu l- libsa tiegħu b' sinjal ta' dispjaċir kontra l- verità tiegħek?

Matt.

XXVI, 65.

Oh!

Kemm ħeġġa falza ssaltan fuq l- għajjurin!

14.	Sinjur Ġesù, tiftakar meta l- Missier ċelesti tiegħek abbandunak fuq is- salib?

Mark XV, 34.

Oh!

Kemm jarah ikrah Alla d- dnub, li inti ndħalt biex tneħħi mid- dinja!

15.	Sinjur Ġesù, tiftakar meta Satana riedek tadurah u bi premju wiegħdek li jagħtik ir- renju tiegħu kollu tad- dinja?

Matt.

IV, 9.

Oh!

Kemm nies għal ħwejjeġ vojti jibdlu 'l Alla mal- kreaturi!

Ispirazzjoni.

Ruħ nisranija, oh! kemm hija ħaġa serja, tmut darba biss!

Pawsa.

PASSUS LXXXVIII

Talba.

Sinjur Alla, inti hawn u jiena fik: rażżan bil- potenza tiegħek l- għedewwa tal- fidi, li hija l- kawża tal- vittorja fuq il- ħażen tad- dinja.

Dawl mis- Smigħ.

16.	Sinjur Ġesù, tiftakar meta l- Fariżej qalu f' wiċċek li inti kont tkeċċi d- demonji fl- isem biss ta' Belżebub il- kap tad- demonji?

Luqa XI, 15.

Oh!

Kemm huma denji ta' konfużjoni u ta' daħk l- għajjurin fir- raġunar tagħhom!

17.	Sinjur Ġesù, tiftakar meta ċanfart id- dixxipli tiegħek, għax riedu jbiegħdu minnek it- tfal żgħar?

Mark X, 13.

Oh!

Kemm togħġbok il- kumpanija tan- nies sempliċi!

18.	Sinjur Ġesù, tiftakar meta għall- kelma t' ommok biddilt l- ilma fl- inbid, fit- tieġ tal- Kana?

Ġwann II, 9.

Oh!

Kemm kont tistmaha u tqimha l- omm tiegħek!

19.	Sinjur Ġesù, tiftakar meta Satana qabdek minn nofsok u ttraspurtak fuq il- quċċata tat- tempju?

Matt.

IV, 5.

Oh!

Kemm raha kbira li inti Alla umiljajt ruħek tant u sirt bniedem bħalna: għalhekk ried jaċċerta ruħu fuqek!

20.	Sinjur Ġesù, tiftakar meta l- Missier ċelesti stqarr fil- Ġordan, u fuq il- muntanja li inti l- għaxqa ta' qalbu?

Matt.

XVII, 5.

Luqa III, 22.

Oh!

Kemm hija grazzja kbira għal dawk li jinkitbu miegħek!

21.	Sinjur Ġesù, tiftakar meta ċanfart fis- sinagoga l- kap tagħha fl- okkażjoni li inti f' jum is- Sibt fejjaqt il- mara milwija?

Luqa XIII, 15.

Oh!

Kemm tassew tabborri l- ispirtu tal- għira!

22.	Sinjur Ġesù, tiftakar meta berikt 'il San Pietru għax stqarrek Iben veru t' Alla l- ħaj?

Matt.

XVI, 16.

Oh!

Kemm hija għal qalbek li inti ħadt in- natura tagħna bnedmin!

23.	Sinjur Ġesù, tiftakar meta inti bkejt xħin rajt 'il Marija Madalena tibki għall- mewt ta' ħuha Lazzru?

Ġwann XI, 35.

Oh!

Kemm tassew jagħfsuk il- miżerja tagħna u n- niket tagħna!

24.	Sinjur Ġesù, tiftakar meta għamiltha t' avukat favur ta' Marija Madalena, xħin oħtha Marta ħabrieka għall- pranzu tiegħek qaltlek tqajjimha minn riġlejk biex tmur tgħinha?

Luqa X, 41.

Oh!

Kemm wisq iżjed hija tassew prezzjuża l- ħajja spiritwali fejn il- ħajja temporali!

25.	Sinjur Ġesù, tiftakar meta tbaxxejt tikteb fl- art fil- kawża tal- mara adultera biex tikkonfondi 'l min ifittex il- ġustizzja b' disprezz tal- ħniena?

Ġwann VIII, 6.

Oh!

Kemm jaraw koroh l- għajnejn tiegħek 'il min ma jagħmilx ħniena!

Ispirazzjoni.

Ruħ nisranija, mingħajr fidi ħadd ma jista' jitlob, jew jindem, jew jigglorifika 'l Alla.

Pawsa.

PASSUS LXXXIX

Talba.

Sinjur Alla, inti hawn u jien fik: agħtini li nitgħaxxaq bit- tjubija tiegħek.

Dawl mis- Smigħ.

26.	Sinjur Ġesù, tiftakar meta fl- ort qabduk id- dwejjaq, u l- biża' u s- swied tal- qalb?

(Mark XIV, 33.

Oh!

Kemm huma għalina mumenti koroh għan- natura tagħna u perikolużi, meta nkunu oppressi jekk ma nsejħux lilek!

27.	Sinjur Ġesù, tiftakar meta Pilatu fflaġellak li kien jafek innoċenti?

Ġwann XIX, 1.

Oh!

Kemm għandna raġun nikkonfortaw ruħna quddiem l- inġustizzja tal- bnedmin lejna!

28.	Sinjur Ġesù, tiftakar f' dawk il- ljieli li inti kont tgħaddi fil- muntanja titlob?

Luqa VI, 12.

Oh!

X' mezz potentissmu hija l- orazzjoni għal kull ġid!

29.	Sinjur Ġesù, tiftakar meta Nikodemu ġie għandek billejl u qgħadtu titħaddtu flimkien?

Ġwann III, 2.

Oh!

Tassew beatu min joqgħod jitħaddet miegħek!

30.	Sinjur Ġesù, tiftakar meta inti ta' tnax -il sena qgħadt tlitt ijiem mad- dutturi fit- tempju tgħallimhom u tistaqsihom, mingħajr ma għarraft b' dan 'l ommok li flimkien ma' San Ġużepp addolorati kienu jfittxuk?

Lq II, 42.

Oh!

Kemm huma superjuri t- tagħlim għal kull ġid temporali!

31.	Sinjur Ġesù, tiftakar meta ridt tkeċċi 'l San Pietru mill- kulleġġ tiegħek, għax ma riedx iħallik taħsillu riġlejh?

Ġwann XIII, 8.

Oh!

Kemm tassew tabborri r- reżistenza għall- volontà tas- superjuri!

32.	Sinjur Ġesù, tiftakar meta kkunslajt l- armla ta' Najm billi mqanqal mill- ħniena ta' qalbek irxuxtajtilha l- iben wieħed tagħha?

Luqa VII, 14.

Oh!

Kemm tassew ta' min jirrikorri lejk fit- tribulazzjonijiet!

33.	Sinjur Ġesù, tiftakar meta mid- dixxipli tiegħek għażilt tnax, u sejjaħtilhom appostli, u fosthom, wieħed kien xitan?

Ġwann VI, 71.

Oh!

Kemm huwa veru li xejn ma tgħodd il- vokazzjoni mingħajr il- korrispondenza!

34.	Sinjur Ġesù, tiftakar meta żagħżugħ sejjaħlek mgħallem tajjeb, inti ma qgħadtx għaliha u weġibtu, li ħadd ma hu tajjeb, ħlief Alla waħdu?

Matt.

XIX, 17.

Oh!

Kemm hu veru li kawża ta' kull ġid huwa Alla, li kollox tana huwa b' xejn!

35.	Sinjur Ġesù, tiftakar meta mort titgħammed mill- Battista, u hu rrofta għar- riverenza tad- dinjità tiegħek?

Matt.

III, 14.

Oh!

Kemm tassew huwa ingannat min jaħseb tajjeb fuqu nnifsu!

Ispirazzjoni.

Ruħ nisranija, kulma jiġi fuqek dak ikun il- ħin tiegħu ffissat minn Alla.

Pawsa.

PASSUS XC

Talba.

Sinjur Alla, inti hawn jiena fik, agħtini li nagħti qima lil dan il- ħabib fidil li inti tajtni, l- anġlu kustodju tiegħi.

Dawl mis- Smigħ.

36.	Sinjur Ġesù, tiftakar meta kellek il- ġuħ, u sħett is- siġra tat- tin għax ma sibtx frott fiha barra miż- żmien tagħha, u d- dixxipli stagħġbu xħin rawha nixfet mas- saħta?

Mark XI, 13.

Oh!

Il- ġudizzji tiegħek kemm tassew ħadd ma jista' jifhimhom!

37.	Sinjur Ġesù, tiftakar meta l- poplu Lhudi warrab lilek, u ta preferenza lil Barabba ħalliel u qattiel?

Mark XV, 15.

Oh!

Kemm idallmu l- moħħ il- passjonijiet fil- bnedmin!

38.	Sinjur Ġesù, tiftakar meta inti għidt lil missirijietna, u fl- istess ħin lilna wkoll li jew aħna nħennu u naħfru jew id- dar tagħna eterna l- infern?

Matt.

XVIII, 35.

Oh!

Kemm tassew jaqbel li wieħed jaħfer biex ikun meħlus min- nirien tal- infern!

39.	Sinjur Ġesù, tiftakar meta inti għidt lil missirijietna, u fl- istess ħin lilna wkoll li jew penitenza jew infern?

Luqa XIII, 3.

Oh!

Kemm ta' min jisħtu d- dnub il- mejjet, li hu l- veru deni tagħna!

40.	Sinjur Ġesù, tiftakar meta kkonfutajt lil dawk il- Lhud li riedu jikkompromettuk ma' Ċesare billi għidtilhom jagħtu lil Alla, dak li hu t' Alla, u lil Ċesare dak li hu ta' Ċesare?

Luqa XX, 25.

Oh!

Kemm nitgħallmu minnek fil- prudenza!

41.	Sinjur Ġesù, tiftakar meta inti kont tiekol mal- midinbin?

Mark II, 16.

Oh!

X' kuraġġ nieħdu aħna midinbin li nersqu lejk!

42.	Sinjur Ġesù, tiftakar meta inti osservajt lil dik l- armla fqira titfa' l- ħabbtejn fil- kaxxa tat- tempju, u għidt li hija tat iżjed mir- rikkezzi li tefgħu l- għonja?

Mark XII, 42.

Oh!

Kemm tassew huwa veru li inti tapprezza l- affett tal- qlub!

43.	Sinjur Ġesù, tiftakar meta d- dixxipli arrestawk għax ħasbu li kont qed tiġġennen bil- ferħ, li rajt tant nies ifittxuk biex jisimgħuk?

Mark III, 21.

Oh!

Kemm hija prezzjuża f' għajnejk ir- ruħ tal- bniedem!

44.	Sinjur Ġesù, tiftakar f' dak is- silenzju rigoruż li inti żammejt għall- bosta mistoqsijiet li għamillek Erodi, li kien qatillek il- Maħbub Prekursur tiegħek?

Luqa XXIII, 9.

Oh!

Kemm tassew tippretendi inti, dispożizzjoni fir- ruħ tagħna għall- ispirazzjonijiet tiegħek!

45.	Sinjur Ġesù, tiftakar meta inti għidt lil missirijietna, u fl- istess ħin lilna wkoll li jew paċenzja jew infern?

Luqa XXI, 19.

Oh!

Kemm hija affari serja eternità fil- fjammi!

Ispirazzjoni.

Ruħ nisranija, agħti widen għall- kliem tal- anġlu tiegħek.

Pawsa.

PASSUS XCI

Talba.

Sinjur Alla, inti hawn u jiena fik: la titlaqnix għall- volontà tal- għedewwa tiegħi.

Dawl mis- Smigħ.

46.	Sinjur Ġesù, tiftakar meta inti kont fit- tempju u ġarrabt dak il- gost li tawk it- tfal tal- Lhud jgħajtu u jgħidu: "Osanna lil bin David"?

Matt.

XXI, 15.

Oh!

Kemm tassew jogħġbok it- tifħir minn qlub safjin!

47.	Sinjur Ġesù, tiftakar meta inti bkejt fuq Ġerusalemm għax ma laqgħatekx?

Luqa XIX, 41.

Oh!

Kemm tassew tħobb l- erwieħ tagħna bnedmin!

48.	Sinjur Ġesù, tiftakar meta inti wegħidt li tibqa' magħna b' ikel u b' xorb tagħna, u missirijietna rawha kelma iebsa?

Ġwann VI, 61.

Oh!

X' faraġ għalina li inti dejjem magħna preżenti, veru Alla u veru bniedem, fuq l- artali tagħna!

49.	Sinjur Ġesù, tiftakar meta ċanfart lil San Pietru, għax ma ridekx tmur għall- passjoni tiegħek?

Mark VIII, 33.

Oh!

Kemm huma mwaħħlin fina s- sentimenti tad- demm u tal- laħam!

50.	Sinjur Ġesù, tiftakar meta faħħart il- mara Kananea għall- fidi tagħha, li pperseverat miexja warajk titolbok?

Matt.

XV, 28.

Oh!

Kemm jitfarraġ min ma jaqtax qalbu minnek!

51.	Sinjur Ġesù, tiftakar li l- aħħar li doqt f' ħajtek, kien il- ħall, u li s- sodda li fuqha spirajt kien is- salib?

Ġwann XIX, 30.

Oh!

Kemm għandna raġun niċċanfru, meta nillamentaw fuq l- inkomodi tal- ħajja tagħna!

52.	Sinjur Ġesù, tiftakar meta ċanfart l- appostlu tiegħek Tumasu għax ma kienx emmen lil sħabu li qalulu li inti rxuxtajt?

Ġwann XX, 29.

Oh!

Kemm tassew togħġbok il- Fidi għarwiena!

53.	Sinjur Ġesù, tiftakar meta ordnajt kap tal- appostli u tal- fidi kollha 'l San Pietru, billi għidtlu li jpaxxi n- nagħġiet u l- ħrief tiegħek?

Ġwann XXI, 15.

Oh!

Kemm huma tassew ingannati dawk li mhumiex fil- għaqda mal- Papa, is- suċċessur ta' San Pietru!

54.	Sinjur Ġesù, tiftakar meta wrejt lid- dixxipli tiegħek il- pjagi tiegħek b' sinjal tiegħek innifsek?

Luqa XXIV, 39.

Oh!

Kemm huma għalik ta' glorja kbira l- pjagi tiegħek, u għalina ta' faraġ u ta' ferħ!

55.	Sinjur Ġesù, tiftakar meta jiena għamilt l- ewwel dnub mejjet, l- ewwel azzjoni ħażina lilek?

Oh!

Kemm jiena obbligat lejk: "Grazzi Sinjur Ġesù, u aħfirli, Sinjur Ġesù tiegħi!"

Ispirazzjoni.

Ruħ nisranija, paċi fl- art għall- bnedmin ta' volontà tajba.

Pawsa.

PASSUS XCII

Talba.

Sinjur Alla, inti hawn u jiena fik: agħtini l- grazzja tiegħek, għax dan hu l- uniku ġid tiegħi.

Dawl mis- Smigħ.

Kristu kien raġel twil — wiċċu ta' żagħżugħ — la magħlub, lanqas smin — kulur ismar bajdani — moħħu għoli — għajnejh suwed u dejjem baxxi lejn l- art — kien sabiħ, kif kien jixraq lill- Iben t' Alla magħmul Bniedem — bla ebda difett f' ġismu — xagħru twil la Nazzarena — kulur qastni bħall- baffi u l- mustaċċi tiegħu — il- mixja tiegħu kienet devota u ppawsata — jiġiferi ma kienx jimxi jgħaġġel — il- ħarsa tiegħu kienet gravi u serja b' mod li l- pajżani tiegħu rawh iva jibki, iżda qatt jidħak — il- vuċi tiegħu soda u ċara u skont iċ- ċirkustanzi ħelwa jew ta' qilla — meta kien joqgħod bilqiegħda, kien jispira maestà bil- pożizzjoni deċenti tiegħu — fommu sieket — kliemu tagħlim, faraġ, twiddib jew korrezzjoni — theddid kontra l- faċċoli — kien jaf jaqra u jikteb mingħajr ma kellu min jgħallmu — kien jiġbed in- nies lejh minħabba fil- mirakli, u fl- għerf tiegħu, u fit- temperamenti tiegħu kalm u kwiet — ma kien jirriġetta u lanqas ikeċċi 'l bogħod minnu lil min kien javviċinah — kien juri affezzjoni lejn kulħadd — iżda lejn il- baxxi, lejn iż- żgħar u lejn l- injuranti kien juri preferenza ta' ħbiberija — ma kienx jinxtara dwar il- ġustizzja u dwar il- verità b' ebda tifħir, b' ebda rigal, b' ebda mod ieħor — kien kuraġġuż għal kull persekuzzjoni — kien ta' rettitudni kbira, ma kien juri li jibża' minn ebda bniedem potenti — ma' dawk li kienu jittrattaw miegħu ta' spiss kien iżomm dixxiplina daqqa bil- ħlewwa u daqqa bil- virga — la kien jimpurtah minn unuri u lanqas minn disprezzi — kien juri għaxqa meta miegħu kienu jduru n- nies biex jisimgħuh — qatt ma kien jgħallem xejn bla ma jsaħħaħ bl- eżempju l- kelma tiegħu — l- għerf tiegħu mixhud mill- paċenzja tiegħu kien jgħaġġeb l- aqwa dutturi tal- liġi — għad- doni tiegħu kien miżmum b' oġġett ta' għira u b' danakollu kien juża magħhom mogħdrija — kienet tidher fih mira waħda u din lejn Alla li lejh kien juri venerazzjoni kbira, u ħerqa għal- liġi tiegħu, u difensjoni għall- ġieħ divin — kien jidher fih spirtu ta' sagrifiċċju, u ta' mħabba, u ta' umiljazzjoni b' mibegħda kbira lejn is- sentimenti tas- suppervja — binhar fost il- folol tan- nies li kienu jfittxuh għall- ġid tagħhom, tant spiritwali kemm ukoll temporali — kien iħobb tant 'l ommu, mara armla, li mis- salib waqt mewtu rrikkmandaha lil wieħed mill- appostli tiegħu biex jieħu ħsiebha.

Ispirazzjoni.

Ruħ nisranija, xejn ma jkun jonqos għal min ifittex il- grazzja t' Alla.

Pawsa.

KONKLUŻJONI

Talba.

Sinjur Alla, inti hawn u jiena fik: kabbar fija l- fidi, u t- tama, u l- imħabba.

Ammen.

Dawl mis- Smigħ.

Jintgħalaq bil- kliem ta' San Pawl is- Sakrarju tal- ispirtu ta' Kristu.

Dan l- appostlu jgħallimna u jgħidilna li ninżgħu l- bniedem il- qadim bl- għemejjel tiegħu, u li nilbsu l- bniedem il- ġdid.

Coloss.

III.

Xi jfisser dan il- kliem tal- appostlu San Pawl ħlief li m' għandniex ingħixu skont il- ġibdiet tad- demm u tal- laħam min- natura mħassra tagħna bid- dnub oriġinali, u li għandna ngħixu skont is- sentiment ta' Kristu, li ġie fid- dinja biex jirristawra, u jġedded, u jirripara, u jsewwi kollox, li mill- istat tal- perfezzjoni waqa' fid- diżordni?

Immela ma jistax ikun li aħna nilbsu l- bniedem il- ġdid, jekk ma ninżgħux il- bniedem il- qadim: għalhekk jekk ma niksruhiex mal- bniedem il- qadim, ma nistgħux nissieħbu mal- bniedem il- ġdid: jew mal- wieħed jew mal- ieħor, imma li nissieħbu mat- tnejn dan huwa impossibbli, għax ħadd ma jista' jaqdi lil żewġ padruni ta' fehmiet kuntrarji: jekk iħobb 'il wieħed ikollu jobgħod l- ieħor: jew jekk iżomm mal- wieħed, ikollu jżeblaħ l- ieħor: jew laħam jew spirtu, jew natura jew grazzja, jew dnub jew qdusija: jew ma' Adam fid- diżubbidjenza tiegħu, l- ewwel bniedem mill- art, terren: jew ma' Ġesù fl- ubbidjenza tiegħu, it- tieni bniedem mis- sema ċelesti.

I Cor.

XV, 47.

Int tkun tgħix il- ħajja tal- bniedem il- qadim, meta tagħmel il- volontà tiegħek, meta tfittex lilek innifsek: inti tkun tgħix il- ħajja tal- bniedem il- ġdid, meta tagħmel dak li jrid Alla.

Għalhekk ulied il- bnedmin iħarsu lejn il- bniedem tal- art, li hu l- bniedem il- qadim, u lejn il- bniedem tas- sema, li hu l- bniedem il- ġdid, u jagħżlu 'l min iridu fil- libertà tal- volontà tagħhom biex jintgħaqdu miegħu.

Min jintgħaqad mal- bniedem il- qadim jgħix miegħu bl- għemejjel tiegħu sal- mewt temporali li tikkunsinjah għat- tieni mewt, li hija eterna: min però jintgħaqad mal- bniedem il- ġdid jgħix miegħu bl- għemejjel tiegħu għal dejjem, għax mill- mewt temporali jgħaddi għall- ħajja eterna.

L- oġġett tal- bniedem il- qadim huwa għal żmien fil- volontà tiegħu tal- laħam, u l- oġġett tal- bniedem il- ġdid huwa eternità fil- volontà tiegħu tal- ispirtu.

Il- laħam u l- ispirtu huma kontra xulxin: min jiżra' fil- laħam, mil- laħam jaħsad taħsir, u min jiżra' fl- ispirtu, mill- ispirtu jaħsad il- ħajja eterna: nagħtu widen lill- appostlu San Pawl, jekk ma rridux nindmu bla ebda rimedju fil- jum tal- ġudizzju.

Ammen.

Ispirazzjoni.

Ruħ nisranija, iddur fejn iddur, fil- volontà t' Alla biss issib il- mistrieħ tiegħek.

Extracted from Is-Sakrarju tal-Ispirtu ta' Kristu.txt